
JOUKKOJEN NOUSU 


UO rikkaat riistäjät linnoissaan, 
ne viettävät riettaita riemujaan, 
ne Venusta valvoo 
ja Bacchusta palvoo 
ja uupuvat elämän nautintoon. 


Vaan orjien joukkokin ryysyineen 
myös pyrkivi valoon ja vapauteen. 
Jo liikkuvi loukot 

ja miljonain joukot 

käy kirkasta päivää katsomaan. 


Ne ryömivät koloista kaivannon 
ja tehtaista, valohon auringon. 
Ne rohkehin rinnoin 

ja sankari-innoin 

nyt käyvät kahleitaan katkomaan. 


1. O. Peurala 

Jo joukkojen painosta vapisee maa, 
mi sankarein verta nyt ahmia saa, 
vaan rivinsä sulkee 

ja uhmaten kulkee 

nää joukot päin tulta ja kuolemaa. 


Ne punaista lippua liehuttaen 
ja laulaen laulua vapauden, 
käy henkensä myömään, 

tai pirstoiksi lyömään 

nyt tyrannin verisen istuimen. 


Jo vapisee pyövelit linnoissaan. 
Ne tuntevat tuomion niskoillaan, 
kun kaatuvi ylväät 
nuo hallituspylväät 
vuostuhannet kansoja sortaneet. 


Vaan orjien joukko tuo ryysyinen 
nyt valtahan nostavi vapauden. — 
On orjien voitto! 

On aamunkoitto, 

ja idästä aurinko ruskottaa. 

En malta olla yrittämättä nou- 
dattaa Toverin toimituksen keho- 
tusta luoda katsaus Toveri-liikkeen 
aikaisimpiin vaiheisiin, vaikkakin 
aikani tätä nykyä on hyvin *ylös- 
otettu” amerikalaisen *kansanval- 
lan” palveluksessa. Wilsonilaisen 
politiikan jalo pyrkimys sota-kaup- 
palaivaston avulla taistella ihmis- 
kunnalle yleinen kansanvalta ja 
ikuinen rauha on ahtanut minun- 
kin pääni laivanrakennus-''busines- 
ta” vähintään yhtä täyteen kuin oli Astorian nykyisellä 
pyyleävatsaisella majurilla hänen ollessaan kuulustel- 
tavana katutappelusta. Lienee näin ollen kohtuullista 
pitää anteeksi annettavana, jos allekirjottaneenkin muis- 
telmiin jää aukkoja. Jotain siitä sentään tietänen, sillä 
olihan minullakin kunnia olla vähäisenä tekijänä mu- 
kana tuota paljon merkitsevää lehtistä täkäläisen työ- 
väenliikkeen historiaan liitettäissä. 

Astorian s. s. osaston pöytäkirjoista selviää, että 
ajatus oman äänenkannattajan luomisesta aseeksi länte- 
läistä työväestöä luokkataisteluun herättämään ja sitä 
taistelua tukemaan, on melkein yhtä vanha, kuin täkä- 
läinen osastokin. Vaikkakaan osasto ei alkuvuosinaan 
ollut jäsenmäärältään suuri, oli siinä tietoisuutta ja 
ennen kaikkea innostusta ja luottamusta tulevaisuu- 
teen. Lehti-ajatuksen herääminen ja kehittyminen As- 
toriassa oli aivan luonnollinen, koska täällä on lännen 
vanhin ja huomatuin suomalaisasutus. Täällä oli pap- 
peuden ja julkisen sanan voimalla vanhoillisuus syvälle 
juurrutettu tietämättömän työväestön käsitykseen ja 

kansallisuus-keinottelulla lihava maaperä. Paikkakun- 
nalle ominaiset tuotantosuhteet — kalastaja-kapteeniuk- 
sineen — on aina ollut kiitollista valhe-itsenäisyyskäsi- 
tysten synnylle ja kaihisilmäisyydelle luokkavastakoh- 
tien huomaamisessa. Siksipä täällä uudenaikainen, laa- 
janäköisempi, luokkataistelukannalla oleva työväenlii- 
kekin sai vanhoillisuuden rikkaruohojen kitkennässä 
kovimmat raatajan vastukset kokea. 

Sanomalehtiä oli täällä ollut suomalaista *kulttuuri- 
elämää” johdattamassa kaikenkarvaisia. Itsenäisemmän 
työväenliikkeen nousun aikana edusti lännellä suoma- 
laista porvarilehdistöämme ent. kuparisaarelaisen lehti- 
runnarin Fred Karisen *Lännen Uutiset”, runoilijasielu 
Kalle Koski toimittajana (molemmat jo vainajina, rau- 
ha heidän tomulleen!). En luule erehtyväni otaksuessani 

että Toveri-lehden syntyä huomattavasti joudutti se pik- 
kumaisesti rakitteleva ja tosiasioita vääristelevä kanta, 
jonka Karis-vainaja lehdessään otti käytäntöön suhtees- 
saan sosialistiseen työväenliikkeeseen. 

Vanhempien puoluelehtiemme Työmiehen ja Rai- 
vaajan etäisyys *villistä lännestä” teki mahdottomaksi 
niiden palvella kyllin tehokkaasti täkäläistä eri paikka- 
kuntien agitatsionityötä, niin pirteitä kuin ne kokoonsa 
nähden olivatkin. Sosialistisen liikkeen lännellä laaje- 
tessa alkoi oman läheisemmän äänenkannattajan tarve 
käydä yhä tuntuvammaksi. Wm. Jylhän herättämänä 
on kysymys ensi kerran sukeltanut esiin Astorian osas- 
tossa helmik. 16 p. 1905. Kokous kannatti asiaa ja 
päätti lähettää kiertokirjeitä lännen osastoille, mutta 
seuraavaan kokoukseen mennessä innostus jo oli lauh- 
tunut ja päätös purettiin. Lokakuussa 1906 toveri And- 
rew Langila herätti sen jälleen, koska oli liikkeellä hu- 
huja, että Fred Karinen olisi halukas edullisilla ehdoilla 
myymään Lännen Uutiset” kimpsuineen kampsuineen. 
Asia kuitenkin siirrettiin seuraavaan kokoukseen ja 
raukesi. 

Saman vuoden joulukuulla tiedustelivat San Fran- 
ciscon toverit, miten pitkällä Astoriassa ollaan lehti- 
hankkeessa, ja pyysivät siinä tapauksessa jos täällä on 
lehden perustamisesta luovuttu, apua sikäläisen engl.- 
kielisen sosialistilehden yhteyteen perustettavaksi aio- 
tulle suomenkieliselle osastolle. Sitäkään ei kannatettu. 

Helmikuun 27 p. 1907 sukeusi kysymys jälleen 
Astorian osastossa käsiteltäväksi. Kannatus oli yleinen. 
Valittiin 3-henkinen komitea asiaa ajamaan (Heikki 
Koljonen, Onni Jurva ja Väinö Riippa). Tällä komi-- 
tealla ajattikin osasto asian onnelliseen päätökseen. 
Maaliskuun 13 p. hyväksyttiin komitean esittämä kier- 
tokirje lännen osastoille lähetettäväksi. Pian alkoi saa- 
pua suosiollisia vastauksia ja ennakkositoumuksia kan- 
natuksesta. Huhtikuun 12 p:nä päätettiin esittää osas- 
tojen —yleisäänestyksellä ratkaistavaksi puoluelehden 

perustaminen länsipiiriin. Heinäkuun 15 p:nä päättynyt 
yleisäänestys ratkaisi kysymyksen myönteisesti. — Vas- 
tustustakin oli ollut, esim. californialaisten taholta, sa- 
moin montanalaisten. He epäilivät uuden puoluelehden 
taloudellista tulevaisuutta ja otaksuivat sen vaikeutta- 
van vanhempien puoluelehtien ennestään heikkoa talou- 
dellista asemaa. Nälkä kai se pani Työmies-lehdenkin 
Toveriin alkuvuosina suhtautumaan hyvin kylmäkis- 
koisesti, toisinaan pikkumaisestikin. Mutta nyt voimme 
ilomielin merkitä, että epäilykset ovat olleet aiheetto- 
mia. Amerikan suomalaisella työväenliikkeellä on ollut 
voimaa kulettaa kaikki äänenkannattajansa siihen var- 
maan asemaan, jossa niiden nyt jo voimme sanoa 
olevan. 

Jo kesäkuun 9 p:nä pidettiin liikkeen perustava 
kokous Astorian osaston kokoushuoneella. Siellä valit- 
tiin väliaikainen 7-henkinen johtokunta (John Jylhä, 
Kalle Järvi, Heikki Koljonen, Konrad Koskela, Frank 
Niemi, Kalle Niemelä ja Väinö Riippa), jonka toimeksi 
jäi laatia sääntöehdotus. Lehden ilmestymispaikaksi pi- 
dettiin Astoriaa sopivimpana, mutta samalla päätettiin 
sille paikkakunnalle: antaa kannatus, josta enimmän 
osakkeita merkitään. Kesäk. 30 p:vän kokouksessa hy- 
väksyttiin sääntöehdotus lähetettäväksi lännen osastojen 
tarkastettavaksi mahdollisten muutosten ja lisäysten 
tekoa varten tullakseen sitten yleisäänestyksellä lopul- 
lisesti hyväksytyksi. Samalla esitettiin lehdelle sen ny- 
kyistä nimeä. Heinäkuun 24 p:nä laillistutettiin lehti- 
liike *The Western Workmen's Co-operative Publishing 
Company” nimisenä, 5,000 dollarin pääomalla, jaettuna 
10 dollarin osakkeisiin. Alettiin ankara osakkeiden 
myynti osastojen välityksellä kautta lännen. Elokuun 
viimeisellä viikolla tekivät ne Astoriassa kauppansa 
aivan kuin viinalasti kieltolakivaltiossa. Lokakuun 20 
p:nä oli lain vaatima määrä, puolet osakepääomaa, 
myyty. Silloin pidetty osakkeenomistajain kokous asetti 
sivusäännöt muutos- ja lisäysehdotuksineen yleisäänes- 

tykselle, joka päättyi marrask. 10 p. Samassa äänestys- 
listassa oli 19 ehdokasta Astoriasta johtokuntaan, tullen 
näistä ensimäisiksi vakinaisen johtokunnan jäseniksi: 
Heikki Koljonen, John Jylhä, Kalle Järvi, Oscar Joensuu 
John S. Erickson, Antti Lahdenperä, Frank Niemi, Kalle 
Heikkilä, John Kuivala ja Johan Huttula; varalle: Fiina 
Rietala, Ilmari Paldanius, Väinö Pernu ja Kaarlo Kuusi. 
Liikkeen voi lukea alkaneen lokakuun puolivälistä 
sillä 14 p. lokakuuta valittiin allekirjottanut vällaikai- 
seksi taloudenhoitajaksi Alfred Vainion kieltäydyttyä 
toimeen saapumasta ja silloin myöskin vuokrattiin ny- 
kyisen huoneuston kulmarakennus liikehuoneeksi. Seu- 
raavana päivänä läksin taittajaksi saapuneen entisen 
malkosaarelaisen *Aika”-lehden latojan F. J. Björkin 
kanssa Portlandiin ensimäisiä kirjapainotarpeita osta- 

maan. Noin viikon kuluttua voitiin jo omassa painossa 
latoa äänestyslistat sivusäännöistä ja johtokunnan jä- 
senten vaalista. Ukko Björk otti tapahtuman kunniaksi 
pikku humalan ja tunteissaan lauleli mielisäveltään: 
«Oi Malkosaari, Sointula” j.n.e. Pian saapui latomako- 
nekin. Konelatojia ei saatu, mutta toveri Geo. Gratchef 
jätti apteekissa pillerien pyörittelyn ja oppi lyhyessä 
ajassa latojaksi. Miss Katy Bay, käsilatoja Lännen Uuti- 
sista, tuli hänelle kumppaniksi ja niin selviydyttiin sii- 
täkin pulasta. 

Ainoana hakijana hyväksyi yleisäänestys lokak. 15 
Pp: vastaavaksi toimittajaksi Aku Rissasen. Hän saapui 
marraskuun alussa. Hänen ehdotuksestaan pyydettiin 
aputoimittajaksi F. Saastamoista, joka kuitenkin kiel- 
täytyi toimesta. Silloin siirrettiin allekirjottanut talou- 
denhoidosta toimitukseen ja uusi taloudenhoitaja Jack 
Kuivala astui joulukuun alussa toimeensa. Joulukuun 
7 p:nä 1907 oli vihdoin päästy niin pitkälle, että ensi- 
mäinen numero Toveri-lehteä näki päivänvalon. Sään- 
nöllisesti kaksi kertaa viikossa alkoi se ilmestyä vasta 
vuoden vaihteesta. Ilmestymispäivät olivat tiistai ja 
perjantai, kunnes ne huhtikuun yhtiökokouksessa 1909 
vaihdettiin keskiviikoksi ja lauantaiksi. 

Huhtikuuhun 1908 painettiin lehti lähellä olevassa 
englanninkielisen aamulehden painossa, mutta silloin 
saatiin ensimäinen oma painokone. Sen jälkeen alkoi 
myöskin julkaisujen ja kirjojen kustantaminen, *Sor- 
retun Kevät” niminen kevätjulkaisu ollen esikoinen. 

Taloudenhoitajan toimesta erosi J. E. Kuivala hel- 
mik. 15 p. 1908. Tilalle tuli Työmiehen kirjanpitäjä S 
Fors, joka jätti tilan Kalle Järvelle 7 p. maalisk. 1909. 

Vastaavan toimesta luopui Aku Rissanen heinä- 
kuussa 1908; hänen tilalleen siirtyi yleisäänestyksen pe- 
rusteella allekirjottanut. Luovuin toimesta elokuulla 
1909, kun matkustin Suomeen. Aputoimittajina olivat 
minun aikanani Geo. Gratchef, Rikhard Pesola ja An- 
tero Ahde. Myöhempiä aikoja ei tarkotukseni ollut ku- 

TOVERIN LATOMO 1908 
KUTUKKUKOILKU TUL UU AUUKKUUL LULU UUUUUUU UULA UAULUUU LUA LLUUU UULA LUULLA AAAAUUUU LAULUA LIUKUVA KUULLA LAUTELA LUULLA KU LLA ALLUKUUT UTULA 
vatakaan, koska en ole ollut lehden kanssa läheisem- 


missä kosketuksissa. Mutta palaan vielä hiu si 
: elä hiuk 
alkuvuosiin. p jukan takaisin 


Lainattakoon katsaukseeni joitakin kohti imäi 
selle vuosikokoukselle (25 p. huhtik. TT ite stä 
TAE T vuosikertomuksesta, koska niitä eet 

alla viimeiseen vuosi ävä 
I. mts. mi saa elävän kuvan 

Silloin työskenteli liikkeessä kaikki kilöä : 
2 toimittajaa, taloudenhoitaja, 2 YR TON 
toja ja yksi painaja. Henkilökunnan palkat tekivät h- 
teensä 114 dollaria viikolta. Tilaajia oli neljännellä 
lehden ilmestymiskuukaudella 1,700. Liikkeen puhda 
omaisuus oli $1,221.74, osakepääomaa myyty 33930 00. 
Liikkeen tappio teki 250 dollaria kuukautta lä eu 
raavan vuoden yhtiökokoukseen mennessä oli $5,000 

osakepääoma loppuun myyty, joten osakepääoma pää- 
tettiin kohottaa $15,000:een. Myöhemmin lienee sitä jo 
kohotettu useampiakin kertoja, mutta nykyään laske- 
taankin vuoden liikevaihto kymmenissä, jopa sadoissa- 
kin tuhansissa. 

Niin ahtaita oli taloudellisia aikoja noina alkuvuo- 
sina, että monesta synnynnäisestä optimististakin pyrki 
tulemaan pessimistejä, jotka pelokkaasti katselivat liik- 
keen tulevaisuuteen. Mutta se tarmo ja sitkeys, minkä 
synnyttää selvä tietoisuus asiansa oikeudesta ja yhteis- 
toiminnan valtava voima, ovat auttaneet vaikeimpien- 
kin vastusten lävitse. Voittaminen on jo tullut tavaksi. 
Sosialismi kulkee vyöryen eteenpäin, *ryskyin murtuu 
pakkovallat”... 

Tähän tapaan opin jo ajattelemaan ja näkemään 
toistakymmentä vuotta sitten. En ole erehtynyt. En 
pettynyt. Ei ole pettänyt sekään ennustus, johon äsken 
mainitsemani Toverin ensimäisen johtokunnan vuosi- 
kertomus päättyy ja joka hyvin sopii hajanaisen, kii- 
reessä kyhätyn katsaukseni loppulauseeksi: 

**Jos tulevaisuuteen tahdomme katsoa, niin ei mi- 
kään estä meitä otaksumasta, että Toveri vielä tulee 
ilmestymään ainakin yhtä arvokkaana ja laajana kuin 
mikään nykyään ilmestyvä puoluelehti tässä maassa. 
Tähän kuitenkin vaaditaan sitä, että lännen työväki ot- 
taa asiakseen Toverin edun ja menestyksen valvomisen, 
poistaa siinä mahdollisesti ilmenevät epäkohdat ja hel- 
pottaa Toverin toimintaa aineellisesti ja henkisesti.” — 
Niinkuin se on tehnytkin, sano”, ja tulee vastakin: teke- 
mään. VÄINÖ RIIPPA. 


Astoria, Ore., 8-19-1917. 

Muistelmia elämästäni ennen 
Toveria ja Toverin seurassa 


Kummallista tämä elämä — alituista yön ja 
päivän vaihtelua. Aurinko laski eilen, mutta tä- 
nään se nousi taas. $Se laskee jälleen iltasella, 
noustakseen huomenna uudestaan. Niin päiväs- 
tä päivään, viikosta viikkoon, vuodesta vuoteen, 
aivan määräämättömiin... 

Alituisesta vaihtelusta huolimatta päivät tun- 
tuvat jokseenkin samanlaisilta. Tämä päivä ei 
tehnyt poikkeusta eilisestä, eikä eilinen sen edel- 
lisestä, ja — jos kokemukseni eivät petä — on 
huomispäivä oleva aivan samanlainen kuin tämä- 
kin päivä. Korkeintaan voi sataa, siinä kaikki. Ihmiset ovat saman- 
laisia, rakennukset paikallaan, autot kiitävät kaduilla, laivat kulke- 
vat säännöllisiä reittejään määrätyillä ajoilla. Kaikki aivan saman- 
laisina kuin ovat olleet jo kauan sitten. 

Mutta kuitenkin on elämä alituisten muutosten alainen. Aivan 
samoin kuin yö ja päivä vaihtuvat, muuttuu elämä. Se, mikä oli 
eilen, ei ole enään tänään; mikä on tänään, se mahdollisesti ei ole 
enään huomenna. Mikään ei pysy paikallaan. Kaikki muuttuu, 
vaihtaa muotoaan. Sellainen on elämän laki. Muutokset vaan ta- 
pahtuvat äänettömästi ja niin hitaasti, ettemmie niitä huomaa muu- 
toin kuin vertaamalla pitempiä ajanjaksoja toisiinsa. 

Paljon on mailma muuttunut sitten kun Toverin ensimäinen 
numero ilmestyi. Ja eiköhän kaikki ne, jotka ovat pitemmän aikaa 
Toveria lukeneet, tunne suuren muutoksen tapahtuneen ajatusmail- 


A. N. Koskela 


massaan, — ainakin ne, jotka ovat tilanneet ja lukeneet Toveria sen 
syntymästä saakka. Vertailkaapa vain kuluneita vuosia — tuota 
kymmenvuotiskautta — jonka ajan Toveri on ilmestynyt, niin var- 


maankin huomaatte itsessänne tapahtuneen suuren muutoksen. 
Tällaiseen huomioon on ainakin allekirjottanut tullut itsestään. 
Vertaamalla nykyistä mailmankatsomustani siihen elämänymmär- 
rykseen, jonka omasin kymmenen vuotta sitten, huomaan niissä 
yhtä suuren eron kuin on yön ja päivän välinen eroavaisuus. 
Tuon kymmenen vuotta olen viettänyt Toverin seurassa, ja on 
Toveri niinollen ollut osaltaan vaikuttamassa ajatusmailmassani ta- 

pahtuneeseen muutokseen. Senpätähden lienevät paikallaan muuta- 
mat muistelmat elämästäni. 


Elämäni kylläkään ei ole mitään eriskummallista tuolta ajalta. 
Tuhannet työläiset ovat saaneet kokea samaa kuin minäkin ja pal- 
jon enemmänkin. Mutta kokemukseni Toverin kirjeenvaihtajana 
lienevät sentään jossakin määrin poikkeuksellisia ja huvittanevat 
ainakin niitä, jotka myöhemmin ovat liittyneet kirjeenvaihtajien ar- 
meijaan. Sisältyyhän niihin sitäpaitsi osa Toverinkin elämää. 


Ymmärtääksemme nykyisyyttä, meidän täytyy tuntea mennei- 
syys. Tuo lause pitää paikkansa suuria asioita käsiteltäessä. Tä- 
mänpäiväisiä yhteiskunnallisia ja taloudellisia oloja emme voi ym- 
märtää, ellemme tiedä minkälaiset olotilat vallitsi- 
METTA vat menneisyydessä. Aivan sama on kunkin ihmi- 
haaveilu ja. sen yksityisen elämän laita. Ihminen voi käsittää 
nykyisen elämänsä vain sen kautta, että hänellä on muistissa pää- 
piirteet eletyn elämänsä vaiheista. Se, mitä me olimme kymmenen 
vuotta takaperin oli määrättyjen syiden seurausta; mitä olemme 
tänäpäivänä, on sekin vain seurausta määrätyistä syistä, sillä mail- 
massa ei ole mitään paljaan sattuman varassa, kaikista vähimmän 
ihmiselämä. 

Mikään sattuma ei ollut se, että sain kotonani Suomessa vaka- 
van uskonnollisen kasvatuksen. Isoisäni — joka pääasiallisesti oli 
kasvattajani — oli perinyt uskonnollisen vakaumuksensa vanhem- 
miltansa, ja nähtävästi hän oli päättänyt istuttaa sen muuttumat- 
tomana jälkeläisiinsä, koska hän omisti miltei kaikki ruoka-ajat juma- 
lasta puhumiseen. Hän — isoisäni — oli tuollainen vanhan ajan 
vakava, mutta samalla hyvänsuopainen mies, jollaisia jokainen mie- 
lellään kunnioittaa. Lieneekö tästä johtunut, vai mistä, että hänen 
sanansa vaikuttivat minuun kuin taikavoimalla. Jokainen hänen 
sanansa mielestäni sisälsi osan ikuisesta totuudesta. En arvostellut, 
en epäillyt — ainoa mikä minusta tuntui mahdottomalta, oli se, 
etten koskaan pääsisi niin pitkälle uskon asioissa kuin isoisäni. 

Sunnuntaisin hän lueskeli uskonnollisia kirjoja. Minuakin hän 
kehotti lukemaan, ja minä luinkin raamattua, Lutheruksen postillaa 
ja melkein kaikkia uskonnollisia kirjoja mitä talossa oli. Olisin 
lukenut muitakin kirjoja, mutta niitä ei ollut, paitsi kansakoulu- 
kirjojani, jotka koulussa jo olin lukenut moneen kertaan läpi. 


Ihanteita ja 


Kun isoisäni tilasi naapurin isännän kehotuksesta ''Kokkola”- 
nimisen sanomalehden, olin siihen heti alussa kovin ihastunut. Mut- 
ta sekin ilmestyi vain pari kertaa viikossa, ja kun tilausta ei uudis- 
tettu, oli se pitkiä aikoja kokonaan tulematta. Huomautin tästä 
epäkohdasta isoisälleni, mutta hän ei pitänyt sanomalehteä lainkaan 
tarpeellisena. 


i 
f 

Tämä '*'maallisen” sanan ikävöimiseni tietysti johtui vain vaih- 
telun halusta, tai ehkä vaistomaisesta tiedonhalusta. Uskonnon to- 
tuuksia en vähääkään epäillyt, päinvastoin koetin päästä niistä 
osalliseksi niin suuressa määrässä kuin suinkin mahdollista. Ah- 
dasmielisyyteni oli niin pitkälle kehittynyt, että pidin nuorison viat- 
tomia leikkejä suurena syntinä ja jos joskus niihin hairahduin osaa- 
ottamaan, seurasi siitä tunnonvaivoja ja nöyrä anteeksipyytäminen. 


Sainpa sitten ajatuksen lähteä Amerikaan. Matkalle puuha- 
tessani sain käsiini eräältä kansakoulunopettajalta — joka myöskin 
oli aikeissa matkustaa Amerikaan — Akseli Järnefeldtin kirjan 
**Suomalaiset Amerikas- 
sa”, Koska olin päättä- 
nyt matkustaa yhtä kyy- 
tiä aina "Tyynenmeren 
rannikolle saakka, luin 
siitä etupäässä kohtia 
länsirannikon elämästä. 
Tekijä = kuvaili siinä, 
kuinka täällä aarniomet- 
sän ympäröimien kotien- 
sa suojassa suomalaiset 
uudisasukkaat saavat ke- 
nenkään häiritsemättä 
tutkia pyhän raamatun 
ikuisia, jumalallisia to- 
tuuksia. Tuo kiinnitti 
mieltäni. Siellähän — 
ajattelin — minäkin voin 
omistaa elämäni uskon- 
asialle, sillä varmaankin 
vieraat olot ja koti-ikävä 
pitävät minut («erillään 
kaikista turhuuksista. 

Amerikaan saavuttua- 
ni sain heti ensimäisillä 
viikoilla huomata, ettei täällä jouda paljon jumalasta ajattelemaan, 
jos mielii elämänsä säilyttää. Sitäpaitsi täällä näytti olevan sata 
kertaa niin paljon viettelyksiä kuin Suomen yksinäisissä maalais- 
oloissa. 

Muutaman viikon täällä maassa oltuani, päätin tilata itselleni 
sanomalehden. Suomalaisia sanomalehtiä kuului ilmestyvän Ame- 
rikassa useampia. Mutta kun tuskin yhtään olin niistä nähnyt, 
kysyin neuvoa sedältäni, mikä niistä lehdistä olisi paras ja samalla 


Raymondin, Wash., s. s. osaston ompelu- 
seura. 


— halvin. Hänen neuvonsa mukaan tilasin sitten "Amerikan Sanomat.” 

Se tuli minulle noin puolisentoista vuotta, vaikka vain vuodeksi sen 
tilasin; varmaan olisi se tullut pitemmänkin aikaa, mutta syystä 
tai toisesta sain siitä kylläni ja kirjotin sen toimitukselle valheel- 
lisesti, että on turhaa lehteä lähettää enään, koska muutan paikka- 
kuntaa enkä tiedä mikä tulee osotteeni olemaan. 

Tuohon aikaan alkoi Astoriassa ilmestyä Fred Karisen kustan- 
tama "Lännen Uutiset.” Minusta tuli lehden lukija, myöhemmin 
tilaaja ja kirjeenvaihtaja. 

Olin tässä maassa ollessani saanut käsiini joitakin alkuperäisiä 
suomalaisia romaaneja, muutoin ensimäiset kaunokirjalliset teokset, 
jotka sain luettavakseni. Niistä oli minulle kehittynyt sellainen 
käsitys, että mitään ihanampaa mailmassa ei voisi olla kuin tulla 
kirjailijaksi. Osata kirjottaa niin kauniisti kuin ne kirjailijat, joi- 
den teoksia luin, se olisi suurta ja kunniakasta. Sellaiseen en kui- 
tenkaan uskaltanut ajatella koskaan pystyväni, sillä uskoin, että 
nuo kirjailijat olivat jo syntymässään olleet kaikkia muita kuole- 
vaisia korkeammalla. Mutta sen sijaan minussa kyti heikko toivo 
siitä, että kerran mahdollisesti kehittyisin niin paljon, että kelpai- 
sin edes sanomalehteen kirjottamaan. Kadehtien luin *Lännen Uu- 
tisista” erään tuttavani kirjottamia paikkakunnan uutisia. Mieles- 
täni hän oli — ja ehkä olikin — kaikkia muita sillä paikkakunnalla 
asuvia sivistyneempi. Minäkin päätin koettaa, eikö sitä saisi syn- 
tymään sanomalehteen kelpaavaa kirjotusta. Tein useita yrityksiä, 
mutta ei tahtonut löytyä asiaa mistä kirjottaa. Viimein sellaista 
asiaa kuitenkin löytyi. Fräässä kirjotuksessaan tuttavani vähän 
ruoski meitä toisia jostakin. Se oli mielestäni liikaa. Päätin vas- 
tata hänelle sanomalehdessä ja karistaa hänestä vähän turhia luu- 
loja. Kyhäsin kokoon vastineen, suljin kuoreen 'ja osotin *Lännen 
Uutisille.” 

Pamppailevin sydämin odotin, milloin minun ensimäinen sano- 
malehtikirjotukseni tulee julkisuuteen. Mutta eipä sitä näkynyt. 
En liioin kehdannut kysyä toimitukselta, oliko kirjeeni saapunut 
perille, vai oliko se pantu kauniisti roskakoriin, joten vielä tänäkin 
päivänä minulle on salaisuus, miten sen oikeastaan kävi. 

Tämä ensimäinen hukkaan mennyt yritykseni lamaannutti kir- 
jotushaluni pitkäksi aikaa. Mutta toinnuttuani ensi hämmästyk- 
sestä, yritin uudelleen, uskottamalla itselleni, että ensimäinen kir- 
jeeni varmaan joutui välillä hukkaan. Tällä kertaa valitsin kirjo- 
tukseni aiheet paikkakuntani tapahtumista ja — suureksi ilokseni, 
kirjeeni läpäsikin. Sen jälkeen minusta tuli *Lännen Uutisten” 
vakituinen kirjeenvaihtaja. Kirjotin siihen paikkakuntani tapahtu- 
mista niin ussin kuin onnistuin jotakin kokoon saamaan Kerroin 
ilmoista, syntymisistä ja kuolemista ja väritin kirjeeni niin ihan- 
teellisiksi ja haaveellisiksi kuin suinkin voin. 

Se oli siinä *Lännen Uutisten” kirjeenvaihtajana oloni loppu- 
puolella, kun Toveri alkoi ilmestyä. Eräänä sateisena syyspäivänä 
saapui ensimäinen näytenumero asuntooni, ruokataloon 'Ilwacossa, 
jossa silloin oleskelin. Silmäpuolena se saapui, lieneekö 
sen tähden, että olisi kiinnittänyt enemmän huomiota. 
SCUTASSA. Ja kyllä se huomiota kiinnittikin. Siitä puhuivat kaikki 
miehet ruokatalossa, useimmat pilkaten, toiset kiroten, ja vain 
harvat suopeassa äänilajissa. Tarpeeton se oli minunkin mielestäni, 
koska kerran oli sellainen *työväenlehti” kuin *Lännen Uutiset”. 


Toverin 


Mutta vaikka Toveri oli mielestämme joutavanpäiväinen rakit- 
telija, niin kuitenkin panimme rahankeräyksen toimeen keskuudes- 
samme ja kertyneillä rahoilla tilasimme Toverin yhteisesti. Siitä 
saakka minusta tuli Toverin vakituinen lukija. 

Toverin syntyessä oli paniikki parhaillaan. Teollista lamaan- 
nusta jatkui koko talven. Jouduin muitten muassa kahdeksan kuu- 
kautta kestävään työttömyyteen. Näin ollen riitti kylliksi aikaa 
lukemiseen ja muihin henkisiin harrastuksiin. 

Aikaseen syksyllä olin liittynyt paikkakunnan raittiusseuraan; 
Toverin syntyessä olin sen innokas ja toimiva jäsen. Raittiushar- 
rastusteni ohella luin tarkasti Toverin jokaisen numeron. Paljon 
siitä löysin sellaista, joka mielestäni oli aivan paikallaan, mutta 
myös paljon sellaistakin, jota en voinut hyväksyä. Mielestäni oli 
aivan väärin se, että Toveri ruoski kirkkoa ja uskontoa. En myös- 
kään sen suhtaantumista raittiustyöhön hyväksynyt. Minusta tun- 
tui kuin Toveri olisi tahtonut hävittää kaiken ihanteellisuuden 
mailmasta ja pukea elämän kuivaan ja kankeaan jokapäiväisyyteen. 

Olin siihen aikaan kuitenkin jo niin paljon vapautunut vskon- 
nollisesta ahdasmielisyydestä, etten pitänyt enään nuorison viat- 
tomia leikkejä synnillisinä. Niinpä raittiusseurassamme — johon 
silloin kuuluivat melkein kaikki paikkakunnan nuoret — oli tanssi 
ja piirileikki pääohjelmana. Vanhemmat, ahdasmieliset jäsenet 
moittivat alituiseen meitä nuoria vallattomuudestamme, ja rohkeim- 
pana joukossa, jouduin seuran kokouksissa puolustamaan nuorten 
oikeuksia. Tämä myöhemmin kohotti minut seuran esimieheksi — 
nuorten äänillä tietenkin — vaikka olin silloin vasta tuossa kah- 
denkymmenen korvilla, ja vaikka seurassamme oli paljon entisiä 
esimiehiä ja vanhoja raittiussankareita. 

Toverin silloinen kirjeenvaihtaja — kuka hän lieneekin ollut, 
siitä minulla ei ole varmaa tietoa vieläkään — otti kirjotuksensa 
aiheeksi raittiusseuramme. Hän ruoski ankarasti *tanssivan rait- 
tiusseuran”? — joksi hän sitä nimitti — touhuja. Se sai minut 
siveellisen suuttumuksen valtaan. Kirjotin hänelle vastineen ja 
osotin sen Toverille, ollen se ensimäinen kirjotukseni Toveri-lehteen. 
Epäilin kuitenkin, tokko Toveri julkasee kirjotustani, koska puo- 

lustelin siinä raittiusseuraa, ja sen varalta osotin samasta asiasta 
kirjotetun kirjeen, vaikkakin toisenlaiseen muotoon puettuna, tutulle 
"Lännen Uutisille” Mutta se oli aivan tarpeeton varokeino, sillä 
Toveri julkasi kirjotukseni. Senjälkeen kiistelimme useassa kirjo- 
tuksessa, kunnes toimitus huomautti, ettei se ole halukas julkase- 
maan pitemmälle riitakirjotuksiamme. 


Tuossa kiistelyssämme, puolustaessani raittiusseuraa, jäin ar- 
veluttavasti alakynteen, vaikka vastustajani ei suinkaan ollut kak- 
sinen kynänkäyttäjä. Minun täytyi myöntää, että raittiusseuran toi- 
minnalla ei ollut paljoakaan merkitystä itse raittiustyöhön nähden; 
ainoa mikä siinä oli jostakin arvosta, oli se huvipuoli. 


Jonkun ajan kuluttua aloin kirjotella Toveriin paikkakunnan 
kirjeitä. *Lännen Uutiset” jäi vähinerin unholaan; melkein huo- 
maamattani tuli minusta Toverin vakituinen tilaaja. Kirjeenvaih- 
tajanakin olin jo senverran varttunut, että huolimatta kovin puut- 
teellisista käsityksistäni sosialismista, minun ei tarvinnut enään 
paperikoria kirjeilläni koristaa. 


Toveriin kirjottaessani ja lukiessani saatavissani olevia kauno 
kirjallisia teoksia, kehittyi kirjailijaihanteeni. En tosin vieläkään 
ollut varma siitä, tokko koskaan saisin kynästäni lähtemään mi- 
tään kaunokirjallista — ainakaan suorasanaisessa muodossa. Tein 
i. : . yksinäisinä hetkinäni useita yrityksiä, mutta kos- 
Esiintymiseni ; ase siä 

Mf kaan en saanut sellaista syntymään, joka olisi 
runoilijana.” itseäni ä A A , 
, edes itseäni tyydyttänyt. Pahin vika suorasanai- 
sen kirjottamisessa oli se, etten saanut sitä koskaan jatkumaan 
kahta tai kolmea tavallista kirjotusliuskaa pitemmäksi. Kuitenkin 
olisi mielestäni suorasanaisen kirjotuksen, ollakseen julkasemisen 
arvoinen, aina pitänyt olla vähintään kolme kertaa niin pitkä ja 
lisäksi luontevasti kokoon pantu. 


Mutta runot sensijaan voivat olla lyhyitäkin. Näin kirjoista, 
että parikin värsyä riittää kun niikseen sattuu. Päätin koettaa, 
eikö sitä saisi edes runoa syntymään. Tein useita yrityksiä, mutta. 
ei sekään näyttänyt olevan niin helppoa kuin alussa luulin. Vii- 
mein kuitenkin useita iltoja mietittyäni sain syntymään nelisen 
värsyä pitkän luonnon-ylistyksen. Missähän tuon julkasisin — 
ajattelin. Toveri ilmestyi jo silloin, mutta siinä nähtävästi ei jul- 
kasta runoja, eivätkä taitaisi tuollaista luonnon-ylistystä muutoin- 
kaan hyväksyä. Kaikki mahdollisuudet huomioon ottaen lähetin 
runoni Pohjan Tähdelle” Fitchburgiin. Siinä mielestäni julkasivat 
huonompiakin runoja kuin minun runoni oli; siis jos missään voi 
toivoa tuotteilleen julkisuutta, niin siinä lehdessä. Mutta hukkaan 
raukesivat toiveeni. Runoani ei ole vielä tänäkään päivänä julaistu, 
vaikka sen kirjottamisesta on kulunut lähes kymmenen vuotta. 


N 

Noin parisen vuotta tuon jälkeen tein uuden yrityksen runoi- 
lijana. Tällä kertaa kirjotin pitkänlaisen kertomarunon, jossa ku- 
vailin kulkijan elämänvaiheita ja sieluntilaa. Aiheeni oli ominta- 
keinen, mielikuvitukseni luoma. Kuvailin kulkijan — jolla oli joskus 
ollut koti, vaimo ja lapsi — nukkumassa suuren petäjän juurella 
kevätaamuna. Linnut lauloivat ja tuuli vienosti henkäili, muuten 
oli kaikki hiljaista. Kulkija heräsi tuohon lintujen lauleloon ja 
muisti elämänsä vaiheet syvällä kaiholla. Viimein hän lähti taival- 
tamaan villiä metsää, sakeata viidakkoa ilman päämäärää, aurinko 
ollen ainoana suunnan viittojana, ja linnut jäivät rakentamaan pe- 
siään metsän korpeen. 

Tällä kertaa lähetin runoni Toverin toimitukselle — silloin oli 
Väinö Riippa päätoimittajana — ja pyysin julkasemaan sen *Sor- 
retun keväässä.” Mutta sille tielleen sekin runoni jäi. tulematta 
koskaan julkisuuteen. Ujouteni esti tälläkin kerralla kysymästä 
syytä, miksi sitä ei julkastu, vaikka tapasin itse toimittajan per- 
soonallisesti vähän myöhemmin. 

Tähän päättyi "runoilijaurani” Kokeneena miehenä voin ru- 
noilemiseen innostuneille kynäilijäaluille vakuuttaa, että paras 
keino päästäkseen selville runollisista kyvyistään, on heti osottaa 
ensimäisen runonsa "Pohjan Tähdelle.” Ellei se siinä läpäse, on 
aivan turhaa tarjota runollisia tuotteitaan muihinkaan lehtiin. 

Toveri on osaltaan — ja hyvin suurelta osalta — ollut vaikut- 
tamassa siihen, että olen vapautunut ahtaista uskonnollisista käsi- 
tyksistä. Sanottakoon mitä tahansa siitä, kun työväenlehdissä ar- 

mottomasti ruoskitaan kirkon mädännäisyyttä ja 
Uskonnollisen ahtaita uskonnollisia käsityskantoja, — tosiasia 
vakaumulkseni = on, että sellainen on aivan välttämätöntä järjel- 
lisen ajattelun kasvattamiselle. Sillä niin kauan 
kuin ihminen on uskonnon kahleissa, on hänelle 
taloudellisten ja yhteiskunnallisten olojen muuttaminen toisarvoinen 
asia. Hän luottaa kaikessa täydellisesti *'jumalan sallimukseen”, eikä 
tunne halua työskentelyyn työväenjärjestöissä, vaikka hän joistakin 
syistä liittyisikin järjestyneisiin työläisiin. 

Niin oli allekirjottaneenkin laita. Vasta sitten kun täydellisesti 
vapauduin uskonnollisista harhakäsitteistä, uskalsin rohkeasti ottaa 
osaa siihen taisteluun, jonka vaistomaisesti tunsin oikeutetuksi. 

Mutta uskonnollisesta vakaumuksesta vapautuminen ei olekaan 
mikään päivän tai viikon asia. Se ottaa vuosikausia, ja ne vuodet, 
jolloin muutos tapahtuu ihmisen ajatus- ja tunnemailmassa, ovat 
tuskallisia ja pitkiä. Tämän julkasun tila ei salli kuvailla niitä 
tuskia, joita ihminen saa kokea, astuessaan kirkollisesta pimeydestä 
järjellisen ajattelun valoon. Kuitenkin kokemukseni perusteella huo- 
mautan, että tuollaisen askeleen ottamisessa tarvitaan alituista kol- 


vararikko. 

kuttelemista ja sellainen kolkuttaja on juuri sosialistinen sanoma- 
lehti. 

Toveri, varsinkin ensimäisinä vuosinaan, pani paljon painoa 
uskonnollisen pimeyden poistamiselle. Sen työ kantoikin hyviä 
hedelmiä. Tuhannet haparoivat työläiset ovat siitä saaneet tukea 
epäilykselleen, jonka itse jokapäiväinen elämä on heissä synnyttä- 
nyt, ja he ovat siten päässeet osallisiksi korkeammista elämän ihan- 
teista. N 

Puutavaratyöläisten lakon aikana v. 1912 olin Raymondr'issa. 
Osaston valitsemana kirjeenvaihtajana jouduin seuraamaan lakko- 
tapahtumia. S$Se olikin mielenkiintoista ja hauskaa työtä. 

Aina pysyvät kokemukseni muistissani tuolta ajalta. Se oli en- 
simäinen lakkotaistelu, jossa olin aktiivisesti mukana. Heti lakon 
alussa jouduin edustamaan suomalaisia lakkokokouksissa lyhyillä 
Kolkot puheillani — äidinkielelläni tietenkin. Toisilla 

AI mit aa kansallisuuksilla oli myös edustajansa. Mylly- 
vaihtajana. paroonit jotenkin olivat päässeet selville, ketkä 
toisista kansallisuuksista pitivät puheita lakkokokouksissa, ja van- 
gituttivat puhujat. Mutta minusta heillä ei kai ollut varmaa tietoa, 
koska sain olla vapaana. He kyllä tiesivät, että suomalaistenkin 
joukossa oli joku kiihottaja, mutta kuka se oli, sitä he eivät nähtä- 
tävästi tienneet, sillä kokouksiin eivät päässeet muut kuin lakko- 
laiset. 

Koetin kuitenkin kaiken varalta näyttää mahdollisimman viatto- 
malta kaupungilla käydessäni, vaikka todellisuudessa aina silmäilin 
jotakin, josta voisi kirjottaa Toveriin lakkolaisten innostamiseksi ja 
yksimielisinä pitämiseksi. Tavallisesti aamupäivisin liikuin ulkona 
ja iltapäivillä värkkäsin raporttiani Toverille päivän tapahtumista. 


Vaikka olinkin lukenut useita sosialistisia teoksia ja Toveria 
sen syntymästä saakka, en sittenkään luullut kapitalisteja niin 
raa'oiksi ja häikäilemättömiksi kuin he lakon vallitessa osottautui- 
vat olevansa. 


Kun he eivät voineet muutoin lakkolaisten rintamaa murtaa, 
panivat he pyssyhurttiensa avulla — joita oli silloin Raymond'issa 
useita satoja — toimeen lakkolaisten paikkakunnalta karkottamisen. 
Tämä olikin pyssyhurtille helppo tehtävä, sillä lakkolaisilla ei ollut 
aseita; ja jos olisi ollutkin, eivät he olisi niitä käyttäneet, koska oli 
yhteisesti päätetty, ettei mihinkään väkivaltaan ryhdytä. Kapitalis- 
tien roistomainen toimenpide oli senlisäksi lakkolaisille täydellinen 
yllätys. Kuudentena lakkopäivänä — se oli lauantai — hyökkäsivät 
pyssyhurtat ruokataloihin ja raahasivat niistä jokaisen miehen — 
lukuunottamatta isäntiä — tavaravaunuihin; osan kuljettivat edel- 
leen laivalla Nahcottaan ja loput junalla muutaman kymmenen mai- 

lin päähän kaupungista, ajaen heidät asumattomalla seudulla ulos 
junasta. 


Siinä ruokatalossa, jossa asuin, oli vähänlaisesti miehiä ja sitä- 
paitsi isäntä oli kaiken aikaa selittänyt nuuskiville pyssyhurtille, 
että hänen talossaan asuu vain kalamiehiä, joilla ei ole mitään 
yhteyttä lakon kanssa. %Senvuoksi jättivät talon rauhaan, ja minä- 
kin säästyin tuolta yleiseltä puhdistukselta. 


Sunnuntaina koko kaupunki juhli lauantaisen urhotyön kunniak- 
si. Autot olivat koristetut Yhdysvaltain tähtilipuilla, samoin talojen 
ikkunat, vieläpä puhelinpylväätkin. Ja kirkoissa papit kiittivät 
jumalaansa saavutetun voiton johdosta. Mutta juuri kun kirkonme- 
not olivat parhaillaan, tuli tieto että juna saapuu pian asemalle, mu- 
kanaan vaunullinen lauantaina karkotettuja kreikkalaisia. Kirkon- 
menot keskeytyivät: kirkkoväki pappejaan seuraten riensi hätään, 
junaa vastaanottamaan. 

Vähän ennenkuin juna ehti asemalle, pysähdyttivät he sen 
pyssyhurttien avulla, sulkivat sen vaunun ovet, jossa kreikkalaiset 
olivat, irrottivat sen junasta ja miesvoimalla lykkäsivät eräälle sivu- 
raiteelle. Sitten useita kymmeniä pyssyhurttia asettui riviin mo- 
lemmin puolin vaunun ovea. Vaunuun astui yhtä lukuisa joukko 
pyssyhurttia, kapuloilla asestettuina. Nyt alkoi kamala näytelmä. 
Vain toisessa päässä vaunua oli ovi avattu. Sisälle menneet pyssy- 
hurtat ajoivat kapuloillaan kreikkalaiset ulos vaunusta, mutta ulos 
tullessa oli heidän kuljettava kahden rivin välistä, jolloin jokainen 
riveissä seisova pyssyhurtta käytti kapulaansa minkä kerkesi. Veri 
roiskui, jokainen kreikkalainen sai reikiä päähänsä. Ainoastaan 
hurjalla juoksemisella onnettomat pelastuivat varmasta kuolemasta. 

Mutta tuo kapitalistien saavuttama voitto oli vain näennäinen. 
Hävitty lakko kylläkin lamaannutti työläisten järjestymispyrkimyk- 
sen pitkäksi aikaa niin Raymond'issa kuin Grays Harbor'issakin. 
Mutta nyt taas on noissa paikoissa työläisten järjestyminen hyvällä 
alulla, eikä viipyne kauan, ennenkuin puutavarakapitalistit saavat 
huomata, että työväestön rintamaa ei ole enään yhtä helppo murtaa 
kuin se oli vuonna 1912. Tämän järjestymisen kannustajana on 
Toveri kaiken aikaa ollut, ja tulee olemaan edelleenkin. 

Nykyään myös tuhannet työläiset — allekirjottanut niiden mu- 
kana — ovat vakuutettuja siitä, ettei Toveri liiottele vallitsevasta 
luokkataistelusta puhuessaan; he päinvastoin tietävät että kapita- 
listien roistomaisuutta ei voi sanoin kyllin elävästi kuvailla, niin 
häikäilemätöntä se on. 

* * * 

Toverin vaikutus lännen suomalaisten työläisten keskuudessa 
on ollut suuri ja tulee olemaan edelleenkin. Edellä olevat hajanaiset 
muistelmani antanevat pienoiskuvan siitä vaikutuksesta, joka Tove- 

rilla on yksilöihin. Yksilöistä muodostuvat suuret joukot, aivan 
samoin kuin lukemattomat pisarat muodostavat valtameren. 

Vihattu ja kirottu Toveri on muodostunut tuhansille työläisille 
yhtä välttämättömäksi kuin jokapäiväinen leipä, jota ilman he eivät 
voi olla. Silmäillessämme lehtemme kymmenvuotista vaikutusta, 
voimme olla tyytyväisiä saavutettuihin tuloksiin: sosialistiosastoja 
on melkein jokaisella suomalaisasutuksella lännelläkin, samoin 
työväentaloja. 

Olkoon niin, että tämä päivä on eilisen kaltainen. Kuitenkin 
mailma on paljon muuttunut kymmenessä vuodessa ja muuttuu yhä. 
Toverin lukijat ovat muuttuneet, heidän ajatusmailmassaan on 
tapahtunut vallankumous. Näiden muutosten aiheuttajana viime 
kädessä ovat olleet taloudelliset olot, aivan samoin kuin seuraa- 
vankin kymmenen vuoden kuluessa tapahtuvissa muutoksissa tulee 
olemaan. Mutta tämä ei lainkaan vähennä lehtemme arvoa, päin- 
vastoin kohottaa sitä, sillä Toverimme lännen työväen valistajana 
on seurannut taloudellisen kehityksen viittomaa suuntaa ja tapellut 
kaikkia kehitysvastaisia pyrkimyksiä vastaan, tavalla, josta — pieniä 
poikkeuksia lukuunottamatta — voimme ylpeillä. 

Jatkukoon alettu työmme. Toveri jokaisen lännellä asuvan suo- 
malaisen kotiin, niin ei viivy kauan, kun pimeyden viimeisetkin 
varustukset luhistuvat! 

Astoriassa, Ore., heinäk. 14 p:nä, 1917. 

ANTTI HYRSKYRANTA. 


ISTÄ se polkunne käy, 

se kulkevi tie, 

joka nääntyvät aavikon matkaajat 
keitaalle johtaa 

ja palmujen varjoon vie? 


Täältä se käy, 

läpi kuoleman peikkojen luolain 

ja kolkkojen, kosteain vankilatyrmäin kautta; 

tai kiertää se Siperian kinosten ja aution jäätikön yli, 

missä revontulen loimut ja tähtösen silmä on ainut, 

mi matkaavan sankarin sieluun toivoa syttää, 

kun aavikon kattaa kristallihelmillä kirjailtu valkea 
liina, 

kun ahnaitten susien lauma vainuu vangitun jaloa verta, 

ja takana kapsaa kasakan huurteisen ratsun raudattu 
kavio — — 


Myös johtaa se joskus sinne, 
miss' uuteen kukkaan puhkee lapsuuden muistot, 
missä on tuttua kaikki: 
niityt ja metsiköt, purot ja kummuti. 
Tuntuu kuin kaikissa niissä ois sirpale sielusi tulta. 
—Vaan turhaan sä kolkutat syntymäkotisi porttiin, 
eipä se aukene uksi. 
Tila on suljettu sulle ääressä lieden, 
sen missä lapsena maammosi rinnoilla uinuit. 


Tällöin — jos näkösi kauaksi kantaa — 
voit sinä sielusi silmillä nähdä vihervät niityt 
ja ylväitten palmujen luomat varjoiset paikat, 
ja hiljaa, hiljaa kuunnella sointuja kaukaisten rantain — 

Toverin kirjeenvaihtaja seuraamassa Everettin oikeusjuttua 
+ Seattlessa; S. Syvänen, oikeassa alanurkassa. 


LULU 

Muistelmia niiltä ajoilta kun Toveria 
yritettiin vallata radikaaleille. 


Minkäänlainen asia ei edisty sanottavasti ilman äänenkannatta- 
jaa. Mistä saisi tietää mitä muut ajattelevat; miten muuten voisi 
jutella henkilöille kaikissa osissa maata, mitä ajattelee mistäkin 
asiasta; miten muuten voisi muokata yleistä mielipidettä suosiolli- 
seksi asialleen? Satoja aatteita on hävinnyt pois näyttämöltä sen- 
tähden että ei ole ollut äänenkannattajaa; tuhansia yrityksiä ja 
miljoonia kauniita ajatuksia on kadonnut unhotuksen kuiluun äänen- 
kannattajan puutteessa. 

Tämän huomasivat radikaaliset kaverimmekin ja alkoivat taita- 
vasti suunniteltujen ristiretkien muodossa vallottaa 'Toveria äänen- 
kannattajakseen. Kaikenlaiset agitaattorit ja *'luennoitsijat” olivat 
kierrelleet ympäri länsipiiriä aatteitten tulia viritellen ja muokaten 
maaperää sille suurelle romahdukselle, joka tuleva oli. Kaiken 
tämän lisäksi Butten radikaalinen osasto lähetti Fred Jaakkolan 
kiertelemään ympäri länsipiirin suurimmissa osastoissa, "'luennoi- 
maan”. Hänen taivallustaan seurattiin suurella jännityksellä, sillä 
yleensä on tiettyä, että Jaakkola niihin aikoihin oli päättänyt 
lukunsa” Pyttylän yliopistolla, ja oli nyt valmis ''kanditaatti” vaikka 
vastaavaksi puoluelehtiin. Länsipiirin edustajakokous ja Toverin 
yhtiökokous läheni lähenemistään. Astorian kostea ilmapiiri alkoi 
tuntumaan sähköiseltä. Paikkakuntakirjeistä Toverissa nähtiin, että 
monilta paikkakunnilta valittiin tuimia radikaaleja edustajiksi To- 
verin yhtiökokoukseen ja länsipiirin edustajakokoukseen. Jotkut 
edustajat tulivat jo joitakin päiviä ennen Astoriaan, tunnustellak- 
seen maaperää. Niinpä Wyomingin edustajat olivat ehtineet Port- 
landiin asti pari päivää ennen piirikokouksen alkua ja sattuivat 
siellä kuulemaan buttelaisen Jaakkolan *luennon”, Heitä oikein 
hämmästytti, että mahtavatko siellä Toverissa asiat olla noin hul- 
lusti kuin luennoitsija” heille selitti niiden olevan. Hyvin varo- 
vaisina ja epäilevinä he saapuivat Astoriaan piirikokouksen aatto- 
iltana. 

Astorian osaston agitatsionikomitea järjesti suuret vastaanotto- 
juhlat edustajille. Juhlat järjestettiin osaston avaraan teatteri- 

saliin, sillä tiedettiin juhlaan saapuvan väkeä sinä iltana. Komitean 
taholta järjestettiin ohjelma sillä tavalla, että ensiksi annetaan 
radikaali Jaakkolan puhua se syyterullansa, jota hän oli soittanut 
ympäri länsipiirin osastoissa. Sitte annetaan suunvuoroa meikä- 
läiselle puhujalle; sen jälkeen puhuu taas joku radikaali ja sitte 
meikäläinen j.n.e. niin kauan kuin iltaa riittää. Tarkotuksena oli 
tässä juhlassa, jota yleensä ruvettiin nimittämään *liippajaisiksi”, 
kuluttaa enintä höyryä, jota tiettiin olevan, että sitte kun varsi- 
nainen kokous alkaa, edustajat voisivat käsitellä asioita vähän kyl- 
mäverisemmin. 


Aikoja ennen juhlan alkua oli osaston avara teatterisali kerty- 
nyt väkeä ääriään myöten täyteen. Se oli kirjavaa yleisöä. Siinä 
oli radikaaleja, jotka voitosta varmoina olivat saapuneet kuule- 
maan, kuinka heidän parhaimmat suupalttinsa löylyttävät sosialis- 
teja; siinä oli patavanhoillisia, jotka olivat taivasosuutensa menet- 
tämisen uhalla saapuneet kuulemaan, kuinka sosialistit osaavat 
tapella keskenään. Suuri enemmistö sentään oli sosialisteja. Väki- 
joukossa oli puhetta siitä että radikaalit ovat koonneet kaikenlaisia 
todistuksia” Santeri Nuortevaa vastaan, hänen ollessaan Toverissa 
toimittajana; kuinka hän on muka masinoinut ja sanonut yhdelle 
sitä, toiselle tätä. Pahoteltiin sitä seikkaa, kun Nuorteva itse ei 
sattunut olemaan läsnä, että olisi voinut vastata syytöksiin. 


Jo alkoi kokous. Puheenjohtaja avasi juhlan ja esitti ensi- 
mäiseksi puhujaksi radikaali Jaakkolan. Jännitys kohosi. *Nyt se 
laukeaa”, sanoivat monet. *Saapa nähdä, mitä sieltä tulee.” Vii- 
mein pääsee Jaakkola näyttämölle ja alkaa veltoilla, horjuvilla 
askeleilla mittailemaan laajaa näyttämön lattiata. 


**Työläiset”, alkoi hän viimein. "Minä olen viime aikana kulke- 
nut paljon. Olen käynyt Seattlessa, ensimäisen kerran eläissäni, ja 
tunnustaa täytyy, että se on komea kaupunki. Siellä näin niin 
suuren rakennuksenkin, etten eläissäni niin suurta rakennusta ole 
ennen nähnyt. Se on hiljan valmistunut L. C. Smithin neljäkym- 
mentäkaksi kerrosta käsittävä rakennus. Seattle harjottaa vilkasta 
kauppaa Alaskaan ja saa sieltä paljon kultaa. Portland, Oregonissa, 
on taas aivan toisenlainen kaupunki. Siellä on maanlaatu aivan 
tasaista, eikä siellä ole sellaisia korkeita rakennuksiakaan kuin 
Seattlessa...” 


Tähän tapaan juteltuaan noin kaksikymmentä minuuttia, lähti 
hän horjuskelemaan pois näyttämöltä, ensinnä kumminkin kumarret- 
tuaan yleisölle. 

Todellakin se nyt laukesi! Tuskinpa koskaan näkee niin perin- 
pohjin ällistynyttä yleisöä kuin silloin. 

**Höpsis!” 

Noin kymmenen vuotta sitten sain Hoguia- 
min S. S. Osastolta sivutehtäväkseni olla kirjeen- 
vaihtajana Toverille. Tuon toimen saatuani ajat- 
telin: meneepähän se siinä, varsinkin kun hom- 
ma on sivutehtävänä. Sittemmin olen tuota asiaa 
aprikoinut ja tullut siihen varmaan vakaumuk- 
seen, että kaikki hommat ja toimet mitä minulla 
ikinä lieneekin, ovat sivutehtäviä; sillä kaikki 
tehtävät mitä minulla on ollut ja tulee olemaan, 
on minun tehtävä jonkun toisen tehtävän ohella. 
Se tahtoo sanoa: minulle ei ole koskaan uskot- 
K=. tu sellaista tointa, jossa tulot olisivat vastanneet 

Antti Mäki menoja. — Siitä huolimatta pidän itseäni tietysti 
hyvinkin tärkeänä elostelijana tässä mailmassa, vaikkakin minulla 
ei ole mitään päätehtävää tai tointa. 

Koska minä nyt kerran olen tärkeä olio tämän mailman mels- 
keissä — voisipa sanoa: ihan välttämätön — niin on toki asiaan 
kuuluvaa ja välttämätöntä, että minä teen selvää siitä sivutehtä- 
västäni, joka minulla on ollut tärkeimpänä, nim. Toverille kirjeitten 
vaihtaminen. Mutta koska minulla on samalla kertaa ollut muitakin 
touhuja, niin johdonmukaisuutta silmällä pitäen on minun sotkettava 
kaikki meininkini tähän samaan sapiskaan. Se tahtoo sanoa: kaikki 
ne sivutehtävät, joita osakseni on tällä kuluneen kymmenen vuoden 
ajalla sattunut, tulkoot nyt mailmalle hoilatuksi. Nimittäin sellaiset 
sivutehtävät, jotka jollakin tavalla ovat kosketuksissa Toverin 
kanssa. 

Kun minä tulin *%iististä” tänne 'frentoon länteen” — se oli ennen 
Toverin olemassaoloa — esitettiin minulle sittemmin vainaitten val- 
takuntaan muuttanut Lännen Uutiset — *työväen lehtenä”. Ihmet- 
Alkutaioalsell telin vähän, mutta asiaa vakuutettiin todeksi 

AHA AKA sellaisella hartaudella, että katsoin parhaaksi 
vastata: hyvähän se on, jos niin on. Pian kuitenkin tulin huomaa- 
maan, että asia ei ollut niin kuin sitä minulle vakuutettiin, sillä. 
juuri niinä aikoina tekivät rautatien työläiset — tosin vaan pienempi 
joukko — lakon, vaatien parempaa palkkaa. Silloin tuo mainitsemani 
*ttyöväen lehti” ajoi työväen asiaa näillä sanoilla: "Tällaisena aikana 
tekevät lakon, eivätkä älyä olla kiitollisia siitä, että saavat olla edes 
työssä.” 

MENNEILTÄ AJOILTA 


mmm HMISMIELTÄ tuntuu ikäänkuin hyväilevän, kun 
tosinaan joutuu muistelemaan kuluneitten aiko- 
jen touhuja ja tapahtumia. Sillä nykyinen aika 
aina pitää olevansa mennyttä aikaa viisaampi. 
Seitsemättä vuotta sitten, kun Toverin liik- 
keessä päätettiin ruveta julkasemaan naisten lehteä, jos 
varma määrä tilaajia saadaan kootuksi etukäteen, sai 
mainittu puuha mielet poreilemaan koko vankasti muu- 
ten siihen aikaan enemmän hiljaisessa suomalaisessa 
sosialistijärjestössä. Järjestön varsinaiset lehdet niin 
| idässä kuin lännelläkin si- 
sälsivät kysymyksessä ole- 
vasta asiasta mielipiteitten 
| purkauksia monenlaisessa, 
mutta enimmäkseen sangen 
kiivaassa äänilajissa. 

STEET 


Asiasta kirjottivat ja sa- 
nailivat enimmäkseen nai- 
set. Olihan kysymyksessä 
naisten oman erikoisen leh- 
den perustaminen. 


Huomattavin = mielipide, 
mikä naisten kesken siihen 
aikaan ilmausi, oli se että 
*koska nuo miehet ovat 
meille naisille niin pahoja, 
niin tottakai meillä naisilla 
pitää olla oma lehtemme, 
jossa vapaasti saamme sa- 
noa sanottavamme.” Tosin 
he eivät yleisön edessä” 
sitä noin suoraan sanoneet, 
mutta se henki hehkui melkein jokaisesta lehden perus- 
tamista puoltavasta kirjotuksesta, ja vieläkin selvemmin 


Lyydi Gratchef, 
Toverittaren entinen toimittaja. 

se tuli ilmoille persoonallisissa keskusteluissa ja väitte- 
lyissä. 

Vähemmän huomattiin, että lehden alkuperäinen 
tarkotus olikin tulla olemaan sosialismin levittäjänä vie- 
lä pimeäin työläisten, etupäässä pimeäin työläisnaisten 
keskuuteen eli siis, että siitä meinattiin perustaa sosia- 
listinen agitatsioonilehti. Sellaisen lehden tarpeellisuutta 
tuskin voitiin silloin enempi kuin nytkään kieltää, sillä 
pimeydessä vaeltavalle kansalle on melko vaikea saada 
kaupatuksi verrattain kallishintaisia sosialistisia päivä- 
lehtiä. Mutta sukupuoli- 
asiain tai paremmin sa- 
noen sukupuolivihan kä- 
sittelemistä varten ei juuri 
kannata lehteä, ei edes 
viikkolehteä, perustaa. So- 
sialistien ainakaan ei kan- 
nata sitä tehdä. 

Samaan aikaan, seitse- 
mättä vuotta sitten, paljo 
mellastettiin sosialistisesta 
naisasiasta. Mutta tässä 
jääköön sivuasiaksi, mikä se *sosialistinen naisasia” on 
— jos sitä on ollenkaan. Sanottakoon vain lyhyesti, että 
ei se ainakaan ole kinastelua eikä ilmitappeluakaan 
naissuvun paremmuudesta miessukupuolen rinnalla. 

Vaikeaa on näin äkkipäätä sanoa, onko puheena- 
oleva naisten lehti, ja missä määrin se on, asiaansa aja- 
nut sosialistisena naisten lehtenä tai yleensä agitatsiooni- 
lehtenä. Eikä se kuulu tämän kirjotuksen sisältöön- 
kään. Sitä pohdittakoon ja punnittakoon sen lehden 
täyttäessä kymmenennen ikävuotensa. 

Tosiasia vain on, että sosialistinen valistus naisten 
— tämän maan suomalaisten naisten — keskuudessa on 
vielä melko heikkoa. Heillä on vieläkin halu isosti pu- 
hua naisasiasta ja sellaisena naisasiana esittää mies- 
suvun huonojen puolien penkomista sekä vaikeroida 


Selma Jokela, 
Toverittaren toimittaja. 

omaa muka surkeuttaan miessuvun sorron alaisena. 
Tähän ovat todistuksina monet edellämainitun naisten 
lehden avustajien kirjotukset. 

Mutta kehityksen kuluessa kukin kehitysaste vaatii 
oman aikansa, ja parhainta mitä työläinen voi luokal- 
leen tehdä, on koettaa esittää sosialismia ja sen pää- 
määrää ehdottomasti puhtaana, vapaana kaikenlaisista 
siihen kuulumattomista sivuseikoista. | 

Niin sosialistinen valistus yhä enemmän ja var- 
memmin voittaa alaa työläisten keskuudessa, ja työläi- 
set, työväenluokka pelastuu oman itsensä kautta kapita- 
lismin orjuudesta. LYYDI GRATCHEF. 

TOVERITTAREN KIRJEENVAIHTAJIA, AVUSTAJIA JA 
ASIAMIEHIÄ. 


(Ylärivi) Lydia Hovi, Anna Kangas, Lyyli Simonson. 
(Alarivi) Klaudie Parkkonen, Regina Hyrkäs, Emilia Gren, 
Mandi Aho (kuollut). 

KIITOS HEILLE 


Nämä kuvat esittävät vaan muutamia uutterimmis- 
ta, väsymättömimmistä, itseään säästämättömistä tove- 
reista, joihin olen Toverittaren toimituksessa ollessani 
saanut tutustua. Nämä toverit ja toiset samanlaiset ne 
tulivat avuksi ja nostivat Toverittaren *allikosta”. Miten 
tekivät he sen? Hankkimalla uutterasti tilauksia Tove- 
rittarelle, kirjottamalla paikkakuntakirjeitä, kertomuk- 
sia, näytelmiä, runoja, artikkeleita. Siten he tekivät To- 
verittaresta todellisen työläisnaisten lehden, oman leh- 
tensä. 

Nämä toverit, joiden kuvat tässä esitämme, ovat 
tyypillisenä esimerkkinä toisista samanlaisista. Muori 
H—i, erinomainen paikkakunnan kirjeenvaihtaja, raataa 
päivät palkkatyössä, hoitaa taloutensa, toimii työväen- 
liikkeessä ja yötyökseen kirjottaa pitkiä, kuvaavia, mie- 
lenkiintoisia kirjeitä työväenlehtiin. 

Anna, uudisviljelijän vaimo Canadassa, neljän pie- 
nen lapsen äiti, hoitaa taloutensa, karjansa ja raataa 
farmitöissä, mutta silti raihnaisesta terveydestään huoli- 
matta saa aikaa kirjottamaan näytelmiä, kertomuksia ja 
novelleja nuorisolle, näytelmiä ja kertomuksia lapsille. 
Mökin Maijan Lyyli, yksi Toverittaren lasten osaston 
suosituimmista avustajista ja innokkaimmista lehden 
puhvaajista. Klaudie Parkkonen, neljän lapsen äiti, 
puuhaa ahkerasti sosialistiosastossa, ja yöllä *varastaa 
aikaa” kirjottaaksensa nuorille, vanhoille ja lapsille 
näytelmiä, runoja, kertomuksia, paikkakuntakirjeitä j. 
n.e. Regina H+s kertoilee köyhälistön kärsimyksistä 
runoissaan, joita Toverittaresta olemme usein saaneet 
lukea, ja levittää ahkerasti Toveritarta. Miilia, heikosta 
terveydestään huolimatta, muistaa aina lähettää jotain 
Toverittaren lasten julkaisuihin ja usein kertomuksia 
ja pitempiä romaanejakin Toverittareen. Hän meille 
kertoi, **miten Alitalon Antista tuli sosialisti.” Mandi 
Aho, äsken joukostamme poismuuttanut toveri, aina 
kuolemaansa saakka toimi ahkerasti Toverittaren levit- 
tämiseksi viimeksi Canadassa, samalla avustaen lehteä 
kirjotuksillaan. 

Suuri joukko on toisia tovereita, joiden kuvia emme 
olleet tilaisuudessa tähän laittamaan, jotka kaikki työn 
raskaan raatajina ovat ansiokkaasti osansa suorittaneet. 
Kaiken tämän ovat he tehneet, paria kolmea poikkeusta 
lukuunottamatta, edes kiitosta pyytämättä, vaikka tie- 
dän, että monelle heistä on postimerkkien ja kirjotus- 
paperin hinta ollut suuri uhraus taloudellisiin oloihinsa 
katsoen. 

Nämä tällaiset toverit kautta laajan Amerikan ovat 
niitä, joiden turvissa sosialistinen liikkeemme edistyy. 
Kiitos heille! SELMA JOKELA-MCConec. 

Fort Braggin lakko 

SÄYTTUTTYVÄITUU TUKIT UUT V UHU 1 22 
TULLI 


Useilla paikkakunnilla lännen valtioissa ja 
epäilemättä laajemmallakin kiertelee vielä työläi- 
siä, jotka ottivat osaa lakkotapahtumiin Fort 
Bragg'issa, Calif., vuonna 1903. Silloiset työret- 
telöt pienessä länsirannikon punapuukylässä muis- 
tetaan melkein yksinomaan *'lakon” nimellä, huoli- 
matta siitä, että silloin todellisuudessa tapahtui 
työnsulku, johon paikallinen puutavarayhtiö tur- 
vautui, murtaakseen työläisten rintaman ennen- 
kuin järjestäminen heidän keskuudessaan oli Arvid Nelson. 
päässyt kunnolliseen alkuun. 

Metsätyöläisten järjestämistä oli harjotettu kaikessa hiljaisuu- 
dessa Union Lumber Co:n kämpiköillä Fort Braggin lähiseutuvilla 
jo useita kuukausia, ennenkuin yhtiö ryhtyi erottamaan palvelukses- 
taan sellaisia työläisiä, jotka olivat uskaltaneet kirjottautua union 
jäseniksi. Erottaminen kehittyi pian niin pitkälle, että useita kym- 
meniäkin työläisiä sai luopua työpaikoistaan samalla kertaa. 

Työvoiman saanti rannikon kämpiköille oli siihen aikaan verrat- 
tain helppoa San Franciscossa sijaitsevien työnvälitystoimistojen 
välityksellä, joten yhtiö nähtävästi katsoi edullisemmaksi erottaa 
palveluksestaan sellaiset työläiset, jotka valmistautuivat vaatimaan 
palkanylennyksiä sekä korjauksia työ-oloihinsa, ja hankkia heidän 
tilalleen uusia palkkaorjia. Yhtiö tietysti samalla huomasi tässä 
tilaisuuden syöstä järjestöä rakentavat työläiset ennenaikaiseen lak- 
kotilaan. Yhtiö siis käytti ensimäistä tilaisuutta hyväkseen, lyöden 
ensimäisen iskun takaapäin, ja lopulta murskaten Mendocino-kauntin 
metsätyöläisten järjestymisyrityksen niin perinpohjaisesti, että he 


. eivät ole kyenneet muuta kuin kerran hiukan kohottamaan päätään 


sen jälkeen. 

Erottamisien seurauksena melkein kaikki työläiset yhtiön met- 
säkämpillä kävelivät kaupunkiin ja sinne päästyään nekin liittyivät 
unioon, jotka eivät olleet siihen aikaisemmin yhtyneet. Suuri osa 
yhtiön sahatyöläisistä myös yhtyi samaan unioon, joka tunnettiin 
nimellä Federal Labor Union no. 10917. (Unio kuului Californian 
työväenliittoon ja samalla Amerikan työväenliittoon (American Fede- 
ration of Labor). 

Unio julisti sen jälkeen lakkotilanteen vallitsevaksi Union Lum- 
ber Co:n työmailla, päävaatimuksena ollen union tunnustaminen yh- 
tiön taholta sekä työpäivän lyhentäminen 12 tuntisesta 10 tuntiseen. 

Muillekin paikkakunnille Mendocino-kauntissa perustettiin sitten 
unioita, jotka vuorostaan synnyttivät lyhyeksi aikaa Mendocino- 
kauntin työväenliiton (Mendocino County Federation of Labor) sekä 
Fort Braggin työväen neuvoston (Fort Bragg Labor Council). 


Fort Braggin union presidentin virkaa hoiti ensimäiseksi eräs 
J. E. Sutch, joka oli myös lakon huomatuin johtaja” suurimman 
osan siitä ajasta, minkä lakkoa kesti. Virka oli välillä myös A. C. 
Blount'illa ja aivan viimeiseksi 
tov. Chris F. M. Hoyerdahlilla, 
jolle se joutui, ei sen vuoksi 
että hän omasi jo siihen aikaan 
sosialistisen mailmankatsomuk- 
sen, vaan sen vuoksi, että jouk- 
ko sosialistisia mielipiteitä vie- 
rastavia union jäseniä oli men- 
nyt kokousiltana katsomaan 
maksua vastaan esitettyä nyrk- 
kitappelua, sen sijaan että olisi- 
vat saapuneet unionsa kokouk- 
seen valitsemaan virkailijoita. 


Tov. Hoyerdahl'illa, joka 
nykyään kuuluu jäsenenä Fort 
Braggin suomalaiseen sosialisti- 
osastoon, kun paikkakunnalla ei 
ole englanninkielistä osastoa, on 
vieläkin hyvässä tallessa silloin 
hänen haltuunsa joutunut Du- san 
heenjohtajan valtikka, samoin 
kaikki union jättämät jäsen-, 
tili- sekä pöytäkirjat, y. m. ra- 
hallista arvoa vastaamaton omaisuus. 

Fort Braggin metsäkämpiköillä työskenteli siihen aikaan ehkä 
suurempi määrä suomalaisia kuin koskaan ennen tai myöhem- 
min. Luonnollista siis oli, että huomattava määrä lakkolaisista oli 
suomalaisia. Tällä seikalla oli m. m: sellainenkin seuraus, että Union 
Lumber 'Co. peruutti erään rahalahjotuksen, jonka se oli kirjottautu- 
nut suorittamaan Suomessa nälänhätää kärsivien asukasten avustami- 
seksi. 


Franciscon — näytelmäseuran 
jäseniä tanssimassa puna puun 
kannon päässä, Fort Bragg, Cal. 


Suomalaiset lakkolaiset sekä suuri osa muunkielisiäkin, lukuun- 
ottamatta italialaisia, asuivat lakkokesän enimmäkseen kaupungin 
kahdessa suomalaisessa hotellissa, joita **'runnasivat” Andrew Lap- 
pinen ja tov. F. O. Hyväri. Italialaiset asuivat omissa majailuhuo- 
neissaan omassa kaupunginosassaan. 

Union toimeenpanevassa neuvostossa (Executive Board) sekä 
muuallakin union toiminnassa edusti suomalaisia tunnettu kansalai- 
semme John Jansen. Neuvoston jäsenenä toimi myös lyhyen aikaa 
T. H. Maikkula sekä tov. Andrew Rantala. . 

Korkeimmillaan ollessa Mendocino kauntin unioiden jäsenmäärä 
oli' yhteensä noin 1,600, joista suurin osa kuului Fort Braggin uni- 
oon. Useita satoja lakkolaisia kulutti Fort Braggissa kokonaisen 
kesän. Avun tarpeesen joutuneille perheellisille miehille, sekä yksi- 
näisillekin, maksettiin lakkoavustusta union toimesta. Tähän tarko- 
tukseen kulutettiin union varoja useita tuhansia dollareita. 


Union asettamat lakkovartijat vartioivat uskollisesti useita kuu- 
kausia kaikkia Fort Braggiin johtavia maanteitä, estääkseen rikku- 
rien tuonnin, mikäli se oli heille mahdollista. Asestetut hurtat sa- 
malla vartioivat sahayhtiön omaisuutta. Yhtiön sahan ja lautatarhan 
ympäri rakennettiin lakkokesänä 10 jalkaa korkea lauta-aita, jonka 
päällä oli vielä piikkilankoja ylipääsyn estämiseksi. 

Lakkotilanteen kestäessä union toimesta juhlittiin usein ja pan- 
tiin toimeen katukulkueita. Tavalliset kalenterissa olevat amerika- 
laiset juhlapäivät vietettiin union toimesta loistavammin kuin niitä 
on koskaan muulloin vietetty Fort Braggissa. Puhujina näissä tilai- 
suuksissa kävivät m.m. Californian rakennustyöläisten neuvoston 
monivuotinen presidentti ja myöhemmin San Franciscon majuri, P. 
H. McCarthy, sekä saman neuvoston sihteeri, O. A. Tveitmoe. Yhtä 
kyvykkäänä, joskaan ei niin tunnettuna, puhujana esiintyi samaan 
aikaan paikallinen toveri, Thomas Gallagher, joka oli työväenliikkeen 
mukana jo silloin kun tällekin pienelle paikkakunnalle yritettiin 
pystyttää *työn ritarien” (Knights of Labor) paikallisosastoa. 


Huolimatta siitä, että työläiset vielä siihen varhaiseen aikaan, 
jolloin Fort Braggin lakko käytiin, tiesivät paljoa vähemmän järjes- 
tyneen työväen menettelytavoista kuin nyt puolentoista kymmenen 
vuoden kokemuksien ja kehityksen jälkeen, lakkotaistelu yleensä 
oli sangen rauhallista. Elokuulla lakkovuonna tapahtui kuitenkin 
vakavanluontoinen kahakka asestettujen hurttien ja lakkolaisten 
välillä. Siitä muodostui tämän lakkotaistelun verilöyly. 


Ehkä pariinsataan nouseva joukko lakkolaisia oli lähtenyt käy- 
mään yhtiön tukkikämpillä Noyo-joen varrella noutaakseen sieltä 
makuu- y.m. vaatteitaan, jotka usealta olivat jääneet sinne, kun 
työnsulun puhjetessa poistuivat kaupunkiin. Samalla oli arvattavasti 
aikomus tehdä lakkoagitatsionia kämpällä olevien rikkurien keskuu- 
dessa. Yhtiö oli lähettänyt kämpälle vaunulastin pyssyhurttia uskol- 
lisen kaupungin marsalkan johdolla. Nämä ottivat lakkolaiset vas- 
taan kuulasateella. Viittä lakkolaista ammuttiin. Yksi heistä, suo- 
malainen Andrew Saukko, sai kiväärin luodin suolistonsa lävitse ja 

että osaston rahastonhoitaja sai kähveltää osaston kassan, lähes 
$300. Hänen kiinniottamisekseen kulutti osasto lähes $200, mutta 
kähveltäjä on vieläkin vapaalla jalalla, eikä rahoja liioin ole saatu. 
Tämäkin jäsenistössä katkeruutta synnyttävä tapahtuma pian un- 
hotettiin, ja osasto toimi edelleen ripeästi. 


Kun tänne lännelle puuhattiin jo ennen Toverin perustamista 
puoluelehteä, vastusti Portlandin osasto sitä siltä näkökannalta, että 
siitä tulee lännen osastoille liiaksi rasituksia, kun jo entisiäkin leh- 

tiliikkeitä oli kaksi, nim. Työmies ja Raivaaja. Sil- 
Toverin loin kun Astorian toverit Jea man alulle 
e Toverin perustamisen, oltiin meillä välinpitämättö- 
perustamisen minä: uskottiin, ettei siitä tule tälläkään kertaa 
ajoilta. mitään. Mutta Astorian toverit lähettivät osastol- 
lemme kirjeen, jossa sanottiin, että lehti peruste- 
taan aivan varmasti, vaikka Portlandin osasto sitä vastustaisikin; 
nimikin on jo uudelle tulokkaalle keksitty, ja se on *Toveri.” Sil- 
loin päätimme, että koska kerran lehti rupeaa ilmestymään, on niin 
lähellä olevan osaston kuin Portlandin oltava mukana. %Sopimatto- 
mana kuitenkin pidettiin *Toveri”-nimeä; jotkut olivat sitä mieltä, 
että **Jussi”kin olisi yhtä sopiva lehden nimeksi kuin Toveri.” Joku 
ehdotti sopivaksi nimeksi *Lännen Sosialisti,” mutta sitä vastustet- 
tiin sentähden, että silloin jouduttaisiin lainaamaan puoli nimeä 
"TI ännen Uutisilta.” Päätökseksi tuli, että on samantekevä, mikä 
sille nimeksi tulee — tyydytään siihen nimeen, mikä sille jo on 
annettu. Samalla myös päätettiin niin siveellisesti kuin aineellises- 
tikin olla lehden takana. Tämän päätöksensä osasto on hyvin täyt- 
tänyt n. s. radikaaliseen riitaan saakka. 


Ensimäiset vakavammat periaate-erimielisyydet olivat niin sa- 
nottujen impossibilistien ja opportunistien välillä. Edelliset edusti- 
vat jyrkkää kumousoppia, että yhdellä rysäyksellä kumotaan kapi- 
talistinen yhteiskunta ja tilalle asetetaan sosialistinen. He hylkäsi- 
vät kaikki välilliset parannukset nykyisen yhteiskunnan sisällä, jopa 
pitivät niitä suorastaan vahingollisinakin sosialistiselle liikkeelle. 
Jälkimäiset taas edustivat sitä aatesuuntaa, että vaikka sosialisteilla 
onkin kumouksellinen päämäärä, niin ei voida yhden vallankumouk- 
sen kautta saavuttaa sosialistista yhteiskuntaa; välillisiä parannuk- 
sia on hankittava työläisille kapitalistisen yhteiskunnan sisällä, silti 
luopumatta kumouksellisesta päämäärästä. Ylläolevien aatesuuntien 
edustajien välillä oli toisinaan kiivaitakin väittelyjä, vaan ne eivät 
saaneet mitään vahingollista erimielisyyttä aikaan. Osasto vaurastui 
niin rahallisesti kuin muussa toiminnassakin, joten alettiin puuhaa- 
maan oman talon hankkimista. 


Paniikkitalven jälkeisenä vuotena vilkastuivat työsuhteet taas 
Portlandissa siinä määrin, että se johdatti paikkakunnalle yhä suu- 
remman määrän kansalaisiamme, niin että se huoneusto, jossa ennen 

toimittiin, alkoi käymään liian pieneksi. Sen- 
Haalin pätähden syyspuolella vuotta 1908 päätettiin ra- 
. kentaa oma talo. Jo samana vuonna ostettiin 
rakentaminen. tontti 1200 dollarilla Fremont- ja Montana-katujen 
kulmasta Willamette-joen itäpuolelta. "Tontin raivaus ja kaivami- 
nen alettiin jo samana syksynä, mutta haalin rakentaminen alettiin 
vasta kevättalvella 1909. Haali valmistui saman vuoden kesäkuulla 
ja tuli tonttineen maksamaan vähän yli $10,000. Velkaa jouduttiin 
tekemään yli $7,000. 

oli verrattain suuri jäsenluku silloiseen suomalaiseen asukaslukuun 
nähden. Eräs puhuja noihin aikoihin tai vähän ennemmin jo kehasi- 
kin puoluelehdissä, että Winlock on valveutunein uutisviljelysseutu 
koko tällä rannikolla. Niin oli silloin, mutta sitte osastomme alkoi 
ottaa ikäviä taka-askeleita. 

Kuten tunnettua, alkoivat niinä aikoina Amerikan s. s. järjestön 
sisäiset rettelöt. Jos missään, niin Winlockissa s. s.-osasto joutui 
tuohon mylläkkään osalliseksi melkeinpä kaikilla voimillaan. Siihen 
täytynee syyksi sanoa, että jäsenistö ei ollut kyllin tietoinen peri- 
aatteellisesti. Oli vain yhdytty puolueesen, kun siihen oli naapu- 
rikin yhtynyt; monikin oli jo maksanut jäsenveroja vuosia; mutta 
osasto oli ainoa työväenjärjestö paikkakunnalla; sosialistinen liike 
tässä kauntissa, vieläpä koko valtiossakin perin heikkoa — niin al- 
koivat saavutukset näyttämään mitättömiltä. Rupesi näyttämään 
siltä, että puolueen toimitsijain porvarillisuushan se onkin tähän 
hitauteen syynä, ja että tepsivimpiä keinoja on jo aika käyttää. 
Tällaista mielipidettä ilmeni noin vuoden ajan. Siihen kun tuli 
keväällä 1914 piirimme luennoitsija vielä selittämään, ettei maan- 
viljelijä ole eikä voikaan olla vallankumouksellinen tuotannollisen 
asemansa vuoksi,” niin muodostui osaston toiminta mainittuna vuon- 
na kesällä aivan yhtämittaiseksi rähinäksi. Vihdoin syyskuun 20 
p. 1914 meikäläiset suoriuduimme voittajina, mutta osastomme oli 
kaikin puolin rikkirevitty ja raadeltu. Jäsenluku oli luisunut 14:een; 
samoin raha-asiat rappiolla, kaikki ylimääräiset verot maksamatta 
pitkiltä ajoilta, sanalla sanoen velkaa pikku summia joka ilman- 
suunnalle. Fi näyttänyt tulevaisuutemme kovin valoisalta sillä ker- 
taa. Nythän olivat vielä vastassamme nekin, jotka ennen olivat 
kanssamme. Mutta onhan sekin aika läpäisty. Osasto on vieläkin 
elossa, vaikka sitä niin hartaasti odotettiin kuolevaksi; jäsenmäärä 
on kohonnut toisella puolella, ja raha-asioissa on päästy normaali- 
oloihin. 

Osastolla ei ole omaa :huoneustoa; on toimittu Kansallisyhdis- 
tyksen huoneella, jota oikeutta on vastustajien taholta koetettu kai- 
kin tavoin rajottaa viime vuosina. Rahallinen liikevaihto on neljän 
tuhannen korvilla koko osaston toimiajalta. Tarkalleen sitä ei voi 
sanoa, sillä osaston kirjoja on sapoteerattu. Osastolla on pieni kir- 
jasto, josta lainataan kirjoja ilman maksutta. Piirimme äänenkan- 
nattajaa, Toveria, on koetettu tukea kaikin puolin kykymme mu- 
kaan: on aina ollut osaston valitsemat asiamiehet ja kirjeenvaihta- 
jat; on hankittu lainoja hädän hetkinä, ja toimeenpantu päiväpalkka- 
keräyksiä; osakkeita on lunastettu 41 — ei mikään suuri summa, 
vaan sanoohan sananlasku, että *fsitä myöten silmät suuret kuin 
on otsakin leveä.” Toisiin puoluelehtiin osasto omistaa yhden osak- 
keen kuhunkin, ja Työväen-opiston tuhkaan 67. HFEihän ne tulokset 
näytä kymmenen vuoden toiminnan tuloksiksi suurilta, vaan onpa 
sosialistinen liike saanut jalansijan — ja pysyväisen — täälläkin. 


WOODLANDIN, WASH.,, S. S. OSASTON HISTORIA. 


Noin $8—9 vuotta sitten oli tämä paikka vielä tuntematon Ame- 
rikan suomalaisessa sosialistisessa liikkeessä. Silloin ei täällä vielä 
ollut sanottavasti suomalaista asutusta, saatikka luokkatietoista suo- 
malaista väestöä. Mutta v. 1908—9 tänne alkoi siirtyä suomalaista 

väestöä, etenkin sellaista, jotka tunsivat yhteistoiminnan välttämät- 
tömyyden sosialistisessa liikkeessä. Tämä välttämättömyys selveni 
heille kenttäjuhlassa, jonka he olivat keskuudessaan hommanneet 
heinäkuun 4 p. v. 1911. Tässä tilaisuudessa perustettiin s. s.-osasto 
13 jäsenellä, ilman suurempaa vastarintaa. Eipä ihmekään, sillä pe- 
rustajat olivat suurimmaksi osaksi Butte'sta, Mont., sekä muualta 
suurista teollisuuskeskuksista tulleita luokkatietoisia raatajia. Oman 
kokoushuoneen tarpeellisuus kävi siihen määrin ilmeiseksi, että seu- 
raavana keväänä alettiin rakentaa haalia, vaikka rahaa ei ollut sa- 
nottavasti. Mutta kun rakennustarpeet saatiin velaksi, eikä haalin 
lottikaan maksanut muuta kuin yhden dollarin, niin alettiin rakentaa 
kaksi-kerroksista haalia, tehden ilmaista työtä. Hommassamme on- 
nistuimme jo niin pitkälle, että saimme talomme käyttökuntoon, kun 
tapahtui historiamme synkin tapaus. Toukok. 8 päivää vasten yöllä 
v. 1915, kaikkien nukkuessa, olivat pimeät voimat valvoneet ja hä- 
vittäneet murhapolton kautta lähes valmiin kokoushuoneemme. 
Aamulla toverien herättyä ja nähtyä, miten työmme tuloksille on 
käynyt, valtasi meidät syvä suru sekä suuttumus. Olihan se tove- 
reille odottamaton isku, kun olivat joutuneet menettämään monien 
päivien, jopa viikkojenkin vapaan työnsä tulokset. 

Alettiin hakea kurjan teon tekijää. Mentiinpä niinkin äärimäi- 
syyksiin, että alettiin juorujen perusteella syyttää omia tovereita, 
joka vaikutti sen, että useita tovereita erosi pois osastosta. Kum- 

Woodlandin, Wash., osaston puolitekoinen haali, joka joutui 
murhapolton uhriksi. 

minkin todellinen mustan työn tekijä on vielä tähän päivään asti 
saamatta selville, vaikka osasto lupasi 50 dollarin palkkion konnan- 
työn tekijän ilmisaattamisesta. 

Tämä isku ei kumminkaan saanut Woodlandin tovereita toivot- 
tomuuteen, vaikka osaston toiminta joutui toista vuotta olemaan la- 
maannustilassa kokoushuoneen puutteen takia. Viime syksynä aloim- 
me taas rakentaa uutta haalia, ja entistä upeampaa. Suurta uhrau- 
tuvaisuutta se on kysynyt niiltä harvoilta tovereilta, jotka jäivät 
pienenä joukkona (osa poistuen leipämarkkinoille) ponnistelemaan 
mitättömän pienellä rakennuskassalla, noin 300 dollarilla. Tästä 
huolimatta on meillä haali jo käyttökunnossa, joskaan ei aivan val- 
mis. Mutta kun vielä jaksamme joitakin vuosia ponnistella, niin 
olemme voittaneet. Ja miksi me emme jaksaisi, kun kerran tie- 
dämme, että työmme ja uhrautuvaisuutemme ei mene tuottamatta 
tuloksia. 

Muutoin osaston sisäinen toiminta lienee vilkkain mitä koko 
länsipiirin maalais-osastoissa on, jäsenlukuun nähden; sillä osas- 
tomme jäsenluku on ollut keskimäärin ainoastaan 20:n vaiheilla. 
Tosin on toiminta ollut raskasta muutamille tovereille, eritoten niil- 
le, jotka joutuvat toimimaan huvitoimikunnassa. Hajallaan asuen, 
yksi yhden, toinen toisen mäen takana, on varsin vaikea kulkea 
kokouksissa y. m. tehtävissä. Niinpä ei säännöllisesti toimivia osas- 
ton alaseuroja ole muita kuin huvitoimikunta ja ompeluseura. Sil- 
loin tällöin kun panemme näytöskappaleita näyttämölle, tapahtuu 
se tilapäisesti kootuilla näyttelijävoimilla. 


OSASTON VALITSEMAT. 


Toverin nykyiset huoneustot; oikealla jää kirjakauppa pois näkyvistä. 

PARK CITYN S. S. OSASTO. 


Vuoteen 1909 mennessä, jolloin tänne jo oli kerääntynyt suo- 
malaisia lukuisa joukko, oli miesjoukossa jo usein puhuttu osaston 
perustamisesta, mutta sen valmiimpaa ei siitä tullut. Vasta mar- 
raskuulla edellämainittuna vuonna saatiin osasto pystyyn. Taistel- 
len melkein voittamattomilta näyttävien vastuksien kanssa, jotka 
johtuivat sopivan kokoushuoneen puutteesta, työvuorojen vaihteluis- 
ta ja muistakin, pääsi toiminta alulle hitaasti. Kun uusia voimia 
kuitenkin alituisesti virtasi paikkakunnalle, niin saatiin kuin saa- 
tiinkin vuoden 1910 ajalla jo iltama toimeen Toveri-lehden hyväksi. 

Samalla koetettiin auttaa myöskin sen aikuista oppilaitosta, 
Työväen-Opistoa, ostamalla siihen osakkeita, joita kertyikin kaikki- 
aan kahdeksankymmentä. 

Maaliskuulla, 1911, ilmeni osastossa sisäisiä riitoja, mutta siitä 
huolimatta osasto kuitenkin voimistui, antaen m. m. kannatuksensa 
naisten lehden perustamiselle toukokuulla 1911. Vähän myöhem- 
min samana vuonna tuli kysymys oman talon rakentamisesta, sillä 
ilman sitä oli toiminta hajanaista. Kun toiminta siihen aikaan oli 
tavallista vilkkaampaa, niin saatiinkin talo pystyyn niin pikaisesti, 
että avajaisjuhlaa vietettiin saman vuoden heinäkuun neljäntenä päi- 
vänä. Silloin saivat suomalaiset nähdä ensimäisen kerran esitettä- 
vän kappaleen tämän paikkakunnan suomalaisten toimesta työväen 
haalilla. Martti Hendrickson oli juhlapuhujana talon avajaisissa ja 
haukkui suomalaiset tapansa mukaan vuoripeikoiksi ja kaikiksi. 

Kun talo oli saatu pystyyn, jatkui innokas toiminta sen sisällä. 
Toverista kyettiin lunastamaan neljä osaketta vuonna 1912 ja sitte 
jälemmin on hankittu koime lisää, joten osastomme omistaa seitse- 
män osaketta Toverissa, ja yhden Työmiehessä. 

Parin seuraavan vuoden kuluessa väheni suomalaisten luku- 
määrä paikkakunnalla siksi paljon, että osaston toiminnan oli pakko 
keskeyttää loppupuolella vuotta 1914. Mutta keskeytys ei ollut pit- 
käaikainen. V. 1915 helmikuulla alotti osasto taas toimintansa. 
kun uusia voimia saapui paikkakunnalle. 

Toiminnan vilkkaus on saanut aikaan m. m. sen, että osastolla 
on nyt noin sadan dollarin arvoinen lainakirjasto, joka ei suinkaan 
ole tarpeeton tämän paikkakunnan suomalaisten keskuudessa. Ilta- 
mia ja huvitilaisuuksia on samoin saatu aikaan verrattain paljon, 
vaikkakin nykyisin näyttää toiminta jonkun verran leväperäiseltä. 


BINGHAMIN, UTAH, S. S. OSASTON TOIMINNASTA. 


Suomalainen sosialistiosasto perustettiin kesäk. 21 p. 1908; pe- 
rustavassa kokouksessa yhtyi heti 21 jäsentä. Siitä lähtien on 
osasto toiminut vuokrahuoneissa, mistä on milloinkin sattunut saa- 
maan huonetta. Onpa täytynyt pitää kokouksia ja iltamiakin perhe- 
asunnoissa, kun ei ole ollut varoja maksaa vuokraa, sillä tulot ovat 
olleet pienet jäsenten vähyyden tähden. Niinpä v. 1914 täytyi tur- 
vautua toimimaan missä milioinkin sattui. Radikaalien” hajotustyö 
sai aikaan sen, että olimme pakotetut erottamaan osastosta useita 

jäseniä, kun he kieltäytyivät tottelemasta osaston ja järjestön sään- 
töjä sekä päätöksiä. 

Osastolla ei ole ollut tilaisuutta saada itselleen omaa huonetta, 
vaikka siitä on ollut kysymys useita kertoja osaston olemassaolo- 
ajalla. Suurimpana syynä on ollut ja on vieläkin se että kaivos- 
yhtiöt omistavat miltei kaiken tätä varten sopivan maan, eivätkä 
ole halukkaita antamaan rakentaa maalleen niin vaarallista haalia 
kuin sosialistihaali olisi heille. 

Osaston täytyi lakkauttaa toimintansa v. 1912, syysk. 26 p:nä, 
silloisen kaivosmiesten lakon tähden, ja oli toiminta lakkaantuneena 
tammik. 25 p:ään 1914, jolloin osasto herätettiin taas toimintaan. 
Nykyisen osastomme jäsenmäärä on 30 vaiheilla. 

Omaisuudesta voidaan mainita m. m. lainakirjasto, jossa nyky- 
ään on 170 nidosta; 44 osaketta Toveri-lehteen; 3 Työmieheen; 4 
Raivaajaan, 94 Työväen- -opistoon; 1 Milwaukee ipa deriin ja 2 New 
York Call-lehteen. 

Binghamin s. s. osaston valitsemana, 


JACK JOHNSON ja WM. RIMBY. 

Toverin latomakoneet. 

Tämä Arizonan vuoristo on ehkä hyvinkin tuttua joillekin kai- 
vostyöläisille, mutta ollen maantieteellisesti erotettu Amerikan suo- 
malaisten sosialistien yleisestä toiminnasta, on ehkä paikallaan luoda 
pieni kuvaus siitä niillekin, jotka eivät ole olleet tilaisuudessa toi- 
mintaamme seuraamaan. 

Ensimäinen suomalainen sosialistiosasto tähän valtioon perus- 
tettiin Bisbeessä 1 p. tammikuuta v. 1906. Se kuului haaraosastona 
Bisbeen englanninkieliseen lokaaliin, ostaen siltä veromerkit. Osas- 
to lakkautti toimintansa saman vuoden alkupuoliskolla jäsenten 
muuttaessa pois paikkakunnalta. %S$itte perustettiin uusi osasto v. 
1909, tammikuussa (Lowellin s. s.-osasto), joka heti yhtyi s. s.-jär- 
jestöön ja toimi innokkaasti, rakentaen osastolle oman talon; sen 
avajaisjuhlat pidettiin joulukuun 23—25 p. 1910. Jäsenmäärä oli 
silloin 139 täysin maksavia. Osasto joutui eroon puolueesta ja suo- 
malaisesta sosialistijärjestöstä v. 1911, jolloin erotettiin kuusi eng- 
lanninkielistä osastoa ja Lowellin s. s. osasto osanotostaan silloi- 
seen perustuslakijupakkaan; nämä osastot olivat näet antaneet 
tunnustuksen silloin perustetulle Labor Partylle, joka ajoi työläisten 
puolta valtiolle perustuslakia laadittaessa. Heti lupakirjan peruu- 
tuksen jälkeen järjestettiin osasto uudelleen, kuuluen edelleen s. s. 
järjestöön. Osasto kustansi kesäkoulun opettajan Konstant Kiikan 
pitämään koulua v. 1912—1913. Sitte osasto taas erosi s. s. järjes- 
töstä v. 1913 lopulla ja kuului valtion puolueesen aina v. 1917 al- 
kuun, jolloin erosi puolueesta ja muutettiin I W. W.-liiton klupiksi, 
käyttäen niitä välineitä mitä oli puolueesen kuuluessa osastolle 
laitettu. 

Miamiin, Arizonaan, perustettiin s. s. osasto v. 1912 kesäk. 16 
p. Heti perustaissa se yhtyi s. s. järjestöön ja on kuulunut siihen 
yhtämittaisesti. Onneksi osasto jäi tyyneen satamaan puoluerette- 
löiden aikana. Ilman sora-ääniä laati yleisäänestyksen F, 1914, joka 
puolueen yleisäänestyksellä hyväksyttiin. Osaston jäsenmäärä ei 
tosin ole ollut koskaan kovin korkealla, johtuen osaksi sen varmasta 
kannasta; myöskään ei suomalaisuus ole ollut hyvin suuri paikka- 
kunnalla. Vuosina 1916—1917 on Miamissa alkanut radikaalisten 
ainesten rähjäys tuottaa jonkun verran haittaa s. s. osaston toimin- 
nalle. Osastolla on ollut talonrakennushommat noin vuoden ajan; 
meillä on tähän mennessä tontti täysin maksettu, vaan ei ole varoja 
rakentamiseen. Nykyisen lakon aikana on muuttanut paljon osas- 
ton jäseniä pois paikkakunnalta, joten osaston toiminta on lamaan- 
nuksissa sen vuoksi. 

Globessa, Ariz., oli s. s. osasto v. 1913, toimien jonkun kuukau- 
den, mutta se lakkautti toimintansa; osa jäsenistä liittyi Miamin 
s. g. osastoon, toiset jäivät pois puolueesta. Tämä tapahtui v. 1914 
alussa. 

Yleensä on Miamin osaston toiminnassa ollut suurimpana sisäi- 
senä kahnauksena se, mihin taloudelliseen järjestöön meidän tulisi 
kuulua. Mutta aina on enemmistö ollut s. s. järjestön päätösten 


kannalla. 
OSASTON VALITSEMA KOMITEA. 


MULLANIN, IDA, S. S. OSASTO 


Ylläoleva kuva on Mullanin s. s. osaston kokoushuone ja osa 

osaston jäsenistöä. Haalin on alkujaan rakennuttanut raittiusseura; 
sittemmin se on joutunut n. s. "kansan haaliksi,” jonka s. s. osasto 
on isonnuttanut ja kaikin puolin korjannut ajanmukaiseen kuntoon. 
Näin se siis on ainakin osaksi osaston omaisuutta. 
Siitä huolimatta, että osasto on kulkenut kaikennäköisten käräjä- 
juttujen ja *suuntamylläköiden” läpi, on se kyennyt pieneen suo- 
malaiseen asutukseen verraten suorittamaan koko rennosti velvolli- 
suutensa sosialistipuoluetta kohtaan. M. m. se omistaa noin kahdek- 
san sadan dollarin arvosta osakkeita puolueen sanomalehtiin, puolet 
tuosta summasta yksistään Toveri lehteen. 

Toverin y. m. puoluelehtien asiamiehinä ovat toimineet Erik 

Luoma ja Henry Lehto viimeiset 4—5 vuotta tavalla, josta he an- 
saitsevat kiitokset. 
y Osaston alaseuroista mainittakoon voimisteluseura, puhujaseura 
ja ompeluseura, joista viimemainittu on kyennyt olemaan yhteistoi- 
minnassa sosialistipuolueen kanssa silloinkin kun osasto (v. 1915) 
noin vuoden ajan *vikuroi” ulkona s. s. järjestöstä. 

Mullanin s. s. osasto on Idahon valtion voimakkaimpia osastoja, 
ja etutilalla tässä maassa olevista suomalaisista osastoista siihen 
nähden, että noin puolet suomalaisesta väestöstä kuuluu sosialisti- 
osastoon. Osaston jäsenmäärä on tällä kertaa noin sata. E K. 


E 

Suurelle osalle Amerikan suomalaista väestöä on tunnettua, mikä 
näin kauas pohjoseen British Columbiaan saattoi suomalaisen asu- 
tuksen. Jos joku ei sitä tietäisi, niin voimme tässä mainita, että 
aikoinaan kuuluisa *Kalevan Kansa”-homma se meidät Malkosaarelle 
veti. Täällä, näet, ruvettiin näyttämään tietä koko mailman työ- 
väelle, kuinka sen muka on mahdollista heittää pois palkkaorjan 
kahleet. Kuten tiedetään, siinä 
tien viittomisessa kumminkaan 
ei onnistuttu. Kalevan Kan- 
sa”-yhtiö huhtikuussa v. 1905 
lopetti toimintansa, mutta osa 
sen jäseniä jäi saarelle pien- 
viljelijöiksi, itsekukin omalle 
konnullensa. 

Yleensä väitetään, että 
maanviljelysseuduilla sosialismi 
pääsee vain hitaasti eteenpäin 
kulkemaan; ja kyllä kai siinä 
väitteessä on koko lailla perää- 
kin. Mutta ei Malkosaari ole 
ihan huonointa maaperää ollut 
sosialistiselle kylvölle. Sointula- 
homman kaaduttua olimme kyl- 
lä 22 vuotta Ppökerryksissä, 
kunnes tänne saapui syksyllä 
v. 1907 Yhdysvalloista pari toveria, joilla oli tarmoa kutsua koolle 
näitä Malkosaaren kantofarmareita. Vähillä 'keskusteluilla silloin 
jouluk. 25 p. 1907 perustettiin Sointulan s. s. osasto 39 jäsenellä. 
Osasto heti liittyi Canadan sosialistipuolueesen, ja on siitä lähtien 
ollut lännen elinvoimaisimpia osastoja. Canadan sosialidemokrati- 
seen puolueesen yhdyimme kohta sen perustettua, eroten vanhasta 
puolueesta. Talomme, jonka kuva on tässä julkaisussa, on kyllä 
yksinkertainen ja vaatimaton, vieläpä puutteellinenkin; mutta se on 
vaatimaton ja puutteellinen siksi, että pidimme tärkeämpänä tukea 
Työkansa-vainajata kuin laittaa omaa haaliamme. Osastomme omisti 
Työkansan osakkeita lähes $900.00 arvosta, joka summa meikäläi- 
sissä oloissa olisi hiukan mukavammaksi tehnyt haalimme, jos se 
olisi siihen käytetty. Yhdeksättä sataa nidosta käsittävä kirjastom- 
me on myös niellyt satasia niin monta, että jos olisi nekin rahat 
pantu taloomme kiinni, niin meillä olisi muhkeampi kuva ollut lä- 
hettää tähän julkaisuun. Hyvän kirjaston olemme arvelleet olevan 
suuremmasta merkityksestä sosialistisessa kasvatustyössä kuin ko- 
mean haalin. Kirjastoamme näyttää käyttävän innolla se nuoriso, 
jonka me vanhat tämän osaston perustajat toivomme astuvan ri- 
viimme silloin kun meidän on luonnon pakosta siirryttävä pois tais- 
telurintamasta ja jätettävä paikkamme nuorille voimille. 

Sointulassa, elokuulla 1917. K. S. 


Sointulan osaston talo. 


(Kirjotettu tämän vuoden Vappua” varten.) 


Työmies-lehden muuttaessa idästä Hancockiin Michiganin Kupa- 
rialueelle v. 1904 siirtyi sinne myöskin silloin alkuasteellaan olevan 
järjestetyn sosialistisen toiminnan keskipiste Amerikan suomalaisten 
keskuudessa. Tosin oli Hancockissa jo puolikymmentä vuotta en- 
nemmin ollut olemassa työväenyhdistys *Jousi,” mutta sen toiminta 
oli pääasiassa aikaisempien Suomen työväenyhdistysten toiminnan 
kaltaista viatonta seurustelu- ja huvittelu-harrastusta. 

Kun Michiganin Kuparialue oli vanhemman Amerikan suomalai- 
sen siirtolaisväestön pesiytymispaikka ja myöskin silloin voimak- 
kaana esiintyvän Suomi-Synoodilaisen kirkollisuuden keskusta, niin 
luonnollisestikin syntyi siellä heti navakoita yhteentörmäyksiä näi- 
den kahden tarkotuksiltaan ristiriitaisten liikkeiden välillä. 

Ensimäisiä huomattavampia sellaisia yhteentörmäyksiä olivat 
eräästä Työmiehen kirjotuksesta aiheutunut suomalaisen tohtori 
O. H. Sorsenin nostama vahingonkorvausjuttu Työmiehen silloista 
vastaavaa toimittajaa vastaan, ja Rocklandin kaivoksilla olleen la- 
kon seurauksena syntynyt oikeustaistelu, jossa Työmies asettui "pon- 
tevasti puolustamaan murhasta syytteesen asetettuja 12 suomalaista 
kaivosmiestä, jotka vapautettiinkin. 

Nämä ensimäiset yhteentörmäykset tapahtuivat vuoden 1906:n 
loppuun mennessä. Varsinkin viimemainittu oikeustaistelu saattoi 
epäilemättä Kuparialueen mahtavat kaivosparoonitkin oivaltamaan 
mitä Työmiehen harjottama sosialistinen kiihotus- ja kasvatustyö 
todellisuudessa merkitsi, sillä pääasiassa Työmiehen ja silloin jo 
jossain määrin järjestyneen suomalaisen sosialistiliikkeen vaiku- 
tuksesta ja avustamana kerättiin tuohon kaivosyhtiölle epäedullisesti 
päättyneesen oikeustaisteluun tuhansia dollareita ympäri maan. 
Kaivosmiesten voitto jossakin oikeustaistelussa kaivosyhtiöitä vas- 
taan oli silloin ennenkuulumaton tapaus Michiganin Kuparialueella. 

Jonkinlaisena taistelujulistuksena Kuparialueen vallassaolijoille 
oli myöskin Hancockin sosialistien osanotto alueen ammattiunioiden 
— kaivosmiesten unioita ei silloin vielä ollut — juhlakulkueesen 
Työnpäivänä 1906. Noin satakunta sosialistia oli siinä mukana lie- 
huttaen punaista vallankumouslippuaan ensimäisen kerran Kupari- 
alueen pyhällä maaperällä. ; 

* * * 

Seurauksena tästä suhteiden kärjistymisestä aiheutui se tapaus, 
jonka 10-vuotiseksi muistoksi tämä kyhäys on tarkotettu. Se oli 
tavallaan ensimäinen molemminpuolisesti etukäteen järjestetty voi- 
mainkoetus siinä monivuotisessa taistelujen sarjassa, joiden tem- 
mellystantereeksi Michiganin Kuparialue sittemmin muodostui eri- 
koisesti ehkä juuri sentakia, että Työmies siellä ilmestyi, vaikkakin 
pohjimmainen syy tietysti oli niissä kurjissa taloudellisissa oloissa, 
joissa alueen selkäranka, kaivostyöväestö, noina vuosina eli. 

Kesällä 1907 laati Hancockin kaupungin valtuusto asetuksen, 
joka kielsi punaisen lipun kantamisen katukulkueissa. Myöhemmin 
kävi selville, että se oli alkujaan laadittu eräiden suomalaisten por- 
varien kehotuksesta ja että sitä ei ehkä silloin itse säädöksen laati- 
jainkaan taholta käsitetty niinkään vakavaksi kysymykseksi kuin 

miksi se lopulta kehittyi. Sosialistit kuitenkin heti käsittivät sen 
hyökkäykseksi kasvavaa ja voimistuvaa sosialistista liikettä vastaan 
suomalaisten keskuudessa ja luonnollisesti tuli meidän taholta aset- 
tua hyökkäystä vastustamaan. 

Asetus astui voimaan paria viikkoa ennen pohjois-Michiganin 
sosialistien kesäjuhlia, jotka oli määrätty pidettäviksi Hancockissa 
sunnuntaina, heinäk. 28 p. 1907 ja asetuksen suoranainen tarkotus 
oli estää punaisen lipun tai lippujen kantaminen juhlakulkueessa 
tuona päivänä. 

Vaikka sosialistien taholta ei erikoisesti julkisuudessa uhattu- 
kaan olla tottelematta lakia, julkaisi engl kielinen Mining Gazette 
lehti jo useita päiviä ennen juhlapäivää hälyyttäviä kirjotuksia, jois- 
sa vaadittiin viranomaisia valmistautumaan panemaan lain voimaan 
ja joissa harjotettiin järjestelmällistä yleisön kiihotusta. 

Ja tuo kiihotus onnistuikin hyvin. Koko kaupunki oli liikkeellä 
juhlapäivän aamuna ja satoja 'henkilöitä oli saapunut muiltakin 
Kuparialueen paikkakunnilta Hancockiin ottamaan osaa taisteluun 
sosialisteja vastaan tai ainakin katselemaan sitä sivusta. Noin 4,000 
henkilöä laskettiin silloin olleen Hancockin valtakadulla, jonka var- 
rella sosialistiosaston haali sijaitsi. Kaupungin tavallinen poliisi- 

HANCOCKIN LIPPUKAHAKASSA V. 1907 VANGITUT. 


Takarivillä: A. Mainio, F. Helander, K. Vaali, F. Aaltonen, F. Bur- 
man, J. Juntikka, L. Laukki ja N. Tietäväinen. 
Eturivillä: T. Hiltunen, H. Aho, F. Mäki, P. Sirviö ja L. E. Hendrickson. 

voima ja jotain 30—40 tilaisuutta varten värvättyä erikoispoliisia oli 
sijotettuna kaupungintalolle, parin *blockin” päässä haalilta, josta 
juhlakulkueen oli määrä lähteä liikkeelle. 

Määrätyllä ajalla järjestyi kulkue riveihin, eri paikkakunnilta 
saapuneet omiin osastoihinsa. Kaikki tapahtui ilman häiriötä siihen 
saakka, sillä ainoastaan Yhdysvaltain tähtilippu liehui kulkueen 
etunenässä. 

Kun sitte rivit olivat järjestetyt, marssivat haalilta paikoilleen 
punaisten lippujen ja viirien kantajat, ja juhlamarsalkka komensi 
rivit liikkeelle. Mutta samalla lähti myöskin kaupungintalolta polii- 
sijoukkue kulkuetta vastaan. Tuskin sata jaardia ehti kulkue liik- 
kua, kun joukkonsa etunenässä hurjistuneena ryntäävä poliisipääl- 
likkö ensimäisten punalippujen kantajien kohdalle saavuttuaan 'ko- 
mensi kulkueen pysähtymään ja julisti lipunkantajat vangituiksi. 

Syntyi hurja 'häläkkä, törkeitä uhkauksia lausuttiin väkijoukosta, 
liput riistettiin kantajilta ja revittiin kappaleiksi paitsi yhtä, jonka 
suomalainen poliisi ehti kääriä kokoon. Kukaan ei kuitenkaan vaa- 
rallisemmin loukkaantunut, vaikka pari henkilöä sai poliisien ka- 
puloiden iskuista lievempiä vammoja, kuhmuja ja mustelmia. Kaksi- 
toista lipunkantajia ja kulkueen johtajia vangittiin ja kuljetettiin 
kaupungintalolle ja sieltä ylimääräisellä katuvaunulla 'kauntin van- 
kilaan Houghtonissa. 

Jo iltapäivällä vangitut kuitenkin vapautettiin rauhantuomarin 
oikeudessa järjestetyillä takauksilla ja riemusaatossa marssivat he 
juhlakentälle, jossa siihen saakka oli vallinnut alakuloisuus tapah- 
tuman johdosta. Vangittujen vapauttaminen ftakuilla käsitettiin 
kuitenkin ainakin jonkinlaiseksi välilliseksi voitoksi ja sen jälkeen 
suoritettiin juhlaohjelma sellaisen innostuksen vallitessa, joka noina 
alkuaikojenkin yleisen innostuksen aikoina oli harvinaista. 

Kahta vangituista syytettiin lippusäädöksen rikkomisesta ja toi- 
sia rauhattomuuden aikaansaamisesta. Molemmista syytöksistä tuo- 
mittiin syytetyt rauhantuomarin oikeudessa ja tuomio myöhemmin 
vahvistettiin piirioikeudessa, jossa asiasta käyty oikeustaistelu” 
herätti aikanaan suurta huomiota. Asia vedottiin edelleen Michiganin 
valtion ylioikeuteen, mutta sieltä ei ole tullut mitään päätöstä tähän 
päivään mennessä. 2 1x 

* * * 


Nyt, kymmenen vuoden kuluttua, muistellessa tuota lippuka- 
hakkaa, en voi olla mainitsematta parista kulissien takaisesta” ta- 
pahtumasta sen yhteydessä, joista tavallisesti kerrotaan tällaisten 
muistelmien yhteydessä. 

Tuo vastustajiemme taholta harjotettu kiihotus saattoi todella- 
kin aseman kriitilliseksi ja meidän täytyi harkita menettelyämme 
tarkasti. Kiihotettujen ihmisten liiallinen ärsyttäminen ja varoma- 
ton esiintyminen meidän puoleltamme olisi voinut aiheuttaa seurauk- 
sia, jotka olisivat voineet olla asiallemme epäedullisempia kuin tuon 
kahakan sellaisenaan aiheuttamat seuraukset. Siitä olimme kaikki 
"yksimieliset. 

Juhlapäivän aamuna haalilla pidetyssä kokouksessa komennet- 
tiin jokainen juhlakulkueesen lähtevä jättämään haalille mahdolli- 
sesti mukanaan olevat revolverit, puukot, veitset y. m. viattomim- 
matkin kapineet, joita voitaisiin aseiksi” määritellä. Monella niitä 
ei ollutkaan, mutta nekin harvat, joilla niitä oli, jättivät ne pois 
matkasta. Samoin sovittiin, että lipunkantajien ja kaikkien, jotka 

mahdollisesti vangitaan, on antauduttava ilman pienintäkään vas- 
tustusta. Tarkotus oli nimittäin tehdä mielenosotus mitä rauhalli- 
simmaksi meidän puolelta ja siten estää minkään syyn nojalla väki- 
valtaan turvautuminen toiseltakin puolen. Siinä onnistuttiinkin ja 
oli se ainakin siveellinen tappio vastustajillemme ja heidän kiihot- 
tajilleen, jotka olivat leimanneet punaisen lipun anarkian ja väki- 
valtaisuuden symbooliksi. Tämä rauhallinen esiintymisemme oli 
parhain "pointimme” oikeudenkäynnissä ja se epäilemättä pakotti 
ylioikeudenkin hautaamaan asian ummehtuneisiin komeroihinsa. 

Yksi vangituista ei kuitenkaan malttanut tätä rauhallisen me- 
nettelyn ohjelmaa tarkalleen noudattaa, vaikkakaan hänen harha- 
hyppynsä ei asemaa pilannutkaan. Kun vangitut vietiin kaupungin- 
talolle, yritti hän kiihottuneena poliisin hävyttömyydestä puhumaan 
toisen kerroksen ikkunasta kadulla meluavalle väkijoukolle. Rai- 
vostuneita uhkauksia ja joitakin kovempiakin esineitä jo lensi ikku- 
naa kohti, kun me toiset vedimme hänet takinliepeestä pois ikku- 
nasta. Tuo innostustaan hallitsemaan kykenemätön oli niihin aikoi- 
hin juuri vanhasta maasta keskuuteemme saapunut Leo Laukki. 


Kuluneen kymmenen vuoden ajalla olen usein muistanut tuon 
kohtauksen ja toivonut hänen lähettyvillään olevan tuollaisia takin- 
liepeestä nykijöitä... Mutta tämä kymmenvuotis-muistelma johtaa 
myöskin ajattelemaan, eikö meillä yleensäkin olisi jotain oppimista 
noilta ajoilta. 

Kuva juhlakentältä lippukahakan jälkeen Hancockissa 1907. 

Ennenkaikkea liikkeellemme olisi ehkä hyödyksi, jos omaisim- 
me enemmän sitä alkuaikojen tervettä käsitystä, että me kaikki sit- 
tekin olemme mukana tässä suuressa taistelussa samassa yhteisessä 
tarkotuksessa — työväenluokan vapauttamiseksi kapitalismin kah- 
leista. Niinkutsutut suunta-erimielisyydet nimittäin syntyvät oike- 
astaan siitä kysymyksestä, miten kukin yksilö tai ryhmä käsittää 
tuon tarkotuksen parhaiten saavuttavansa. Näiden erimielisyyksien 
esille tullessa olisi ehkä eduksi sallia pitemmälle kuin usein on sal- 
littu tuollaista innostuksen ja takinliepeestä nykimisen vuorovaiku- 
tusta. Sillä nuo kaksi ominaisuutta lienevät sittekin välttämättömiä 
inhimillisissä joukkoliikkeissä ja jommankumman niiden vaikutuksen 
väkivoimainen estäminen liian jyrkästi johtaa ehkä huonompiin tu- 
loksiin kuin kummankin salliminen vaikuttaa mahdollisimman pit- 
källe. Jokatapauksessa olisi toistemme tarkotusten vilpittömyys ase- 
tettava epäilyksenalaiseksi vasta sitte kun siihen on päteviä syitä. 


T. HILTUNEN. 


TOVERIN TOIMITTAJIA: 


Ylärivillä — Heikki Lepistö, S. Nuorteva 
ja K. Kiikka. 
Alarivillä — A. Salmi, S. Syvänen, J. Viita 


ja Toverittaren entinen toimittaja Esther 
Laukki. 

— Hälsike! — En, tvä, tre, fyra — — nitton! Dä' va' dä ett 
hälsike! — Titta nu hit! — Ja taittaja lähtee *innostuneena” kohti 
latomakonetta, jonka takaa jo näkyvät latojan kysyvät silmät. 


— Katso nyt! Yhdeksäntoista äätä taas, vaikka koko talossa 
ei ole kuin yksitoista! 


— Montako öötä? kysyy osaaottaen latoja. 


— En, tvä, tre, fyra — — femton. Viisitoista! — Ja niitä ei ole 
kuin yhdeksän! — Sellaisella toimittajalla ei tee mitään! 

Nuo viimeiset sanat mutisi taittaja juostessaan yläkertaan toi- 
mittajien kimppuun, joiden täytyi muuttaa Toverin otsikon yläpuo- 
lella olevan *'voimalauseen” sanamuotoa — ja ajatusta — että äät 
ja 0Ööt eivät loppuisi kesken. 

No, miksei ostettu lisää äitä ja öitä? 

Ei ollut rahaa — eikä velaksi saanut. 

Kun Toveria vpostitettiin, tarvittiin siihen kaikki talon työläiset, 
vieläpä '*'herratkin.” Taloudenhoitajasta ja päätoimittajasta aina 
juoksupoikaan saakka täytyi jokaisen ahertaa pari tuntia, jotta 
Toverin alun toisella tuhannella oleva painos saatiin postiin. Fi 
ollut käärijäkonetta — *folderia.” 

Eikä ollut varaa ostaa. 

Ainaiseen rahapulaan tottuivat työläiset niin, että kun he *'kävi- 
vät taloudenhoitajan kimppuun,” pyysivät he — vaatiminen ei 
olisi mieleen juolahtanut vahingossakaan — monin verroin suurem- 
paa summaa kuin todella tarkottivat. Tavallinen vastaus oli: *Ei 
ole senttiäkään, jollei tule päivällispostissa.” — Eikä sitä tullut. 

Eräänä jouluaattona sai kolme latojaa jakaakseen $1.40 maksu- 
osotuksen. — Mutta jakoivatko nämä puolueen elätit” sen? Mitä 
vielä! Menivät ja porsastelivat koko maksuosotuksen semmoisenaan. 
Porsastelivat julmittuneet tuon huikean summan viimeistä senttiä 
myöten. 

Tapahtui kuitenkin näissä raha-asioissa väliin hauskojakin yllä- 
tyksiä. Kerrankin tarvitsi muuan iikka välttämättä 10 dollaria. 
Kävi ankarana taloudenhoitajan kimppuun. 

— Onko rahaa? 

— Kai sitä vähän mahtaa olla. Tuli päiväpostissa. 

— No, anna mulle 50 taalaa. 

Taloudenhoitaja kirjotti maksuosotuksen ja antoi sen *elätille,” 
joka hämmästyneenä pyöritteli sitä kädessään. 

— Kuu— kuu— kuule, onko tämä oikea? 

— On se Viisikymmentähän tahdoit. 

Taloudenhoitaja ei ollut tietävinäänkään, että kun viittäkym- 
mentä pyydettiin, niin tavallisesti saatiin kymmenen — jos saatiin 
ollenkaan. Mutta se on nyt taloudenhoitajien tapa sellainen. 

Kuitenkin nämä tällaiset asiat — rahattomuudet ja muut puut- 
teet — otettiin kokolailla kylmäverisesti vastaan. Pidettiin niitä 
luonnollisena ja välttämättömänä pahana, joka on mukisematta kär- 
sittävä, kun kerran on ruvennut sosialistipuolueen erään välineen 
palvelukseen. Jokaisen työskentelyn tarkotuksena oli Toverin mail- 

malle saaminen, ja jokainen vaistomaisesti — miltei kuin salaisen 
sopimuksen nojalla — piti kaikkia samanarvoisina tässä työssä. Ja 


niinhän sitä mailmallekin sanottiin, että kaikenlainen yhteispyrin- 
nöissä tarpeellinen työ on yhtä tärkeää ja samanarvoista. 

Tämä käsitys sittemmin kyllä hävitettiin olemattomiin, mutta 
ensimäisille luokkarajojen rakentajille kävi nolosti. 

Alussa oli Toverin nykyiseen painohuoneesen ahdettu latomo, 
paino ja konttori. Konttorin ipuoleisessa nurkassa olivat koko talon 
ainoat puunaulat sadetakkeja varten, ja niissä niitä pidettiinkin, 
kunnes taloudenhoitaja kerran syyti nurkkaan lattialle kaikki muut 
paitsi omansa. Se ei ollut *työmiesten rääsyjä” varten, selitti hän. 
Mutta nousi kapina — ja ankara — jossa vähällä piti, ettei talou- 
denhoitaja joutunut suoran toiminnan” alaiseksi. 

Nämä pikkujutut kuvaavat Toverin liikkeen *'sisäistä elämää” 
siihen aikaan, jolloin se vielä 'lapsenkengissä” kulki. Sen jälkeen 
ovat olosuhteet Toverin liikkeessä muuttuneet, niinkuin tunnettua on. 

K. S. 


KUN TILAAJAMÄÄRÄ OLI KORKEIMMILLAAN. 
A. Nikula ja S. Nuorteva. 

Gutenberg, keksiessään kirjasimet, antoi aiheen 
tuohon paljon käytettyyn sananparteen: *paino- 
virhe-paholainen pujahti kirjotukseemme.” En- 
nen Gutenbergia pantiin artikkeleissa ilme- 
nevät virheet kirjottajan laskuun. Mutta 
latojilla ei ole mitään vihamielisyyttä 
Gutenbergiä vastaan, sillä jos häntä ja 
hänen keksintöänsä ei olisi ollut, niin tus- 
kin olisi olemassa International Typo- 
graphical Uniotakaan. Tässä liitossa to- 
sin on sellaisiakin jäseniä, jotka voivat 
laittaa kaksi virhettä rehottamaan siihen 
riviin, jossa oli vain yksi, ennenkuin se 
rivi korjattiin.” Mutta on heissä useam- 
pia tuhansia niin taitavia kansankirjeitten 
ja pappien kirjotusten lukemisessa, että kaik- 
ki hieroglyfien tulkitsijat joutuvat heidän rin- 
nallansa mitättömiksi aakkosten tavailijoiksi. 
F. W. Johnson. Selvää niniveläistä kiilakirjotusta voi ku- 
ka tahansa lukea, joka kerran on ottanut 
näillä kirjaimilla veistetyt *"artikkelit” selvittääkseen, mutta mitähän 
ajattelisivat tuhat vuotta meidän jälkeemme tulevat sukupolvet näh- 
dessään joitain niistä kirjotuksista, joista meidän päivinämme lato- 
jan on laitettava virheetön latomus — niin virheetön, ettei kirjotta- 
ja enää tunne omaa kirjotustaan. Tästä kovin tarkasta latomisesta 
seuraa tosin toisinaan nuhteet, ja ne tulevat epäkiitolliselta kirjot- 
tajalta, joka valittaa sanomalehden palstoilla, että painovirhe-paho- 
lainen on taas ollut sotkemassa hyvää juttua. 


Historia ei kerro, että Astoriassa olisi ollut suomenkielistä sa- 
nomalehteä ennen syyskuun 8 päivää 1888, jolloin August Nylundin 
perustama Uusi Kotimaa” ilmestyi täällä ensi kerran. Lehti muut- 
ti ilmestymispaikkansa New York Millsiin, Minn.,, vuonna 1891, 
yhdistyen siellä "Amerikan Suomettaren” kanssa. Syyskuulla 1891 
perustivat Adolf Riippa, J. E. Saari ja A. Ketonen *Lännettären,” 
joka vuonna 1893 muutti West Superioriin, Wis., ja sieltä sinne tän- 
ne, ollen Astoriasta muuttamisensa jälkeen tunnettu *Siirtolaisen” 
nimellä. 

Vaikka yksi *Lännetär” olikin ruvennut tuollaiseksi kiertolaisek- 
si, ryhdyttiin uutta rustaamaan vuonna 1897, J. A. Atrain ja J. A. 
Harpet ollen sen pystyttäjinä. Atrain erosi hommasta — ajasta ei 
historia mainitse — ja Harpet meni itään v. 1900. Ti:ri €. €. C. 
Rosenberg tuli nyt lehden julkasijaksi ja V. E. Bergman sen toimit- 
tajaksi. Lienee syntynyt joku vakava suuntariita veljesten välillä, 
koska Bergman erosi virastaan ja sitte Emil Hukkalan kanssa perus- 
ti "Tyynenmeren Sanomat,” jonka ensimäinen numero ilmestyi huh- 
tikuun 25 p. 1901. 

Syyskuu näyttää olleen toivehikas aika sanomalehtimiehille As- 
toriassa, koska "Lännen Uutisetkin” perustettiin syyskuulla. Ensi- 

mäinen numero ilmestyi syyskuun 5 p. 1905 Fred Karisen julkase- 
mana. *'Lännetär” oli yhdistetty "Tyynenmeren Sanomiin” ennen 
Karisen saapumista, ja **Tyynenmeren Sanomat” lakkasivat ilmesty- 
mästä joitakin kuukausia myöhemmin. Lännen Uutisia” ovat mo- 
net yrittäneet jatkaa, mutta vihdoin muutettiin nimikin pienempää 
alaa käsittäväksi ja sanotaan samaa lehteä nyt vain *Astorian Sa- 
nomiksi,” 
* * EI 


Kerrotaan erään lehden toimitukseen tulleen uuden toimittajan, 
jonka työksi asetettiin kansankirjeitten rustaaminen sille kielelle, 
millä mainittua lehteä julastiin. Ensi päivänä tuli hänelle korjat- 
tavaksi kirje, josta hän ei saanut mitään selvää. Hän oli vielä niin 
kokematon, ettei tiennyt tottuneitten toimittajain keskuudessa käy- 
tettyä tapaa unohtaa” sellaiset kirjeet korjaamatta, joita ei voi 
lukea, ja jättää ne latojain huoleksi. Näin kokematon hän oli. Kun 
hän usein oli nähnyt apteekkarien lukevan sellaisia lappuja, joita 
ei tavallinen kuolevainen ymmärrä miksikään, vei hän tuon kirjeen 
ensimäiseen apteekkiin. Apteekkari otti kirjeen, meni sen kera tai- 

kakammioonsa ja viipyi siellä puolisen tuntia. Tultuaan vihdoin 
kammiostaan, ojensi hän toimittajallemme paperiin käärityn pullon 
ja sanoi: *Seitsemänkymmentäviisi senttiä, pliis!” 


**Mitä sillä tarkotatte?” kysyi toimittaja. 


«Mitäkö tarkotan? "Tehän annoitte minulle hiusvoide-reseptin, 
ja minä olen reseptinne mukaan valmistanut voiteen: tuossa se on. 
Koska resepti ei ollut lääkärin kirjottama, olen pakotettu ottamaan 
siitä hiukan yli tavallisen taksani.” 

Suorittiko toimittaja laskun ja käyttikö tuon hiusvoiteen itse, 
vai lähettikö sen reseptin” kirjottajalle, sitä ei tarussa mainita. 


* * * 


Sananlasku (*'toiskielisten”) sanoo: *Mikä hyvänsä on tekemi- 
sen arvoinen, on tehtävä hyvin.” Niinpä tehdään kirjapainon oppi- 
pojistakin pian asiantuntijoita monenmoisten järjenvirkistyskeinojen 
avulla. FEnsimäisellä viikolla kuulee poika puhuttavan, että kirjasi- 
miin on ilmaantunut *kirjasintäitä.” Uteliaisuus pojassa tietysti 
kiihtyy päivä päivältä. Vihdoin hän pyytää saada tilaisuuden nähdä 
noita itikoita. Mielellään niitä hänelle näytetäänkin. Otetaan 'lai- 
va” (galley) käsinladottua tekstiä, joka on purkamista varten kas- 
teltu. Jollei latoja katso olevan kyllin paljon *täitä,” kastelee hän 
kirjasimet uudelleen. Poika nyt neuvotaan asettamaan kasvonsa 
hyvin lähelle kirjasimia, sillä itikat ovat niin pieniä, selitetään, että 
niitä vaivoin , näkee, kun ne kiemuroivat kosteiden kirjasimien seas- 
sa. Kirjasimet vedetään vähä erilleen toisistaan, ja kun pojan nenä 
on aivan lähellä niin syntynyttä aukkoa, työnnetään kirjasimet äk- 
kiä yhteen. Seuraus on, että kirjasinten välissä oleva vesi ruiskah- 
taa pojan silmille. Niin hän saa sanoa nähneensä *kirjasintäit.” 

On aikoja kirjapainoissa, että oppipojalla on joutilasta aikaa. 
Silloin hän poikasten tapaan rupeaa miettimään omia asioitaan: 
joko suunnittelemaan jotain ilkeyttä latojia vastaan tai haaveilemaan 
tulevaisuudestaan *'taiturina.” Sellaisen tapauksen sattuessa huomaa 
joku latojista, että latomosta puuttuu jotain hyvin tarpeellista esi- 
nettä. Lähetetään poika naapuriin, hakemaan joko *'kumiset raa- 
mit,” paperin singuttaja,” vasenkätinen ruuviavain, *kursiivisia 
välikkeitä,” *painokoneen silinteri,” tai *'rantuista painoväriä.” Men- 
tyään osotettuun paikkaan, kuulee poika, ettei heillä sellaista ole, tai 
ovat he lainanneet omansa jollekin toiselle liikkeelle, johon poika 
tietysti katsoo olevansa velvollinen menemään; sillä jos ei esinettä 
olisi tarvittu, ei suinkaan häntä olisi vaadittu sitä noutamaan. Käy- 
tyään jokaisessa painossa, mitä paikkakunnalta löytyy, tulee hän 
vihdoin takaisin, tuoden mukanaan jonkun romun, aistikkaasti kää- 
rityn tiilikiven, suuren hammasrattaan tai muun yhtä *tarpeellisen” 
esineen. Koska ihuomaavaisuus on tärkeä ominaisuus latojilla, on 
näillä tempuilla se hyväkin puoli, että ne opettavat poikia pitämään 
silmänsä auki. 

x * * 

Latoja Musteenheimo seisahti kivipöydän viereen, vihan puna 
poskillaan, sillä *ohoviisista” oli juuri nyt yhdennellätoista hetkellä 
tuotu ilmotus hänelle rustattavaksi kahdennellatoista hetkellä ilmes- 
tyvään lehteen. 

Saatuaan edellisenä jouluna isännältä parin rullaluistimia, oli 
hän niiden avulla tehnyt saavutuksia nopeana latojana, luistellen 

huimaavaa vauhtia askareesta toiseen. Koska isännät nähtävästi 
katsoivat Musteenheimon nopeat ruumiinliikkeet tekevän kirjasin- 
varaston kunnollisena pitämisen tarpeettomaksi, mietti Musteenhei- 
mo hetkisen ja tuijotti seiniä pitkin järjestetyille hyllyille, joissa 
enemmät kuin puolet talon kirjasimista makoilivat *seisovissa” ilmo- 
tuksissa. 

Ladottavana oleva ilmotus vaati yhden 72-pointin kirjasimilla 
laitettavan sanan, joka oli *alennus.” Useammasta kastista tavaili 
Musteenheimo a-l-e-n-n-u, mutta jokaisesta puuttui *ässää.” *Alen- 
nu — ple!” jymisi Musteen- 
heimo ja luisteli vielä kerran 
ympäri latomon, silmäillen sin- 
ne tänne hyllyille ja kivipöy- 
dän alle. *'Entäs jos koettaisi 
fraktuurilla,” mietti Musteen- 
heimo, ja yritti laittaa rivin 
mainitulla kirjasinlajilla. Tur- 
haa ajan haaskausta. Näistä 
puuttui *ällät.” Uusi luistele- 
minen hyllyille ja, totta jukol' 
auta tuolla korkeimmalla hyl- 
lyllähän on juuri se kirjain, 
mitä ollaan vailla. Musteen- 
heimo nousi tuolille, paremmin 


ulottuakseen, mutta — niin, 
rullaluistimilla on huononlainen seistä tuolilla. Tuskin sellaista 
muut koettavatkaan kuin notkeilijat — ja yhdennellätoista hetkellä 


ilmotusta rustaavat latojat. Musteenheimo tunsi ruumiinsa tekevän 
kierroksen ilmassa, ennenkuin hän ennätti lattialle, pää edellä. Sii- 
nä oli rysäys numero 1. Rysäys numero 2 johtui siitä, että tuoli oli 
iskenyt kolme hyllyllistä seisovia” ilmotuksia lattialle. — — Latojat 
eivät juo. Niinpä Musteenheimokaan ei nyt joutanut juomaan — hän 
siirtyi ensimäiseen kapakkaan, lainasi kapakoitsijalta ratin ja kaatoi 
viinaa kurkkuunsa. 


Astorialainen kalavene. 

Osa Astoriaa; keskellä näkyy osaston haali. 
PULTEILLA TITTTTTIIIIITTTTLITTI 


ASTORIA JA ASTORIALAISET 


Onko Astoriassa ja astorialaisissa jotain erikoista? 

On niissä. 

Mitä ensinnäkin itse kaupunkiin tulee, niin katsokaa tuota kuvaa. 
Missä olette muualla nähneet tuollaista kaupunkia, jossa niin talot 
kuin kadutkin ovat *'tikkujen nenässä”? Osaston haalikin, joka etu- 
puolelta näyttää melkeinpä rakennukselta, on tuossa kuin tyhjä tava- 
ralaatikko. Kovemmilla myrskyillä se huojuu ja tutisee, kuin maan- 
järistyksessä, mutta siitä astorialainen ei perusta — kehuu vaan, 
että se on kyllä lujasti *'kiinnityksessä” rakennusaikaisista veloista. 

Eipä sillä, ettei Astoriasta saisi toisenkinlaisia kuvia. Tästä 
samasta supisuomalaisesta Uniontownista on julkaisumme alussa 
toinenkin kuva, mutta se ei ole otettu niin rehellisesti *'vasten pläsiä” 
kuin tämä. Kirjakaupoista saisi sitäpaitsi valokuvia, joissa tämä kau- 
punki näyttää oikein sievältä. Sopivalta kohden kuvattuna on saatu 
näyttämään siltä kuin olisi tässä kaupunkia vaikka kuinka pitkältä, 
jos vain kuvaan olisi mahtunut. Eikä se silti ihan valhettakaan ole. 
Tätä kaupunkia on ties kuinka pitkälti jonnekin päin, ja toisaanne- 
päin taas ei pääse kävelemään kuin pari katuväliä, ennenkuin loppuu 
sekä katu että kaupunki. Mutta jos on sisua kiivetä hetken matkaa 
jotakin raivaamattomassa vesakossa kiertelevää peuranpolkua, niin 
jopa alkaa taas kappale samanlaista kaupunkia ja ilmestyy pätkä 
katuakin. Fikä tämä silti, tarkkaan ottaen, oikeaa kaupunkia ole 
missään kohden: halkopinot töröttävät katuvarsilla, kanat juoksen- 
televat pihamailla, akat parveilevat toistensa. nimipäivillä kuin paha- 
simmassa maakylässä. 

Paitsi Uniontownia, jossa täkäläisen suomalaisasutuksen — sosia- 
lististisenkin — päävoima sijaitsee, kuuluu täällä olevan toinenkin, 
vaikka pienempi, suomalaisasutuksen keskus toisessa päässä kaupun- 
kia, ylävämmällä maaperällä, **Uppertownin” nimellä tunnettu. Mi- 

nun löytöretkeilyni eivät ole vielä ulottuneet sinne asti, ja pidänkin 
sen vähemmän tärkeänä, koska kuuluu olevan sosialismiin nähden 
milt'ei koskematonta pakanamaata. Nykyiselle siellä elävälle suku- 
polvelle ei kait mahda muuta kuin 
antaa heidän rauhassa mennä tai- 
vaasen, jonne toivovat pääsevänsä. 

Paljonko Astoriassa on suoma- 
laisia? — *Oo — viisi- kuusitu- 
hatta,” on minulle vastattu. Mutta 
tarkkaa lukua tuskin kukaan tietää. 
Enin osa asuu ainakin kesäkaudet 
joella,” Columbialla ja sen haaro- 
jen varsilla sekä jokisuulla merellä. 
Jolloinkin käyvät kotona, mitkä 
oman muijansa luona, mitkä vie- 
raan. Jotakin järjestystä siinä sa- 
notaan olevan, mutta vielä en ole 
siitä päässyt perille. Sitäpaitsi on 
Astorian suomalaisten lapsien luku- 
määrästä mahdoton saada mitään 
selvää. Muualla mailmassa löyde- 
tään pienokaisia '*'saunan lattian 
alta” — täällä niitä voisi talojen ja 
katujen alta pyydystellä, sekä en- 
simäisellä että toisella kymmenellä 
olevia, joka laskuveden aikana. Pal- 
jo niitä vain on, sen tiedän, ja pa- 
A. B. Mäkelä ja W. N. Reivo. han tapaisia — lieneekö heillä sitte 

kaikilla minkäänlaista omistajaa? 

Kadut, mitä niitä Astoriassa on, eivät ole kulkemista varten, 
vaan korjaamista. Muissa kaupungeissa kadut ovat edes jolloinkin 
yleisön käytettävinä, täällä vain ihmeeksi on joskus joku pala päi- 
vän pari kuljettavassa kunnossa. Kun yksi kadunkorjaussakki on 
päässyt toiseen päähän katua, alkaa toinen sakki sitä jo toisesta 
päästä repiä auki Sellaiseen *korjaussakkiin” kuuluu mies mailia 
kohden, nim: silloin kun työ on hurjimmassa käynnissä; laimeampina 
aikoina ei yhtään miestä. Jotkut väittävät, ettei rajotettu ihmis- 
ymmärrys voi tajuta *ijankaikkisuus”-käsitettä: tulkoot katsomaan, 
kuinka Astoriassa katutöitä tehdään, niin varmasti tajuavat. 


Asuttuani Astoriassa noin kuukauden päivät, tulin huomaamaan 
että on tässä kaupungissa raitiotieliikekin. Tosin sitä voi 
sanoa liikkeeksi” vain puhtaasti tieteellisessä merkityksessä, sillä 
kaikkihan tässä mailmassa liikkuu, jos asiaa tarkoin tutkitaan. Rai- 
tioteitä täällä on, sanotaan, useita maileja, ja pari kertaa vuorokau- 
dessa voi paljaallakin silmällä nähdä vaunun liukuvan kiskoja myö- 
ten — tavallisesti tyhjänä. Sillä vaikka täällä, etenkin talvisin, on 
aikaa kuin ennen Naantalissa, estää kuitenkin nälkä käyttämästä tätä 
kulkuneuvoa. Yhdellä syönnillä ei vielä kerkiä päästä vaunuunkaan, 
saatikka matkaa tehdä. Vaunuja väitetään olevan kaksi, mutta 
toinen lienee aina epäkunnossa, koska minä en ole nähnyt muuta 
kuin yhden. 


Tolkuttoman jyrkillä ja muutenkin kävelemiseen aivan soveltu- 
mattomilla kaduilla sekä vain kuljettajien huviajelua varten tarkote- 
tulla katuvaunuliikkeellä on kuitenkin edistystä kiihottava eikä 

suinkaan lamaannuttava vaikutus. Liikeneuvojen suhteen Astoria ei 
ole ajastaan jälellä. Ette löydä toista kaupunkia Amerikasta — ja 
muualta niitä olisi turha etsiäkään — jossa olisi väkilukuun verraten 
niin paljo automobiileja kuin on Astoriassa. Muualla on useim- 
malla miehellä, joka vähänkään tahtoo miehestä käydä, kello taskussa. 
Täällä ei ole kelloja eikä tarvita, paitsi rautatieasemalla on yksi, 
sillä, kuten sanottu, aikaa täällä on. Mutta sen sijaan ei Astoriassa 
ole mies eikä mikään, jolla ei ole omaa autoa. Muita ulkohuoneita- 
kaan ei ole koko kaupungissa kuin automobiilitalleja, ja sittenkin 
loikoilee automobiileja pitkin katuvieriä vielä sakeammassa kuin 
halkopinoja. Niitä ei tietenkään olisi tarvinnut siinä määrässä hank- 
kia, jos raitioliike tyydyttäisi alkeellisimpiakaan 
vaatimuksia ja jos kadut olisi tehty kävelemistä 
varten. 

Automobiilien lukuisuudesta huolimatta on 
täällä vielä muutamia telefooni- ja sähkölamppu- 
pylväitä pystyssä — monta niitä ei ole —, josta 
päättäen tänne on aikoinaan tarkotettu laittaa 
semmoisiakin ajanmukaisuuksia kuin sähköva- 
laistus- ja puhelinlaitos. Ja joskus, erittäin 
suopeitten olosuhteiden vallitessa, tosiaan tuntuu 
siltä kuin yritettäisiin niillä vieläkin kokeilla, 
milloin paremmalla, milloin huonommalla me- 
nestyksellä. 

Astorian suomalaisten — ja yleensäkin as- 
torialaisten — ulkonäöstä voi jo ensi sil- 
mäyksellä tehdä sen johtopäätöksen, että niin 
paljon kuin täältä lähetetäänkin kalaa muualle, 
ei läheskään kaikkea ole pois lähetetty, vaan on 
iso osa täälläkin syöty. Väestön yleinen leima 
on kieltämättä toisenlainen kuin puhtaammin 
amerikkalaisissa kaupungeissa. Se ei kuiten- 
kaan ole yksin suomalaisten syytä, sillä täällä on 
paljo muitakin pohjois-europalaisia, ja lienee 
niitä, niinkuin suomalaisiakin, täällä asunut melkein kaupungin pe- 
rustamisesta asti, joten rodut ovat ehtineet melkoisesti sekottua. 
Yleinen kasvojen muoto on täällä leveämpi kuin oikein aito-amerik- 
kalainen *piilunaama”. Näkee tosin täälläkin niitä, joilla naama 
on suomalaisen piilukirveen mallia, ja jotka kyllä ovat teräviä siihen 
ammattiin, mihin heidät on tahkottu, mutta joista muuten asian koh- 
dalla löytää aivoja jokseenkin saman verran kuin niitä tavallisessa 
piilussakin on. 

Mitä sitte siihen aina mainittuun "astorialaiseen mailmankatso- 
mukseen” tulee, niin pelkäänpä pahoin, ettei sillä ole muuta erotusta 
muiden ihmisten mailmankatsomuksesta kuin mikä yleensä on nuk- 
kuneen ja valveilla-olevan ihmisen ajatusjuoksun välillä. Koettakaa 
vain yhtä raskaasti nukkua muuallakin, niin pian näette kaikki ole- 
vanne yksiä astorialaisia. 


L. Moilanen. 

VANHEMPI AIKA 


Suomalaisia lienee Wyomingissa asustanut noin 40 vuoden vai- 
heilla, Carbon-niminen kaivoskylä ollen ensimäinen paikka, jonne 
kansalaisiamme on enemmältä asettunut. 

Työsuhteet olivat noina varhaisempina aikoina näissä kaivan- 
noissa suhteellisesti suotuisat. Palkat tosin nykyisiin verraten eivät 
olleet kovinkaan suuret, $2.50 päivältä, mutta eihän silloin miehen 
kuukauden ruokaankaan mennyt kuin $16.00, ja kaikki muut tarpeet 
maksoivat luonnollisesti samassa suhteessa. Miehet olivat järjesty- 
neitä, kuuluen Knights of Laboriin, joka yleensä järjesteli työsuh- 
teita kovakouraisesti, varsinkin niinä aikoina kuin se oli ehdotto- 
masti määräävänä. 

Hävittääkseen nämä silloiset työväenjärjestöt ja masentaakseen 
uppiniskaisia työläisiä, komppaniat tuottivat näihin kaivantoihin suu- 
rissa määrin kiinalaisia. Mutta kiinalaisjunnu riisikuppineen osot- 
tautui liian heikoksi sellaiseen ylivoimaiseen työhön kuin oli van- 
hemmanaikuinen käsin katkastava hiilenirrottamistapa. Täytyi löy- 
tää voimakkaampaa työvoimaa. Ja sitä löytyi. Hiiliparoonit iskivät 
silmänsä suomalaisiin. 

Suomalaiset omasivat siihen aikaan kaikki ne edellytykset, mitä 
kunnolliselta orjalta voidaan vaatia; olivat terveitä, jäykkäniskaisia, 
karhun voimilia ja muulin kärsivällisyydellä varustettuja, ja tottu- 
neet jo vanhassa maassa 'kaikenlaiseen tyhmempäänkin puskemi- 
seen; ja ennen kaikkea, ei minkäänlainen edes alkeellisempikaan 
luokkaymmärrys ollut järkyttänyt heidän korkeakirkollista mailman- 
katsomustaan. Tämän oivalsivat kaivosruhtinaat ja heistä tuli suo- 
malaisten ihailijoita ja *'lämpimiä ystäviä”, jopa siihen määrään, 
että kun vain Finni” oli saatavissa, niin kyllä muut kansallisuudet 
saivat poistua työpaikasta. Monet kerrat, kun työvoimasta tuli 
puute, lähetettiin mies itään tai aina vanhaan maahan asti kontrahti- 
kaupalla hakemaan suomalaisia, saaden hakija määrätyt dollarit 
päältä, kuten teuraskarjasta. 

Tällä tavoin ja tällaisten olosuhteiden vallitessa suomalainen 
asutus sai sen juurevan jalansijan Wyomingissa, mikä sillä parhaana 
aikana oli muihin kansallisuuksiin verraten. 

Yhteispyrinnöt olivat noina aikoina luonnollisesti tilanteen mu- 
kaiset. Tavallisesti oli kaksi seurakuntaa, joilla kummallakin oma 
pulskasti voipa paimenensa. Kirkko, jopa kaksikin, rakennettiin joka 
kylään ja hirveä tora oli käynnissä näiden kirkkokuntain välillä, 
ei uskontunnustuksen oikeammuudesta, sillä se oli kummallakin 
sama, vaan kerittävästä karjasta. Tätä riitaa käytiin kylässä ja 
kotona, oikein erityisemmin palkatut kirjeenvaihtajatkin olivat sitä 
ylläpitämässä senaikaisissa sanomalehdissä. Siinä käytettiin rumia 
ilmiantoja ja vangitsemisia, ja toisinaan kun ei muu enää näyttänyt 
tepsivän, pantiin oikein joukkotappelutkin kapakoissa toimeen sen 
selvittämiseksi. 

jälemmin vangittiin ja karkotettiin pois valtiosta. Vuodessa kuiten- 
kin päästiin sen verran eteenpäin, että seuraavilla kansanjuhlilla Han- 
nassa jo tuomittiin lakonrikkurit ja kiellettiin niiltä osanotto juhliin. 

Eivät yksin raittiusseurat, mutta kaikki muutkin yhdistykset, 
joihin vain suinkin jäseneksi päästiin, olivat saman agitatsionin alla. 
Yksinpä täällä silloin olevat suomalaiset salaseuratkin olivat lopulta 
niin kontrollimme alaisia, että kun esimerkiksi Rock Springsiin alet- 
tiin keväällä v. 1907 organiseerata uniota, niin jo viikkoa ennen sen 
perustamista molemmissa salaseuroissa päätettiin, että niiden jäsen- 
ten on seurasta erottamisen uhalla heti tilaisuuden saatuaan yhdyt- 
tävä unioon. 

Yleinen mielipide suomalaisten kesken olikin noiden kolmen tai 
neljän vuoden ajalla, jolloin oli valoa kohden todella pyritty, niin 
täydelleen vallattu sosialismille että oli aivan ilmeistä että sopivan 
tilaisuuden tullen täällä syntyy *ilmi kapina”. Ja tällainen tilaisuus 
ilmeni, kun U. M. W. of A:n järjestäjät keväällä 1907 ilmestyivät 
Rock Springsiin, tarkotuksella järjestää tämän valtion hiilenkaivajat. 

Tästä unioitten perustamisesta olisi kerrottavana monta hauskaa 
ja opettavaista juttua, sillä olihan se sellaista helluntaiihuumauksen 
aikaa, mutta tila ei sitä myönnä, riittää kun mainitsen, että se agi- 
tatsionityö mitä suomalaisten kesken oli vuosia tehty, toi nyt tulok- 
sia. 'Suomalaiset muodostivat jokaisella kämpiköllä selkärangan 
tälle liikkeelle, ja voipa aivan hyvin sanoa, että näiden unioitten 
perustaminen ei olisi niin loistavasti onnistunut ilman suomalaisia. 
Sivumennen voin tässä mainita, että olisi sosialisteilla silloin ollut 
tilaisuus mitata (kkätyreille samalla mitalla kuin hekin aikoinaan 
meille mittailivat, se on karkottaa ne pois valtiosta, mutta tietääk- 
seni ei tuota valtaa kertaakaan käytetty. 

Samalla kun uniot paransivat työsuhteita, avasivat ne myöskin 
vapaat mahdollisuudet poliittisellekin järjestymiselle. Niinpä heti 
unioitten perustamista seurasikin suomalaisten sosialistiosastojen 
perustaminen jokaiseen kaivoskylään missä vähänkään suomalaisia 
asusti. Tosin Martin Hendrickson jo v. 1905 täällä luentomatkalla 
ollessaan, perusti osastot Diamondvilleen ja Rock Springsiin, mutta 
näistä jälkimäinen ei ottanut elääkseen ja Diamondvillenkin osaston 
toiminta ei sanottavia merkinnyt. Rock Springsin nykyinen osasto 
perustettiin joitakin viikkoja ennen kuin unio, mutta julkisen toi- 
minnan sekin voi vasta alkaa union perustamisen jälkeen, joten 
varsinainen sosialistiosastojen toiminta voidaan katsoa Wyomingissa 
alkaneen vasta keväällä v. 1907. 

Heti osastojen perustamisen jälkeen heräsi kysymys kiinteäm- 
mästä yhteistoiminnasta niiden kesken. Niinpä jo saman vuoden 
lokakuulla saatiinkin Rock Springsin osaston alotteesta ensimäinen 

rat osastojen yhteinen neuvottelukokous kokoon 
Osastojen ä Rock 'Springsiin, jossa olivat edustettuina 
toiminnan aika. kaikki muut osastot paitsi Hannan osasto. 
Tuon kokouksen päätöksistä useat ovat koko kauaskantoisia ja 
sinään ehkä mainitsemisen arvoisia. 

Siinä kokouksessa se juuri meni päätökseen se kokoushuoneiden 
*'ryöstöjuttukin”, josta kansallinen sanomalehdistö aikoinaan niin 
paljon rähinää piti kun nimittäin päätettiin, että osastojen ei saa 
sellaisilla paikkakunnilla missä on ennestään raittiusseuralla haali, 
ryhtyä rakentamaan haalia, vaan täytyy osaston jäsenten mennä 
raittiusseuraan ja laillisessa järjestyksessä muuttaa raittiusseuran 


wa 

omistaman kokoushuoneen omistusoikeus suomalaiselle kansalle. Tä- 
män suunnitelman mukaan onkin Wyomingissa aivan yleisesti toi- 
mittu, ja näin on säästytty siitä suuresta rasituksesta mikä olisi 
niskoillemme langennut, jos täytyi ruveta kokoushuoneita rakenta- 
maan. Nyt sensijaan olemme vähälukuisinakin voineet suhteellisesti 
koko runsaasti avustaa puolueliikkeitämme. 


Myöskin tuossa kokouksessa pantiin alulle Wyomingin s. s. 
osastojen valtiojärjestö ja päätettiin ottaa kesäjuhlat raittiusseuroilta 
sosialistien haltuun. 


Tällaisia neuvottelukokouksia on pidetty joka vuosi kesäjuhlain 
yhteydessä, ja ovat niiden tekemät suunnitelmat ja päätökset mo- 
nessa suhteessa huomion arvoisia puolueliikkeillemme. Lukuunotta- 
matta niitä monia kotoisia, kylläkin tärkeitä kysymyksiä, mitkä 
ovat löytäneet ratkaisunsa noilla käräjillä, on niiltä lähtenyt monia 
tärkeämerkityksellisiä esityksiä länsipiirille ja vieläpä koko S. $. 
Järjestöllekin. Ennen kaikkea kannattanee mainita mitä nämä neu- 
vottelukokoukset ovat aikaansaaneet Toverin hyväksi. 


Kun Toveri alkoi ilmestyä, niin tuntuipa ensin alkuaikoina aivan 
mahdottomalta saada sitä leviämään Wyomingiin. Työmieheen ja 
Raivaajaan oli jo niin ennätetty kiintyä, että ei kolmatta puolue- 
lehteä ensinkään tunnuttu kaipaavan. Aivan yleensä työläisten 
kesken muristiin että se on ylellisyystavaraa. Siihen vaikutti osal- 
taan sekin että Toveri ei ollut edes uutisiin nähden parempi wyo- 
mingilaisille kuin Työmieskään. Näinollen täytyi lähteä oikein yli- 
määräiseen agitatsionin tekoon Toverin hyväksi tässä valtiossa. 
Valtiokomitea oivalsi aseman ja sen alustamana tuli asia esille 
osastojen neuvottelukokouksessa. = Alustuksessa painostettiin sitä 
puolta, että Toverin taakse on saatava järjestetyksi koko länsipiiri, 
kuten toisetkin piirit ovat ryhmittyneet äänenkannattajainsa ympä- 
rille, ja että vain tällä tavalla me voimme tämän hajanaisen piiri- 
järjestömmekin koota ja että Wiyomingin osastojen tulee ensitilalle 
asettaa Toverin levittäminen ja tukeminen. Neuvottelukokous hy- 
väksyi tämän suunnitelman ja on se sittemmin samansuuntaisena 
hyväksytty jälkeisissäkin neuvottelukokouksissa. Tulos tästä agitat- 
sionista ei ole ollutkaan mitätön, sillä onpa valtiossamme paikka- 
kuntia, joihin parhaina aikoina on tullut Toveri jokaiselle miespuoli- 
selle henkilölle ja Toveritar jokaiselle naiselle, ja sitäpaitsi omista- 
vat Wyomingin osastot koko huomattavasti kukkarovaltaakin Tove- 
riin, 380 osaketta, joka sekään ei ole huono saavutus siihen katsoen 
miten vähän meitä täällä asustaa. Niin ja onhan sitä monella 
muullakin tavalla täkäläisten osastojen ja valtiojärjestön taholta 
oltu vaikuttamassa Toverin kohtaloihin. Jo silloin Toverin alku- 
vuosina, Lohiluodon toimittajana ollessa, kun pikkuporvarit pyrkivät 
valtäamaan Toveria, noustiin täällä ilmisotaan tuota suuntaa vastaan, 
ja seuraus oli Lohiluodon ero toimituksesta. Ja kun anarko-syndi- 
kalistit J. Viidan avustamina pyrkivät valtaamaan Toveria, oli se 
juuri Wyomingin s. s. osastojen neuvottelukokous, joka saneli pohjan 
sille taistelulle, jonka lopputulos oli kaikkien syndikalistien karkot- 
taminen Toverista. Osaltaan näihin samoihin asioihin kuuluu sekin, 
kun Taavi Heinon puhujamatka katkastiin eräässä täkäläisessä neu- 
vottelukokouksessa ja siten tehtiin tyhjäksi se entisellä Työväen- 
opistolla leivottu lännen vallotussuunnitelma, jota juuri tämäkin 
hajotussankari oli lähetetty toimeenpanemaan. 

Lukuunottamatta niitä kasvatus- ja agitatsionitilaisuuksia mitä 
piirin ja järjestön luennoitsijat ja kotoiset puhujat ovat toimeen 
panneet, on meillä Wyomingissa ollut kahdet kurssitkin. FEnsimäiset 
kurssit olivat keväällä v. 1908 Rock Springsissä. Luennoitsijoina 
toimivat A. Rissanen ja M. Hahl ja oppilaita oli kaikkiaan 19, sel- 
laisia nimittäin, jotka seurasivat koko ajan päiväluentoja. Jos kos- 
kaan luentokurssit ovat olleet tarpeen, niin ne olivat juuri tuona 
aikana. Asiain tila näet oli sellainen, että kun uniot avasivat tien 
vapaasen toimintaan, tahtoi jokainen pyrkiä puolueen jäseneksi; 
yksin pimeimmät kirkollisetkin ojensivat veljenkättä ja tahtoivat 
tulla mukaan. Näin kasvoi osastojen jäsenmäärä, mutta tietoisuutta 
puolueosaston tehtävistä puuttui. Monta kertaa sai joku raittius- 
seuramallinen siveellisyysjuttu veljet peuhtomaan toisiaan kaksi- 
kolmattaosaa kokouksen ajasta ja varsinaiset osaston luokkatehtä- 
vät jäivät kokonaan toisarvoisiksi asioiksi. Siksi juuri tarvittiin 
perinpohjaisempaa sosialismin opettamista ja tämän nuoren liikkeen 
varsinaiseen tehtävään opastamista, ja silloiset luentokurssit käsit- 
tääkseni aivan kiitettävästi täyttivät tämän tehtävän. 

Toiset luentokurssit pantiin toimeen kesällä 1913 ja toimi niillä 
luennoitsijana S. Nuorteva. Nämäkin kurssit onnistuivat koko hyvin, 
varsinkin juuri sentähden kun niillä käytiin riittävän laajasti Ame- 
rikan työtaistelujen historian valaisemana läpi se juuri niihin aikoi- 
hin kuumimmillaan ollut suuntakysymyksemme. 

Wyomingin osastot ovat kiinteässä yhteistoiminnassa keskenään 
suomalaisen valtiokomitean välityksellä. Kaikilla osastoilla on sa- 
manlaiset toimintasäännöt ja tekevät ne neljännesvuosittain toiminta- 
raportin valtiokomitealle, joka niiden mukaan vuosittain julkasee 
osastojen toimintakertomuksen. Viime vuoden (1916) toimintaker- 
tomus osottaa, että Wyomingissa on toiminnassa kuusi suomalaista 
osastoa, joiden yhteenlaskettu jäsenmäärä oli 363 eli noin 60% nii- 
den paikkakuntain täysikäisestä suomalaisesta asukasluvusta. Kir- 
jallisuutta myytiin tuona aikana 2,300 doll. arvosta eli noin neljän 
dollarin arvosta työläistä kohden. Toiminnassa oli kolme soittokun- 
taa ja ompeluseuraa, viisi näytelmäseuraa, y.m. tarvittavat toimi- 
kunnat. Osastojen puhdas omaisuus oli noin 13,500 dollaria. 

Yleensä katsoen ei suinkaan Wyomingin osastojen toiminta ole 
ollut mitään erityisemmin kiitettävää, sillä monia tehtäviä olisi 
ehkä tarmokkaamminkin voinut tehdä, mutta kaikesta huolimatta 
täytyy myöntää että ahertelumme sosialismin hyväksi ei ole mennyt 
aivan turhaan. 

Jospa vain vertaa tämänpäiväistä Wyomingin suomalaista hiilen- 
kaivajaa entiseen, niin täytyy myöntää että sen ajatuspiirissä ja 
pyrkimyksissä on tapahtunut valtava muutos. Sen sijaan kuin entis- 
ajan suomalainen työläinen tiedotonna alistui tähän raadantaan, 
uskoen sen olevan ikuisen mailmanjärjestyksen, jota ei voi muuttaa, 
ymmärtää tämänpäiväinen työläinen miten tämä tilanne olisi muu- 
tettavissa parempaan, jos vain kaikki työläiset saataisiin se ymmär- 
tämään; sensijaan kuin ennen työläisen katse oli käännetty kor- 
keuksia kohden, toivossa saada sieltä apua, etsii tänään työläinen 
apua luokkajärjestöiltään ja löytääkin sitä. 

Jospa vaan kaikki muut kansallisuudet Wyomingissa olisivat 
niinkään pitkällä luokkataistelun päämäärän ymmärtämisessä kuin 
ovat suomalaiset, niin ehkä sitä jotain mainittavampaa saataisiin 
aikaan. —a. 


Hanna, Wyo., Camp 3. 


KATSAUS HANNAN OSASTON TOIMINTAAN. 


Unionistisen ja sosialistisen liikkeen alkuvaiheet Wyomingissa 
käyvät siinä määrässä rinnakkain, että toisen toisesta erottaminen 
on mahdottomuus. Jonkinlaista vaistomaista ja aatteellisesti epä- 
määräisempää sosialistisen toiminnan alkua oli huomattavissa esim. 
Hannassa jo joitakin vuosia ennen kuin unionistinen liike kesäkuun 
alussa v. 1907 yhtäkkiä sai niin voimakkaan jalansijan etelä-Wyo- 
mingin käivoskämpillä, että siten tuli taatuksi ajatuksenvapaus; 
sosialistisen toiminnan varsinainen historia Hannassakin voidaan 
katsoa siitä alkaneeksi. 


Osasto perustettiin kesäk. 30 p:nä, 1907, yhtyen siihen heti 
perustettaessa 53 jäsentä. Heti perustamisen jälkeen lisääntyi osas- 
ton jäsenmäärä runsaasti, melkeinpä näyttäen siltä kuin olisi jokai- 
nen suomalainen halunnut siihen yhtyä. Ja mikäpä olisikaan ollut 
johdonmukaisempaa, olihan vuosikausia ajatuksia hallinnut Union 
Pacific hiiliyhtiön valta viimeinkin murtunut, mikäli yhteistoiminta 
työväenliikkeen eduksi oli kysymyksessä. 


Toiminnan voidaankin selittää muodostuneen heti sellaiseksi, 
jollaiseksi vain luokkatietoisten sosialistien toiminta voi muodostua. 
Ja milloin ei omissa riveissä ollut riittävässä määrässä henkisiä voi- 
mia, hankittiin naapurikylistä lisää. Niinpä teki esim. toveri Malo 
vainaja Hannaan useita puhumamatkoja Rock Springsistä, jossa hän 
siihen aikaan asui. , 

Yhteinen toiminta naapuriosastojen kanssa saatiin niinikään heti 
alulle, joten jo seuraavassa kokouksessa, jossa päätettiin m.m. yksi- 
mielisesti yhtyä Yhdysvaltain sosialistipuolueesen, valittiin edustajat 
Wyomingin osastojen yhteiseen neuvottelukokoukseen, sekä asioitsi- 
jat Työmiehelle ja Raivaajalle. 

Minnesotan raudankaivajien lakko, joka siihen aikaan oli juuri 
alkanut, sai nuoresta osastosta innokkaan avustajan, ja lakkoavus- 
tusta kerättiinkin tuntuva summa. Mahtavana kajahti Kansainväli- 
sen sävel yllämainitussa kokouksessa ensimäisen kerran vapaasti 
Union Pacific Coal Co:n pimeimpinä pidettyjen kaivosorjien keskuu- 
dessa. 

Kun syysk. 3 p:nä pidettiin kolmas kokous, näkyy siinä jo lähe- 
tetyn vastalause Minnesotan lakossa harjotetuista mielivaltaisuuk- 
sista Yhdysvaltain presidentille. Samassa kokouksessa annettiin niin- 
ikään kannatus Astoriaan perustetulle Toveri-lehdelle, ja valittiin 
huvitoimikunta, jonka toimesta marraskuun ajalla pidettiin ensimäi- 
set iltamat Raivaajan, Työmiehen ja Toverin kannatusrahaston hy- 
väksi. 


> 

Puoluetoimikunnan rahallinen avustus onkin ollut huomattavana 
tehtävien joukossa. Varsinkin puoluelehtien ja entisen "Työväen- 
Opiston osakkeita on lunastettu paljon, ollen osaston omistama 
osakemäärä eri yhtiöissä seuraava: Toverissa 179 osaketta, Työmie- 
hessä 36, Raivaajassa 7, Työväen-Opistossa 375, entisessä Chicago 
Daily Socialistissa 2 ja eräässä puolalaisessa lehdessä 1. Työkansan 
kustannusyhtiöstä omisti osasto aikoinaan myöskin joitakin osak- 
keita, mutta kuinka monta, ei ole tiedossani. Raivaajan kirjainkulu- 
tusrenkaasta on yksi osake. 

Lakkoavustusta on kerätty m.m. Suomeen, Ruotsiin ja Canadaan, 
puhumattakaan niistä lukuisista tapauksista, joissa sitä on kerätty 
täkäläisiin lakkoihin, nousten summa noin puolentoista tuhannen 
dollarin paikkeille. Ja niiden yksityisten toverien lukumäärä, jotka 
ovat saaneet Hannan osastolta rahallista avustusta, nousee varmaan 
satoihin. 

Mainittakoon vielä, että osaston kirjasto on parhaita tämän 
maan suomalaisista kirjastoista, ainakin kirjojen sisältöön, ellei 
lukumääräänkin nähden. Siihen kuuluu 473 nidosta. Sen lisäksi 
on soittovälineitä, urheiluvälineitä ja näytelmätarpeita noin parin 
tuhannen dollarin arvosta. 

Osastojen pääasiallisimpina rahanhankintalaitoksina ovat niiden 
alaosastot ja Hannan osaston alaosastot ovat osottaneet mitä niillä 
voidaan saada aikaan pienelläkin paikkakunnaliaa. — Hannassa on 

tuskin koskaan ollut paljon päälle kolmen 
Rahantulolähteet. sadan suomalaisen. Huvitoimikunta, joka on 

valittu milloin puoleksi vuodeksi, milloin kol- 
meksi kuukaudeksi kerrallaan, on toiminut jatkuvasti. Samoin on 
näytelmäseuran laita. Soitosta pitivät osaston pojat ensiaikoina itse- 
näisesti huolta, mutta soittokuntakin muutettiin osaston alaosastoksi 
v. 1909, josta lähtein osasto on kustantanut sille johtajan. Osastom- 
me ompeluseuran kunniaksi mainittakoon, että se on ollut toimin- 
nassa yhtämittaisesti jo kahdeksan vuotta. (Missä olisikaan muu- 
alla sellaista *rekordia”?) Sen toiminnan tulokset ovat olleet 
rahallisesti erittäin suuriarvoisia. Voimistelu- ja urheiluseura on 
pystytetty useita kertoja, mutta pysyväistä siitä ei ole voitu saada. 
Syy lienee siinä, että suomalaisia ei ole kyllin paljon paikkakunnalla, 
jotta niiden joukossa olisi saatavissa riittävää määrää urheilun har- 
rastajia. Nekin muutamat, mitä on urheiluintoisia, tarvitaan osaston 
muissa toimissa, joten uheilulle ei jää aikaakaan. 

Yllämainittujen vakinaisten toimikuntien lisäksi on ollut ole- 
massa lukuisia tilapäistoimikuntia ja komiteoita, milloin mitäkin 
tarkotusta varten, kuten esim. puoluelehtien osakkeitten myyntiä ja 
toverilainojen hankkimista varten. "Toverilainojakin on välitetty 
noin 3,800 dollaria, suurin osa siitä Toverille. 

Osastollamme ei ole koskaan ollut omaa kokoushuonetta. Ensi 
aikoina pidettiin kokouksia silloisen raittiusseura Vuoriston Ruusun 
luvalla sen omistamassa raittiustalossa. Ja kun raittiusseura sittem- 

min tehdyn kasvatustyön vaikutuksesta kuoli ja 
Kokoushuone. sen huoneusto muutettiin Kansantaloksi, jäi osas- 

to edelleenkin toimimaan samassa talossa. Kun 
Kansantalolla ei ole muita menoja kuin rakennuksen 'kunnossapito- 
kustannukset, niin on osastonkin suorittama vuokra verrattain 
helppo, joten huonepula ei ole koskaan näytellyt osastomme toimin- 
nassa sellaista historiallista” osaa kuin useilla muilla paikkakun- 

nilla, joissa toiminta on muodostunut enemmän 'haali- kuin vaalitais- 
teluksi. 

Ala, jossa on paljon toimittu, on sanomalehtien ja kirjallisuuden 
levittäminen, ollen siitä todistuksena useita ensimäisiä ja toisia pal- 
kintoja, sekä valtava äänimäärä vaaleissa, enemmistökin yhdessä 

äänestyspiirissä ja joitakin virkailijoita so- 
sialistien listalta. 


Sanomalehtien ja Paitsi sanomalehdistön levittämistä, on 
kirjallisuuden koetettu muullakin tavalla tehdä kasvatus- 
Kapitan? työtä paikkakunnan väestön ja toveripiirin 
evittäminen. keskuudessa. Puhuma- ja keskusteluseura- 


kin on toisinaan ollut olemassa, mutta sen 
toimintaa ei ole voitu jatkuvasti pitää yllä. Agitatsionikomitea on 
onnistunut paremmin, ja nuorisoliitto on toiminut viime aikoina kii- 
tettävästi. Sen jäsenet ovat antaneet ohjelmaa lukuisissa iltama- 
tilaisuuksissa, esitellen m.m. näytelmäkappaleita ehkäpä paremmin 
kuin aikuisetkaan aina onnistuvat. Lasten kesäkoulua on pidetty 
viitenä kesänä ja on osanotto siihen ollut tyydyttävän runsas. Tu- 
loksena voidaankin mainita, että melkein kaikki suomalaisten 7—8 
vuotiaat lapset osaavat lukea ja kirjottaa suomea. Vaikkapa emme 
sitä sellaisenaan pitäisikään minään sosialistisena saavutuksena, niin 
tulee sen lisäksi vielä se opetus, joka siinä sivussa on annettu ja 
joka kaikki on tapahtunut sosialistisen mailmankatsomuksen mukaan. 
Sillä on arvokas merkitys nuorison keskuudessa. 

Kuten muuallakin, on täälläkin näytelmäseuran toiminta ollut 
enemmän vaillinaista, joskin sitäkin on koetettu pitää jatkuvasti 
yllä. Voittamattomia vaikeuksia on niin näytelmätaiteen kuin musii- 

kinkin alalla sellaisella paikkakunnalla, jossa asus- 

Taid taa vain joitakin satoja suomalaisia, kaikki työs- 

dide- kennellen päivät hiilikaivoksessa. Kuitenkin on 

harrastukset. varsinkin soittotaiteen alalla voitu toisinaan esittää 

verrattain kunnollisia saavutuksia, eikä näytelmä- 

toimintammekaan ole jälessä samansuuruisten paikkakuntien suoma- 
laisten saavutuksista. 

Yhtä ja toista kertomisen arvoista olisi luonnollisesti karttunut 
kymmenen ensimäisen toimintavuotemme ajalla, mutta niiden kaik- 
kien muisteleminen on mahdottomuus, eikä tilakaan sallisi sitä. 
Kunhan seuraava kymmenvuotiskausi lähenee loppuaan niin Toverin, 
kuin Hannan osastonkin toimintakaudessa, niin ehkäpä voidaan kus- 
tantaa täydellisempi historiakin. Nämä säilyttäkööt jälkimailmalle 
muiston niistä vaatimattomista tehtävistä, joita uranuurtajajoukko 
on yhteisen asiamme eteen suorittanut. 


Hanna, Wyo. 


Carneyville, Wyo. 


CARNEYVILLEN, WYO,., S. S. OSASTON TOIMINTAKERTOMUS 


Heinäkuun alussa v. 1907 esittivät naapurikylämme Dietzin s. s. 
osaston kokoukseen kerääntyneet toverit osaston perustamista Car- 
neyvilleen, jossa siihen aikaan oli joitakin kymmeniä suomalaisia. 
Esitys tulikin päätökseksi ja pari toveria sai toimekseen käydä yrit- 
tämässä osaston perustamista. Se onnistui; osastoon liittyi heinäk. 
6 p:nä 21 jäsentä, pitäen kuitenkin parempana toistaiseksi toimia 
ainoastaan Dietzin osaston haaraosastona, kun ei ollut tietoa kokous- 
huoneestakaan. 


Syyskuun 29 p:nä päätettiin kuitenkin itsenäistyttää osasto, jo- 
ten pantiin hakemus lupakirjalle. Mutta vaikka osasto nimellisesti 
erosikin Dietzin osastosta, niin toimittiin silti mahdollisimman lähei- 
sessä yhteistoiminnassa, tehtiin m.m. vierailuretkiä kummaltakin 
puolelta. Vuosien 1907 ja 1908 paniikki ajoi suurimman osan suo- 
malaisista pois paikkakunnalta, kun kaivokset osittain sulettiin ja 
toisissa alettiin tehdä työtä verrattain vähän, joten osaston toimin- 
takin jäi kituvaksi. Osasto pysyi kuitenkin elossa heinäkuun 6 päi- 
vään v. 1912, jolloin se päätettiin lakkauttaa suomalaisten vähälukui- 
suuden takia. 


Entiset tilikirjat ja muut ovat siksi sekavia, että niiden perus- 
teella on vaikea antaa mitään numerollisesti tarkkaa toimintakerto- 
musta, mutta mikäli niistä voi päättää, on osasto aikoinaan omistanut 
osakikeita kaikkiin puoluelehtiin, sekä avustanut voimakkaasti Min- 
nesotan v:n 1907 lakkotaistelua. 

Nykyinen osasto perustettiin 31 p. joulukuuta 1916, ja yhtyi sii- 
hen silloin jo 24 jäsentä. Heti päätettiin hankkia lupakirja, joka 
saapuikin tämän vuoden tammik. 27 p:nä. "Toimintamahdollisuu- 
temme ovat kuitenkin sangen rajotetut, sillä suomalaisten lukumäärä 
on pieni, kuuluen ne melkein kaikki osastoon. Toiskielisten kesken 
on tehty agitatsionityötä, mikäli siihen on kyetty, kirjallisuutta 
levittämällä. Mitään alaosastoja ei ole olemassa, vaan valitaan aina 
kutakin iltamaa valmistamaan tilapäinen toimikunta. 


4 

CALIFORNIAN S. S.OSASTOJEN 
HISTORIIKKIA 


PIIRTEITÄ SAN FRANCISCON S. S. OSASTON TOIMINNASTA 


Ensimäiset suomalaiset lienevät asettuneet tänne varsinaisesti 
asumaan noin neljä- tai viisikymmentä vuotta sitte, ollen he suurim- 
maksi osaksi merimiehiä, vasta myöhempinä aikoina on tänne aset- 
tunut muita ammattilaisia. Alkuaikoina heidän henkisinä harrastuk- 
sinaan on ollut seurakunta, sit- 
temmin veljeys- ja raittiusseura. 

Vasta v. 1901 perustettiin 
tänne ensimäinen työväenyhdis- 
tys ja kuului se haaraosastona 
Imatra-liittoon. Sen perustavina 
jäseninä ovat olleet Mr. ja Mrs. 
Leivo, Antti ja Anna Vilander, 
Davis ja Määttä. 

Yhdistys erosi Imatrasta v. 
1903, ja liittyi maan sosialisti- 
puolueesen. Se vietti kovin 
kituvaa elämää ja oli melkein 
kuolemaisillaan, kunnes saman 
vuoden syyskesällä siirtyi tänne 
joukko innokkaita puoluetove- 
reita Malkosaarelta, herättäen 
tämän kuolemaisillaan olevan 
Californian ensimäinen valtio- ja osaston pirteään toimintaan. 

kesä juhlakomitea v. 1912. Varsin innokkaasti toimivat so- 

sialismin levittäjinä E. Savela, 


W. Mörk, A. Ruis, V. Jalo ja Rampanen, etenkin kirjallisuuden levit- 


täjänä. Näytelmäseura oli myös hyvin vilkkaassa toiminnassa ete- 
vän näyttelijän Antti Pursiaisen johdolla. 

Huhtikuun 18 p. 1906 on merkkipäivä täkäläisten suomalaisten 
sosialistien historiassa. Sinä päivänä tärisytti ankara maanjäristys 
San Franciscoa, ja järistyksestä johtuva tulipalo hävitti suurimman 
osan kaunista Friscon kaupunkia raunioiksi. Tässä samaisessa myl- 
läkässä hävisi osastonkin irtain omaisuus, aina viimeiseen paperi- 
lappuun asti, joten meillä ei nyt ole käytettävänämme minkään- 
laisia tietoja osaston toiminnasta ennen maanjäristystä. 

Aikaa ennen suurta tulipaloa voimme hyvällä syyllä kutsua his- 
toriantakaiseksi aikakaudeksi. Olemmehan usein kuulleet kerrotta- 
van satumaisia juttuja palon ajalta, kuten yrityksen rahapajan ryös- 
töstä, kuinka siinä raa'at sotamiehet ampuivat rosvojoukon kuin 
susilauman, sekä miten lääkärit juottivat myrkkyjä sairaaloissa sai- 
raille ja jättivät uhrinsa palavien liekikien saaliiksi. Eräskin silmän- 
kääntäjä kertoi minulle omin silmin nähneensä miten muuankin 
sotamies lävisti pistimellä varkaan, jonka tapasi leikkaamassa kuol- 
leelta naiselta poikki sormea jossa oli kallisarvoinen timanttisormus. 

Suuren tulipalon jälkeen alkaa osaston toiminta toukokuun 6 
p:nä, jolloin pidettiin ensimäinen kokous E. Berkeleyssä. Kokouk- 
sessa tehtiin niin tarkka tilitys osaston rahallisesta asemasta, kuin 

se ulkomuistista oli mahdollista, kun kaikki tili- ja asiakirjat olivat 
palaneet. Pöytäkirja sanotusta kokouksesta osottaa, että käteistä 
rahaa oli kassassa eri henkilöillä 117 dollaria, sekä velkoja eri hen- 
kilöille 115 doll., sitä paitsi oli vielä saatavaa korottomana lainana 
Työmiehestä 120 doll ja tilisaatavia 4 doll., joten rahallinen omai- 
suus oli 126 dollaria. Samassa paikassa pidettiin vielä parikin ko- 
kousta jälkeenpäin, joissa keskusteltiin etupäässä tiliasioista ja 
tov. Rampasen Suomeen avustamisesta. 


Kesäkuun alussa siirrettiin toiminta jälleen San Franciscoon, 
jossa kesä-, heinä- ja elokuun ajalla pidettiin kokouksia toveri Pekka 
Wäisäsen *'*kämpässä.” Kokouspaikka ei ollut häävi, mutta silloinen 
toiminta ei juuri parempaa kaivannutkaan, sillä suurin osa osaston 
toimivia jäseniä oli järistyskauhun valtaamina siirtynyt muille mark- 
kinoille. Osa asettui W. Berke- 
leyhin asumaan, perustaen sin- 
ne samoihin aikoihin osaston. 
Osa taas läksi samoilemaan 
*"pakanainmaata” kohden (Fris- 
con laitakaupungille), koettaen 
sinne kasata omia asuntoja, kun 
olivat palossa menettäneet a- 
suntonsa ja vuokrat saatavista 
asunnoista olivat kohtuuttoman 
kalliit, joten työläisen tienes- 
teillä ei niitä voinut vuokrata. 
Kun näiltä tovereilta ei riittä- 
nyt aikaa ottaa osaston 'toi- 
mintaan osaa, niin alettiin heitä 
leikkinimellä kutsumaan *paka- 
noiksi” ja heidän asuinseutu- 
aan *'pakanainmaaksi.” 


Berkeleyn näytelmäseuran johtaja 
Ella Pulkkanen ja soittokunnan 


Syyskesällä, jolloin osaston johtaja Karl Rautio. 


entisiä jäseniä alkoi suurem- 
massa määrässä palata takasin ja uusia puoluetovereita saapui 
itävaltioista, varsinkin räätäleitä ja rakennustyöläisiä, alkoi osaston 
toiminta vilkastumaan. Ei enään mahduttu toimimaan pienessä hök- 
kelissä, vaan muutettiin kokoukset oikeaan haaliin 2569 Market St. 
Ennenkun käyn kertomaan varsinaisesta rakennushommasta, 
sallittakoon minun muutamilla lauseilla selostaa asemaa missä  toi- 
mimme. Palon jälkeen kohosivat vuokrat täällä 
Oman talon huimaavan korkealle, varsinkin haaleista ja ko- 
rakennus- koushuoneista kiskottiin sietämättömiä vuokria, 
puuha. eikä niitä ollut meikäläiselle toiminnalle saata- 
vissa juuri millään hinnalla. Osastolla täytyi 
olla vakituinen haalikomitea, jonka erityisenä tehtävänä oli hankkia 
osastolle huoneusto kokouksien ja iltamien pitämistä varten. Olimme 
pakotetut toimimaan kolmessa jopa neljässäkin huoneustossa saman 
kuukauden aikana, sekä maksoimme vuokraa keskimäärin sata 
dollaria kuukaudessa. Kokoushuoneista sentään kutakuinkin tultiin 
toimeen, mutta sitä suurempi pula oli saada haalia näytelmäiltamia 
varten, ja jos jostakin kolkasta satuttiin sellainen löytämään, niin 
sinne täytyi meidän itse raahata kaikki ravintola- ja näytelmäväli- 
neet, aina astiain pesuvadista kahvinkeittouuniin saakka, eikä niissä 

monessakaan ollut minkäänlaisia ravintolahuoneita, joten kappaleen 
esityksen jälkeen näyttämöstä muodostettiin ravintola. 

Tarvittiin eri innostusta toimimaan sellaisissa oloissa; varsinkin 
huvitoimikunnalta kysyttiin hermoja, sen kun oli pakko hankkia ra- 
vintolatarpeet jokaiseen iltamaan ja viedä ne taas takaisin. 

Mutta ilomielin silloin kaikki tehtiin, vaikka tosin usein syvästi 
huoaistiin: oi jos olisi oma talo.” Vastavalitulta rakennustoimikun- 
nalta ei varsinkaan puuttunut innostusta, se toimi sanomattomalla 
innolla iltamia, pani toimeen myyjäisiä, keräsi listoilla kautta maan 
rahaa rakennusrahastoon, sekä väliin tanssitti tanssihaluista ylei- 
söä saman päämäärän saavuttamiseksi ja vajaassa vuodessa oli se 
uutteralla toiminnallaan hankkinut silkkaa rahaa rakennusrahastoon 
1,500 dollaria. 


Ensimäinen frakennustoimikunta valittiin marraskuun lopulla 
v. 1906, ja kun se oli saanut rahaa tuon sievosen summan, niin 
voitiin jo ruveta ajattelemaan käytännöllisiä toimenpiteitä ra- 
kennusta varten. Ensimäisenä tehtävänä oli tontin eli maan osto 
sopivalta paikalta. Mutta siinäpä tuli tenä eteemme, tontit olivat 
siihen aikaan siirapin hinnassa. Näytti kuin meidän suurella vaivalla 
koottu omaisuus ei juuri muuksi riittäisi kuin kauppakirjain tekemi- 
seen, sillä sellaisista paikoista mihin mielestämme olisi pitänyt ta- 
lomme rakentaa pyydettiin aina 5,000:sta 6,000:teen dollariin saakka. 
Useita esityksiä tuotiin rakennustoimikunnan ja yksityisten tovereit- 
ten taholta talon paikasta. Vihdoin tammikuussa v. 1908 oli raken- 

San Franciscon osaston talo. 

San Franciscon osaston jäseniä palon jäikeen *'Pakanainmaalla” 
kenttä juhlassa. 

nustoimikunta löytänyt sellaisen paikan, johon meidän rahamme 
riittivät; se on se paikka jossa komea haalimme nyt sijaitsee; se 
ostettiin ja maksoimme siitä käteisessä rahassa 1,800 dollaria. Paikka 
ei tosin ole sopiva haalin paikaksi, sillä se sijaitsee korkealla mäellä, 
jonne on hyvin vaivaloista päästä muunlaisilla kulkuvälineillä kuin 
jalkasin. Se sijaitsee kuitenkin keskellä kaupunkia, jota seikkaa me 
pidimme silmällä. Mukavampaan paikkaan emme omin voimin voi- 
neet päästä. Mutta kun olimme kokolailla kiusaantuneet toimimaan 
edellä 'kerrotunlaisissa olosuhteissa, niin ei ole mikään sattuma, 
että osaston talo sijaitsee 20 Flint St. Olosuhteet ovat meidät pakot- 
taneet sen sinne rakentamaan, eikä se siis antane enään enempää 
ihmettelemisen aihetta niille, jotka eivät toimintaamme tunne siltä 
ajalta, vaikka päämme kallioon iskimmekin. Seuraava askel käytän- 
nöllisyyden tiellä oli piirustussuunnitelmien laatiminen uudelle ra- 
kennukselle, ja siinä ne vasta mielipiteet yhteen iskivät, kun ru- 
vettiin hyväksymään niitä ensimäisiä luonnoksia, joita oli laatinut 
neljä eri toveria. Toiset niistä olivat kaksikerroksisten ja toiset 
yksikerroksisen talon luonnoksia. Tov. Heikki Malisen laatimat pii- 
rustukset olivat niistä ehdottomasti parhaat ja ne ensin kiihkeän 
keskustelun jälkeen muutaman äänen enemmistöllä kokouksessa 
hyväksyttiinkin, mutta hävinnyt puoli ei tyytynyt tähän päätökseen, 
vaan pani vasta-agitatsioonin käymään tehtyä päätöstä vastaan 
ja haali puolelleen kannattajia aina *'pakanainmaalta” asti ja niin 
se edellisessä kokouksessa tehty päätös seuraavassa kokouksessa 
kumottiin, ja päätettiin antaa amerikalaisen arkkitehdin laatia meille 
sellaisen haalin piirustukset, johon mahtuu noin kolmesataa henkeä, 
ja joka tulisi maksamaan viisi- tai korkeintaan kuusi tuhatta dollaria. 
Sellainen luonnos tuotiinkin meille erään kerran kokoukseen, jossa 
se ilman suurempaa rähäkkää hyväksyttiin. 

Työt uudella haalirakennuksella alettiin kesäkuun lopulla v. 1908 
ja haalimme valmistui marraskuussa, sekä tuli maksamaan kalustoi- 

neen $10,072:85. Sittemmin olemme olleet pakotetut rakentamaan 
$935:00 maksavan lisärakennuksen näyttämölle. Rahat talon raken- 
nukseen saatiin suurimmaksi osaksi toverilainoina. Ensin meillä oli 
jonkun aikaa 1,500 dollarin kiinnityslaina pankkiin, mutta muuta- 
man vuoden kuluttua maksettiin se toverilainoilla. Sittemmin on 
yhdistyksen omaisuus kiinnitetty tovereille $7,600 toverilainoja 
vastaan, joten ulkopuoliset eivät millään lailla pysty vahingoittamaan 
niiden tovereitten omaisuutta, jotka ovat rahansa lainanneet yhtei- 
sen asiamme, sosialismin, edistämiseksi. 
Tästä kysymyksestä keskusteltiin ensikerran marraskuussa, v. 
1906; oli saatu joltakin taholta vihiä Astoriasta päin, että siellä olivat 
E toverit oman sanomalehden perustamispuuhissa. 
Suhtautumi- Moista hullutusta tietysti vastustettiin, sillä 
semme Toveri- meillä oli silloin juuri hankkeen alaisena saada 
lehteen suomenkielinen osasto Oaklandissa, Cal,, ilmes- 
; ; tyvään *Socialist Voice” lehteen, ja sille hommal- 
le koetettiin saada kaikkien s. s. osastojen kannatus, varsinkin Cali- 
forniassa. Mutta kun ainoastaan pari osastoa sitä ulkopuolelta kan- 
natti, niin kalliitten toimituskustannusten vuoksi se raukesi alkuun- 
sa. Huhtikuun 17 p:nä v. 1907 taas olimme saaneet kirjelmän Asto- 
rian tovereilta, jossa he uudestaan puhuivat suomalaisen sosialisti- 
sen sanomalehden tarpeellisuudesta lännellä. Vilkkaan keskustelun 
perusteella katsottiin moiset hankkeet toisten puoluelehtien, Työ- 
miehen ja Raivaajan, tappohankkeiksi ja aijottiin lähettää julkinen 
protesti Työmiehessä julaistavaksi. Siitä kuitenkin luovuttiin sillä 
perusteella, että me emme ole vastuunalaisia koko uuden lehden 
perustamisesta, josta tahdottiin syytös sälyttää Astorian ja niiden 
tovereitten hartioille, jotka ovat mainitun hulluttelun takana. 


Olihan meillä täysi syykin olla vastustavalla kannalla; tiedet- 
tiinhän vallan hyvin minkälaisessa taloudellisessa asemassa silloin 
Työmies ja Raivaaja olivat, molemmat lehdet kituivat kannatuksen 
puutteessa. Olimme yksinkertaisesti sitä mieltä, että on järkevämpää 
avustaa näitä ennen perustettuja puoluelehtiä, kuin ruveta ylimää- 
räiseen ponnistukseen uuden sanomalehden eteenpäin viemiseksi. 
Sitä paitsi meillä pantiin kaikki paino omalle toiminnalle, haalin ra- 
kennusrahaston kartuttamiselle. Astorialaiset toverit yhä vaan pai- 
noivat päälle lehden perustamishommaa, ja jo elokuussa saapui 
meille kirje sekä säännöf uudesta kustannusosakeyhtiöstä, joista 
kävi selville, että he kaikista meidän vastaan rimpuilemisistamme 
huolimatta olivat perustaneet *Toverin.” Nyt sitä vasta kokouksessa 
ruvettiin astorialaisia löylyyttämään, kun he tuumastaan toden oli- 
vat tehneet, jota me emme täällä olleet alussa uskoneet. Mutta eihän 
siinä muukaan auttanut kuin lyöttäytyä hanketta kannattamaan; pää- 
tettiin suurella äänten enemmistöllä ostaa viisi osaketta uudesta 
lehtiliikkeestä, sekä valittiin tov. Aug. Nikula myymään osakkeita 
yksityisille. 

Parina ensimäisenä vuotena Toverin perustamisen jälkeen emme 
juuri sanottavaa voineet tehdä Toverin taloudellisen aseman tukemi- 
seksi, sillä meillä oli juuri oman talon rakennuspuuha täydessä 
käynnissä. Parisen iltamaa kuitenkin pidettiin lehden avustamiseksi. 
Useat Toverin johtokunnan lähettämät avunpyyntikirjeet sivuutettiin 
kylmäverisesti. Työmiehen hyväksi koetettiin samalla ajalla kantaa 
yhden dollarin jäsenkohtaista verotusta, joka kuitenkin täydellisesti 
epäonnistui; yksi osake saatiin verotuksista kertyneillä varoilla. 

Viimeisen viiden vuoden aikana on meillä ollut parempi mah- 
dollisuus tuntuvammin Toveria tukea. On lähetetty edustaja melkein 
jokaiseen Toverin kustannusyhtiön vuosikokoukseen Berkeleyn o- 
saston kanssa yhdessä, silloin kun piirin edustajakokousta ei ole 
pidetty; on otettu osaa kaikkiin Toverin levityskilpailuihin ja olemme 
kerran sellaisen itsekin järjestäneet naapuriosaston kanssa. On han- 
kittu toverilainoja sekä ostettu osakkeita, niin että me nyt omistam- 
me 108 osaketta Toverin kustannusyhtiöstä; sanalla sanottuna, olem- 
me koettaneet tehdä voitavamme Toveri-lehden aineellisen ja hen- 
kisen puolen tukemiseksi. 

Kirjallisuuden ja sanomalehtien levittäjinä jälkeen palon ftoi- 
mivat innokkaimmin Aug. Nikula, O. Penttinen ja T. Helske. Myö- 
hemmin tämä toimi järjestettiin osastolle kuuluvaksi, joten kaikki 
asiamiespalkkio, joka kirjoista saadaan, lankeaa lainakirjaston hyväk- 
si. Muutama vuosi sitten muutettiin toiminta siten, että sanomalehti- 
asiamiehet saavat asiamiespalkkion vaivoistaan, sillä oli tultu ko- 
kemuksesta huomaamaan, että se on edullisempi puoluelehtien leve- 
nemiselle. 

Kirjeenvaihtajina sanomalehtiin jälkeen tulipalon ovat useimmi- 
ten olleet O. Hartman, Y. Hopeavaara ja tämän kirjottaja. 


Suomalaiseen Sosialistijärjestöön on San Franciscon S. S. Osasto 
kuulunut aina järjestön perustamisesta asti, sekä sosialistipuoluee- 
sen vuodesta 1903 saakka, lukuunottamatta aikaa vuosina 1908—1909, 

Berkeleyn S. S. Osaston talo. 

jolloin olimme siitä pakotetut olemaan erossa kun valtion sosialisti- 
puolue hävitti kaikki :kieliosastot ja kaikkien puoluejäsenten oli kuu- 
luttava äänestyspiirinsä paikallisosastoon. Niin pian kuin meille 
taas annettiin oikeus kuulua suomalaisena osastona sosialistipuo- 
lueesen, liityimme me siihen jälleen v. 1910. Toimintamme sosia- 
lismin levittäjinä on yhtämittaa jatkunut osaston perustamisesta asti. 


Osastomme on ollut edustettuna Californian suomalaisessa val- 
tiokomiteassa kahdella jäsenellä sen perustamisesta, v. 1912, asti. 
Valtiomme yhteiset kesäjuhlat vietettiin täällä v. 1915. Osaston ala- 
osastot — soittokunta, urheilu-, näytelmä- ja lauluseurat — ovat ol- 
leet kaikilla kesäjuhlilla mukana, paitsi Eurekassa, ja ovat ne niiltä 
juhlilta tuoneet monta seurainvälistä palkintoa tullessaan. 


Osaston aineellisesta vaurastumisesta puhukoot seuraavat nu- 
merot: Lainakirjastossa on 263 nidosta ja kirjaston arvo on $312.00. 
Viime tammikuulla tehdyn inventarion mukaan oli osaston koko 
omaisuus 15,800 dollaria ja velat 7,500 dollaria, jääden puhtaaksi 
omaisuudeksi 8,300 dollaria. 

Sosialistisen valistustyön tekemiseen on osasto menneitten vuo- 
sien aikana käyttänyt monenlaisia keinoja. Yhtenä sellaisena on 
ilmestynyt osaston käsinkirjotettu nyrkkilehti Virittäjä.” Puhuja- 
seurakin on ollut useita kertoja hereillä ja väliin nukuksissa. Tov. 
E. Savelata avustettiin Seattlen luentokursseille 50 dollarilla. Martti 
Hendrickson piti meille viikon kestävät luentokurssit, samoin myös 

Berkeleyn haalin näyttämö. 

Yhtynyt Jäänyt pois Tulot Menot 
1906 56 15 822.69 114.90 
1907 22 11 837.95 178.48 
1908 6 30 667.20 136.58 
1909 29 32 723.95 281.55 
1910 19 28 522.54 384.11 
1911 35 18 378.30 498.50 
1912 52 8 270.74 646.10 
1913 22 14 116.65 758.56 
1914 22 16 140.95 812.24 
1915 21 42 194.98 825.62 


Vähimmän oli jäseniä paniikkivuonna 1908, jolloin jäsenmäärä 
kerran meni alle 10:nen. Enimmän oli jäseniä vuonna 1913, jolloin 
jäsenmäärä nousi yli 70. 


Mihin varoja on käytetty: Osaston juokseviin menoihin kuuluu 
— jäsenverot puolueelle ja suom. sos. järjestölle, postilaatikon vuokra 
ja haalin vuokrat, jotka ovat vieneet suurimman osan tuloista. 


Osastomme on ostanut osakkeita sanomalehti- ja kustannusosake- 
yhtiöihin seuraavasti: Työmieheen, 10 kpl.; Toveriin, 50 kpl; Työ- 
kansaan, 1 kpl; Raivaajan kirjain kustannusyhtiöön, 2 kpl; ja 
Työväen-opistoon, 114 kpl. Osakkeiden yhteinen arvo on nyt $729.00. 

On otettu osaa Los Angeles'in kunnallisvaali-taisteluihin; on 
avustettu useita lakkotaisteluita Yhdysvalloissa ja vieläpä muualla- 
kin; on lahjotettu, kerätty ja vieläpä verotettukin jäseniä useihin 
luokkamme etua koskeviin tarkotuksiin, ja useat järjestöömme kuu- 
luvat jäsenet ovat saaneet sairaus- ja loukkaustapauksissa avustusta 
keräyksien muodossa. Voin vakuuttaa että joka sentti, mihin kaik- 
keen niitä lie käytettykin, on aina aikanaan sijotettu mahdollisim- 
man huolellisesti luokkamme järjestämis-, kasvattamis- ja avustamis- 
tarkotuksiin. 

Osastomme on pitänyt virallisia kokouksia melkein koko ole- 
massaoloaikansa säännöllisesti 2 kertaa kuussa, joissa on ratkaistu 
ja päätetty osastoelämäämme koskeva käytännöllinen eli ohjaava 
puoli, enemmistöpäätöksillä. 

Vakituisia alaosastoja on ollut huvitoimikunta, ompeluseura, 
kirj. komitea, joskus näytelmäseura ja agitatsionikomitea. Puhuja- 
seura on muodostanut melkein toisen puolen osasto-elämästämme ja 
on se ollut suuresta merkityksestä kasvatustyössämme. On pidetty 
vuoroin ohjelma- ja 'keskustelukokouksia; ohjelmakokouksissa on 
opeteltu esittämään kertomuksia, runoja, lauluja, satuja y. m.; on 
kokeiltu puheilla ja luennoillakin. Ohjelmakokouksissa on usein 
myös ilmestynyt nyrkkilehti *Soihtu,” joka on ollut hyvä tilaisuus 
monelle kynäilijäalulle harjotteluun. Keskustelukokouksissa on kes- 
kusteltu monenlaisista kysymyksistä ja erittäinkin viime vuosina 
ovat niissä usein suunnat törmänneet yhteen. 


Yksi tärkeimpiä tehtäviämme on ollut kirjallisuuden ja sano- 
malehtien levittäminen ja on niitä viime vuosina myyty 300 dolla- 
rinkin edestä vuotta kohden. 


Lainakirjastoa hommattiin ensi kerran vuonna 1907. Parin ke- 
rääjän kautta lahjotettiin osastolle sitä tarkotusta varten useampia 
kymmeniä kirjasia. Niitä talletettiin erään toverin asunnossa, jossa 
sattui tulipalo ja ne paloivat tai pilaantuivat siellä. 

Syyskuulla 1912 perustettiin kirjasto uudelleen, jolloin ompelu- 
seura oli toiminut sille 50 dollaria pohjarahaa. Kirjastossa on ny- 
kyään parisataa nidosta ja tehdään sieltä keskimäärin 20 lainausta 
kuukaudessa. 

Tulkoon mainituksi postilaatikkokin, sillä paitsi osaston kirjeen- 
vaihtoa, ovat useat sadat suomalaiset työläiset epävarmojen osot- 
teidensa ja Jliikkuvai- 
suutensa vuoksi käyt- 
täneet sitä hyväkseen. 
Se maksaa osastolle 8 
dollaria vuodessa. 

Suom. sos. luen- 
noitsijoita ja puhujia 
on käynyt paikkakun- 
nalla 14 kertaa. 

Osastomme on jou- 
tunut monta kertaa 
muuttamaan kokous- ja 
iltamapaikkojaan = ole- 
massa oloaikanaan. Sii- 
tä tietysti on silloin 
tällöin johtunut kysy- 
mys oman haalin ra- Los Angeles'in osasto 10-vuotispäivänään. 
kentamisesta. Enim- 
män siitä lienee keskusteltu osaston ensimäisenä vuotena, mutta lop- 
pujen lopuksi käsittivät sen liika raskaaksi hommaksi pienelle jou- 
kolle. Joku vuosi takaperin innostuivat muutamat toverit eräässä 
piknekissä haalihommaan siinä määrin, että luvattiin lainoja siinä 
paikassa useita satoja dollareita sitä tarkotusta varten, katseltiin jo 
lottiakin, mutta ostamatta se jäi. 

Osastomme on ollut suomalaisten seuraelämän keskus vpaikka- 
kunnallamme, ainut seura viime aikoihin saakka; hiljakkoin on tänne 
perustettu kristillinen nuorisoseura sekä '"radikaalien” seura, jonne 
on hypännyt muutamia osastomme jäseniäkin, ehkä enempi seikkai- 
lun kuin periaatteen vuoksi. 

Lopetan tämän sanoilla kuin osaston syntymäkertomuskin on 
lopetettu, nimitt.: *'Puhtailla ja rehellisillä keinoilla saavutettakoon 
se päämäärä johon pyrimme, nimitt.: kaikkien työläisten olojen paran- 
taminen, niin henkisessä kuin aineellisessakin suhteessa ja kauan 
eläköön Los Angeles'in S. S. Osasto.” 


A. O. HOKKANEN. 


Ba 

KATSAUS EUREKAN, CAL., S. S. OSASTON TOIMINTAAN. 


Jo aikasin talvella v. 1904 
kävi Martti Hendrickson täällä 
puhujamatkalla ja perustipa hän 
silloin tänne sosialistiosaston- 
kin, johon uutuutensa vuoksi 
yhtyivät lähes kaikki paikka- 
kunnan suomalaiset; siihen ai- 
kaan ei se nimi ollut vielä niin 
kammottu kuin nykyaikana. Ko- 
kouksia pidettiin erään suoma- 
laisen yläkerrassa, muuta huo- 
neustoa kun ei ollut saatavissa. 
Sinne meni nuori väki varsin- 
kin kun siellä oli vapaata olla, 
ei ollut, kuten sen aikaisessa 

Eurekan S. S. Osaston talo. raittiusseurassa, kovin ahdasta. 
Mutta siinä osastossa ei ollut 
luokkatietoisuutta ollenkaan, joten se kuoli samana vuonna. 

Seurasi parin vuoden väliaika, jolloin ei paljon välitetty mailman 
menosta, tanssittiin vain uuden vapaamielisemmän raittiusseuran 
hanurin säestyksellä. Vaan sitte taas keväällä v. 1906, maalisk. 
30 p:nä perustettiin uusi s. s. osasto, johon yhtyi meitä 15 jäsentä, 
joilla kaikilla oli asian vakavuus sydämellä, sillä käsitettiin että 
sosialismi se on sittekin se joka on ainoa työväenluokan vapauttaja. 
Tästä alkaakin vasta se varsinainen ja lopulta kautta maan kuului- 
saksi tullut Eurekan osasto; sen kuuluisuuden antoi sille se *radi- 
kaalien” rähjäys v. 1913—14, joka loppui vasta vuonna 1915. 

Talvella 1908 tapahtui eräs naimiskauppa, jossa **Sovinto”-rait- 
tiusseura oli morsiamena ja s. s. osasto sulhasena. R.-seuralla oli 
velallinen haali ja osastolla ei mitään, joten päätettiin yhdessä ruveta 
tätä haalia asumaan ja sen velkoja maksamaan. Sulhaselta vaadit- 
tiin $20.00 kihlarahaa, joka myös maksettiin. 

Tämän kertomuksen yhteydessä oleva kuva esittää Eurekan 
s. s. o:n ensimäistä voimisteluseuraa, joka perustettiin talvella 
1908, ollen siinä jäseniä sen parhaimmillaan ollessa yli 40. Tämä 
joukko voimaili ja marssi niin että raittiustalo tärisi, ja pidettiinpä 
jo yhdet iltamatkin, joka oli uutuus paikkakunnalla. Toveri Emil 
Talvola oli sen johtaja. Pian alkoi kuitenkin tulla riitaa talon asuk- 
kaiden eri puolueiden välillä, sillä liian innokkaat osaston jäsenet 
menivät liian pitkälle raittiusseuran tappamishommissa; eivät malt- 
taneet antaa kehityksen tehdä työtänsä. Tuli katkera ero, josta oli 
syntyä oikeuden käynnit ja kaikki, sillä laittomuuksiin mentiin mo- 
lemmin puolin, vaan siihen se jäi, mutta sosialistit potkittiin pihalle. 

Sen jälkeen olikin elämä taas rauhallista ja jo lopulta hyvin 
vilkastakin, jäsenlukukin lähennellen jo satalukua. Sitte ostettiin 
nykyinen haali jonka kuva niinikään liittyy tähän kertomukseen, ja 
maksettiin siitä 2,500 dollaria, josta jäi 1,800 doll. kiinnitystä vas- 
taan. Velka isoni toverilainain nimellä, kun pian oli pakko isontaa 
haalia ja laittaa näyttämö ja muut huoneet kuntoon, ollen siinä vel- 
kaa sitte jo yli 3000 dollarin. Vuonna 1909 perustettiin Toveri-yhdis- 
tys, joka tuli talon viralliseksi omistajaksi, hoitaen yhdeksähenkisen 
johtokunnan avulla kaikki talon raha-asiat. 

x Toiminta oli sen jälkeen hyvin vilkasta jotain 4 vuotta, jonka 
jälestä alkoivat ne jo ennemmin mainitsemani ''radikaalien” rette- 
löt, johtaen lopulta hajaannukseen. Radikaalit,” jotka olivat hie- 
man enemmistönä, alkoivat potkimaan innokkaampia sosialisteja 
pois. Jonkun aikaa rähistyä kaikki *'keltasiksi” lukeutuvat jättivät 
rähjääjät omaan sakkiinsa, ja niin oli talo ja tavarat myös heidän 
hallussaan. Sitte sitä perustettiin keväällä 1915 uusi s. s. osasto, 
jolle saimme lupakirjan Calif. valtiovirastosta maalisk. 7 p:nä ja 
samalla otettiin vanhalta osastolta lupakirja pois. Se oli suuri yllä- 
tys rähjääjille, jotka aina pröystäilivät sillä, että kun eivät he anna 
pois vanhaa lupakirjaa, niin ei uusi osasto saa uutta. Mutta uusi 
kuitenkin tuli ja vanha kuoletettiin. Ja pian he myös olivat pako- 
tetut antamaan haalin sosialisteille takasin, kun eivät kyenneet sitä 
enää pitämään yllä, kun yleisö oli katkassut heiltä kaiken kanna- 
tuksensa ja niin se rähjäys loppui omaan onnettomuuteensa. 

— Nykyinen osasto on koko elinvoimainen, vaikkakin enemmän 
kuin puolet sen jäsenistä on matkustanut muille markkinoille ny- 
kyistä sotakauhua pakoon, ja sitä ennen jo yleisen huonon ajan 
takia. Velka on lyhennyt, kiinnityslaina Työläisten Luottoyhdistyk- 
selle on vähentynyt 100 dollarilla ja toverilainoja ei ole enää kuin 
toista sataa dollaria; siis ei ole enää Toveri-tuvalla velkaa kuin vajaa 
1,900 doll. Täysin maksaneita jäseniä on vähä yli 30. 

Tämä katsaus on vaan vpääpiirteistä koottu, koska olisi liian 
paljon tilaa kysyvä, jos siitä tekisi seikkaperäisemmän ja kaikkiin 
vähemmän tärkeisiinkin tapahtumiin koskettelevan. 

NESTOR WILLIAMS. 


Eurekan osaston voimisteluseura. 

ASTORIAN S. S. OSASTON TOIMINNASTA. 


Noin 18 mailin päässä 
Tyynenmeren rannasta, Co- 
lumbia-joen varrella on pie- 
ni, tehdasteollisuudesta syr- 
jään jäänyt Astorian kau- 
punki, jonka asukkaitten 
pääelinkeinona on kalastus. 
Tähän suurteollisuuden un- 
hottamaan pikkukaupunkiin 
on viimeisen viidenkymme- 
nen vuoden ajalla kerään- 
tynyt tuhansiin nouseva 
joukko suomalaisia kalasta- 
jia. Useimmat tänne muut- 
taneista suomalaisista ovat 
ensin koettaneet onneaan 
amerikalaisen tehdasteolli- 
suuden palveluksessa, mut- 
ta nähtyään että työsken- 
tely amerikalaisissa tehtais- 
sa, kaivoksissa j.n. e. on sa- 
maa nälkäruoskan €kärsi- Astorian S. S. Osaston talo. 
mistä, jota he olivat koti- 
maastaan paenneet, heissä 
heräsi toivo, että kalastajan elämää viettäessään voisivat he elää 
vapaina, tarvitsematta kuunnella työpäällikön raakaa, sivistymätöntä 
ärjyntää. 

Mutta jokaiselta särkyi tämä utukuva pian. Ensiksikin joutu- 
vat tänne muuttaneet henkensä uhalla taistelemaan Columbian raju- 
ja myrskyjä vastaan, ja sen lisäksi tulee jokainen heistä piankin 
huomaamaan, että he myöskin täällä ovat saman hillittömän riistän- 
nän alaisina kuin ennen, työskennellessään tehtaissa, kaivoksissa 
j. n. e. Muutos on tapahtunut vain siinä, että heidän riistämisensä 
on käynyt enemmän välilliseksi kuristamiseksi, joka lopulta johti 
ankariin lakkotaisluihin. Eräs huomattavimpia näistä käytiin jo 
vuoden 1894 kuluessa. "Tässäkin työtaistelussa oli pääkysymyksenä 
palkankorotus, kuten yleensä on asianlaita kamppailuissa työn ja 
pääoman välillä, ja siinä kannutuslaitosten omistajat, kuten työn- 
antajat ainakin, käyttivät» sotaväkeä työväestöä vastaan, saaden sen 
avulla lopulta koko lakon murskatuksi. 

Epäonnistuneet lakkotaistelut pakottivat lopulta astorialaisetkin 
kalastajat kuuntelemaan Marxin nostamaa kansainvälisen työväen- 
liikkeen sotahuutoa: *Kaikkien maitten työläiset, liittykää yhteen!” 
Tämä ajatus alkoi vähitellen syöpyä kalastajien mieliin ja lopulta 

Astorian osaston lauluseura ja orkesteri. 

saattoi ne kokoontumaan järjestettyyn kokoukseen marrask. 6 p:nä 
v. 1904, missä Astorian suomalainen sosialistiosasto perustettiin. 

Ei kuitenkaan saata edellyttääkään, että kaikki tähän kokouk- 
seen osaa ottaneet ihenkilöt olisivat olleet luokkatietoista väkeä. 
Päinvastoin oli suuri osa sinne tullut vain siksi, että yleensä oltiin 
kyllästyneitä kirkkojen ja raittiusseurojen luomaan yksitoikkoiseen 
ja kaavamaiseen seuraelämään, johon haluttiin saada jonkinlaista 
virkistävää vaihtelua ja 
vapaampia tuulahduk- 
sia. Vain pieni joukko 
kokoukseen osaa otta- 
neista ymmärsi, että 
kysymyksessä ei ollut 
ainoastaan jonkinlaisen 
vapaan seurusteluyh- 
distyksen luominen, 
vaan todellisen taiste- 
lujärjestön perustami- 
nen, sellaisen, joka vie- 
lä kerran tulee poista- 
maan työväenluokan 
hartioilta palkkaorjuu- 
den ikeen. Ainakin 
osan kokouksen osan- 
ottajista käsittäessä tä- 
män —sosialistijärjestön 
päämäärän, perustet- 

OSASTON NYKYINEN JOHTOKUNTA. tiin Astorian s. s.-osas- 
Chas. Rova, A. Mäki, K. Bellman, J. Mäki- to ja siihen liittyi heti 
rinne, T. -Hihnala, J. Konttas, J. Hyrsky- 27 jäsentä. 

murto, A. N. Koskela ja M. Rinta. Näistä uranuurta- 

jista ei enää ole osas- 
tossa jälellä kuin kaksi (''jukuripäätä”), toverit Frank Niemi ja Tom 

Hihnala. Toiset osaston perustavista jäsenistä ovat hajaantuneet 
mikä minnekin, ovatpa jotkut vakaumuksen puutteessa tipahtaneet 
pois koko sosialistijärjestöstä. Jälestäpäin on tänne sitten kaikilta 
mailman ääriltä kerääntynyt uusia voimia, joita vähitellen on osas- 
toomme iiittynyt. 

Astorian s. s.-osaston toiminta oli aluksi heikkoa ja arkailevaa, 
minkä suurimmaksi osaksi aiheutti se häpeämätön solvausten tulva, 
joka osaston jäsenistöä vastaan kohdistettiin. Siitä huolimatta alkoi 
osaston toiminta vähitellen vaurastua, kun kaikista ennakkoluuloista 
ja panetteluista välittämättä toimittiin ja puuhailtiin. Ensi työkseen 
alkoi vasta perustettu osasto kiinnittää huomiotaan sosialistisen kas- 
vatustyön tekemiseen, toimeenpanemalla ohjelmailtamia, joissa eri- 
toten selosteltiin yhteiskunnallisia kysymyksiä. Näitten illatsujen 
hyöty ilmeni siten, että niihin alkoi saapua aina yhä enemmän väkeä. 
Ensin toi niihin ihmisiä uteliaisuus, mutta lopulta, kun näitten ute- 
liaitten 'mieliin alkoi tarttua sosialistisia ajatuksia, osaston jäsenmää- 
rä alkoi kohota, ja osastoon kuuluessaan moni vähitellen vakiintui 
horjumattomaksi sosialistiksi. 


Sosialistijoukkojen yhtenä huomattavimpana ilmiönä on se, että 
ne tavalla taikka toisella pyrkivät luomaan itselleen oman sanoma- 
lehdistön, jonka välityksellä ne saavat todellisia, mahdollisimman 
väärentämättömiä tietoja mailman tapauksista, eritoten silmällä 
pitäen sitä, että työväestön omat asiat tulevat kyllin selväpiirtei- 
sesti työtä tekevän luokan tietoon. Tällaisen sanomalehden tarve 
kävi hyvin polttavaksi Astoriankin s. s.-osastossa, sillä täällä ei liki- 
mainkaan oltu tyytyväisiä porvaripilleihin ja niitten *periaatteihin.” 
Oman sanomalehden tarve kävi niin tuntuvaksi, että kun sitä ei mi- 
tenkään muuten saatu, niin ryhdyttiin sellaista ensi hätään toimit- 
tamaan käsin kirjottamalla osaston jäsenille luettavaksi. Tällainen 
oli nyrkkilehti *'Pisara,” jota vakituisesti alettiin toimittaa jo v. 1905. 
Muissakin lännen suomalaisissa sosialistiosastoissa sellaisia 'pisa- 
roita” toimitettiin, ja näistä tavallaan muodostui alku lännen suo- 
LUETTUINA ELETTEIN 


Butten lakkolaisia kesälomalla Astoriassa. 

malaiselle sosialistipuolueen äänenkannattajalle, *Toverille,” jonka 
perustava kokous pidettiin helmik. 27 p:nä, v. 1907. *Toveri” alkoi 
ilmestyä jo samana vuonna jou- 
lukuussa, ensimäinen numero 
tullen ulos” 7 p:nä. — Lehden 
vaiheista kertominen sivuutet- 
takoon tässä, koska se ei suo- 
ranaisesti kuulu osaston toimin- 
takertomukseen, vaikkakin nuo 
vaiheet hyvinkin läheisesti liit- 
tyvät osaston elämään. 

Sosialistiseen valistustyö- 
hön on osastomme (koettanut 
kiinnittää huomiotaan ja sitä 
edistää voimiensa mukaan. 
Niinpä on täällä toimeenpantu 
luentotilaisuuksia, agitatsiooni- 
ja luentokursseja. '% Huomatta- 
vimmat täällä luennoineista to- 
vereista ovat: Taavi Tainio, 
Kaapo Murros, Mooses Hahl 
ja Santeri Nuorteva. Perusteel- 
lisuutensa vuoksi erikoisesti 
mainittavat ovat Santeri Nuor- 
tevan luentokurssit vuosina 1912 
ja 1913. Ne tuntuvasti kohotti- 
vat jäsenistömme tietoisuusta- 
soa. 

Kun työväki alkaa järjes- 


tyä, on sillä OHSS paina- OSASTON PALVELIJAT NY- 
jaisena kysymys  kokoushuo- KYISIN 


neesta, sillä mil- sis , ; ; 
: ; G: J. Mäkirinne, laulun ja soiton joh- 
Oma talo. loinkaan eivät taja. K. Nissinen, näyt. joht. 


porvarit kauan ; "EAN 
ihop : SR V. Bloom, pallosalin hoitaja. M. 
suosiollisesti katsele työläisten Rinta, kaupanhoitaja. 


yhteispyrinnöitä ja heille huo- 
netta vuokraa. Oman kokoushuoneen rakentaminen kuitenkin jo 
edellyttää työläisten voimakasta järjestettyä toimintaa ja vankkaa 
tukkanuotan vetoa koko seudun porvarillisen luokan kanssa. Tämä 
**kortteeripula” vaivasi meidänkin osastomme toimintaa aina osaston 
syntymästä saakka. Astoriassa oli kyllä runsaasti suomalaisten 
omistamia kokoushuoneita, mutta ne kuuluivat rutivanhoillisille, jotka 
kaikenlaisia temppuja keksien koettivat vaikeuttaa sosialistien huo- 
neen saantia, vuokraakin vastaan. Nämä ainaiset vastukset olivat 
suurimpana yllykkeenä ajatukselle oman talon rakentamisesta, jotta 
ainakin siltä puolen saataisiin toiminta turvatuksi. Ensimäisen ker- 
ran alettiin oman talon puuhaamisesta virallisesti keskustella osas- 
ton kokouksessa v. 1905 ja sitten oli asia miltei yhtämittaa vireillä, 
kunnes 27 p. tammikuuta, v. 1909, päätettiin ostaa tontit osaston 
talon paikaksi. Asia oli nyt hyvällä alulla ja kehittyi sen jälkeen 
ikäänkuin automaattisesti. Toukokuussa samana vuonna valittiin 
rakennustoimikunta, ja edelleen ripeästi toimien päästiin, vastusta- 
jien suureksi harmiksi, muuttamaan oman kurkihirren alle maalisk. 
16 p:nä, v. 1911. Siitä saakka ovat osastomme upean talon ovet 

aina olleet avoinna järjestyneille työläisille ja heidän *'hengenheimo- 
laisilleen.” 


Järjestynyt työväestö kaikkialla luo omat sivistysharrastuksensa. 
Niinpä Astorian s. s.-osastokin, hiukan voimistuttuaan, alkoi sään- 
nöllisesti toimia jäseniensä kehittämiseksi. Ensiksi perustettiin 

laulukuoro jouluk. 6 p:n kokouksessa, v. 1905, 

Kehityspyrinnöt. joka siitä lähtien on toiminut milloin oikein 

| vireästi, milloin taas, varsinkin kesäaikoina 

laimeammin. Laulukuoron johtajina ovat toimineet toverit J. Paa- 

nanen, K. Paananen, H. Rintala, Rosy Lemberg, K. Rautio ja Jukka 
Mäkirinne. 


Näytelmäseura perustettiin osastomme keskuuteen maalisk. 4 
p:nä, v. 1908, pidetyssä kokouksessa. Siitä lähtien on se toiminut, 
tuottaen osastollemme sen pääasiallisimmat tulot, ja samalla ilahut- 

taen ja opettaen ' kaupunkimme suomalaista 
Näytelmäseura. yleisöä mitä monipuolisimmilla esityksillään, 

jotka toisinaan ovat taiteellisessakin suhtees- 
sa 'kohonneet jokseenkin korkealle. Johtajina ovat näytelmäseu- 
ramme toiminnassa olleet toverit Annie Mörk, Matti Lahdenperä, 
Lauri Lemberg, Rosy Lemberg, Frank Niemi, Sanni Nuorteva, Anna 
Parras, Aino Eloranta, Eero Boman ja Kaarlo Nissinen. 


Soittokunta perustettiin myöskin jo v. 1908, jonka jälkeen se on 
ollut toiminnassa aina silloin kun osastossamme on ollut tarpeellinen 
määrä soittamaan kykeneviä henkilöitä. Joskus on osastollamme 

ollut orkesterisoittokunta, joskus taas pelkkä tor- 
Soittokunta. —visoittokunta ja nyt, kun musiikkimiehiä on osas- 

toomme osunut enemmältä, on meillä kummatkin 
toiminnassa. Soittokuntiemme johtajina ovat toimineet toverit Lind- 
fors, Laukola, K. Rautio ja Jukka Mäkirinne. 


Urheilu- ja voimisteluseura on osastossamme toiminut aina sil- 
loin kun voimailuun innostuneita henkilöitä on ilmaantunut kyllin 
paljon sellaisen toiminnan vireilläpitämiseksi. Vakinaisia, palkkaa 

nauttivia voimisteluseuran johtajia ei ole pi- 
Urheilu- ja detty. Ompeluseura on myöskin ollut *pys- 
voimisteluseura. tyssä” naistemme toimesta aina osastomme 

perustamisesta saakka ja sen aherruksista on 
osastolle kertynyt sievoisia summia. %Sitäpaitsi saavat osastomme 
naisjäsenet ompeluseurassa tyydytettyä seurusteluhaluaan kehittä- 
vällä, yhteistä hyötyä edistävällä tavalla. 


Puhujaseura perustettiin ensimäisen kerran tammik. 5 p:nä, v. 


1905, tarkotuksella edistää jäsenistömme henkistä kehitystä ja toi-. 


mintaa ja kasvattaa sosialistisen liikkeen tuntemusta. Tämän ala- 

osaston toiminta on ollut suureksi hyödyksi 
Puhnujaseura. osaston sisäisessä elämässä, sillä se on huomat- 

tavasti selvittänyt käsityksiä ja kasvattanut luok- 
katietoisuutta. Ikävä vain, että puhujaseuran toiminta miltei aina 
on kesäkausina lakannut. Sitävastoin on pitkinä ja sateisina talvi- 
iltoina sen kokouksista ja iltamista ollut osaston jäsenille ja sivul- 
lisillekin hyödyllistä ja kehittävää hupia. 


Osastomme talossa on myöskin ylläpidetty kauppaliikettä, josta 
osaston jäsenet ja muut ovat saaneet ostaa vaatetavaraa, tupakkaa, y. 

m., tarvitsematta mennä ostamaan tarvikkeitaan järjestyneitä työläisiä 
kalvavilta kamasaksoilta. Osastomme talovelan mak- 
Kauppa. sussa ovat kauppamme voitot esittäneet huomattavaa 
osaa, samalla kun kauppamme ympäristön työläisiä pal- 
vellessaan on saavuttanut näitten suosion kohtuullisilla hinnoillaan 
ja rehellisellä palveluksellaan. Liikkeenhoitajina ovat olleet tove- 
rit Evert Lindfors, Väinö Wainio ja Mikko Rinta. 

Kaikissa vaiheissaan on osastomme aina pysynyt selvällä marxi- 
laisella kannalla, poikkeilematta kaikenlaisten *'suunta”-tuulien mu- 
kaan. Tännekin on kyllä koetettu tyrkyttää monenmoisia ''mailman- 

katsomuksia,” ja kun ne eivät ole ottaneet itääkseen 
Loppulause. on meistä koetettu tehdä aivan kelpaamatonta vä- 

keä kuulumaan sosialistipuolueesen enempää kuin 
mihinkään muuhunkaan järjestyneen työväestön yhteistyöhön. Ovat- 
pa jotkut olleet niinkin viisaita, että ovat tehneet astorialaisista” 
erikoisen luokan, joka nähtävästi ei kuulu porvareihin enempää kuin 
työläisiinkään, näitten arvostelijoitten mielestä, vaan ovat erikoinen 
*'kalastajien” nimellä kulkeva kasti. Näistä teorioista” huolimatta 
ovat kalastajatkin vain työläisiä, jotka kapitalistisen järjestelmän 
vallitessa, saavat niukan toimeentulonsa samoja kärsimyksiä ja vas- 
tuksia kokien kuin kaikki toisillakin aloilla työskentelevät työläiset. 

Toivokaamme, että osastomme edelleenkin toimii ripeästi ja hor- 
jumattomasti kaikissa vastaisissa vaiheissa, nykyään työväenluok- 
kaa uhkaavien rajuilmojen riehuessa. Unohtakaamme kaikki pikku- 
maiset kinastelut ja pyrkikäämme jokainen siihen, että tunnollisesti 
täytämme velvollisuutemme työläisinä työväenluokkaa kohtaan, sillä 
kun koko mailman työväestö sen ottaa velvollisuudekseen, niin yh- 
teiskunnallinen vallankumous ja sen kautta toteutuva yhteiskunnal- 
linen tasa-arvoisuus eivät voi olla kaukana. 

KERTOJA. 


Wm. LAMMI, Astorian osaston moni- 
vuotinen kirjallisuusasiamies; ottanut 
Toverille kenties enemmän tilauksia, 
kuin yksikään muu yksityinen asia- 
mies. 

Astorian osaston muista huomatta- 
vimmista kirjallisuusasiamiehistä mai- 
nittakoon Katri Niemelä, Thos Drift, 
N. Oja, Chas Rova, E. Takkinen, J. 
Tilu, Olli Laine, K. Bellman. 

PIIRTEITÄ PORTLANDIN 8. &. OSASTON TOIMINNASTA. 


urtlnäin rotasta si "työvämmyhästys". ota nimellä 
Mainilan kähvänä niva kaomalivemme. lkounennoet. viemään 
antaa mintun Dlkase. PerttatassKohmiksena YHT 
phnet anser tan oli 

Jt moikalaia Hatohasin, vakka Xotia hjäin ajakeonsa. kuten. 

AJAN VAIHTUESSA 


ORVARISTO kaikissa maissa syyttää työväen liikettä, varsin- 

kin sosialistista, siitä että se on vierasta juuri heidän hy- 

vässä maassaan ja sopimatonta heidän yhteiskunnassaan. Se 

kyllä menee mukiin jossain muualla, eikä se ole niin varsin pa- 

haakaan niinkauan kuin se on jossain muualla. Nykyään sitä 
hartaasti toivovatkin muualla olevaksi. Eri maiden porvarit näytte- 
levät vihamielisyyttä toisilleen. Omaksi edukseen soisivat vihollis- 
maassa nousevaksi punaisten myllerryksen, samalla kun kotona jo 
maltillisempikin työväen nousu leimataan anarkiaksi, valtion turval- 
lisuudelle vaaralliseksi. Kaikin voimakeinoin tahtovat sen kukis- 
tamista. | 

Niin oli Suomessakin heti työväenliikkeen alusta asti. Se ei 
mitenkään ollut sopiva sen maan rauhallisen kansan keskuuteen, 
yhteiskunnassa jossa oli *'hyvä järjestys.” Eihän siellä ollut edes 
ylä- eikä alaluokkaa, Suomessa oli vain Suomen kansa. Jossain 
etelän kuumaveristen kansojen keskuudessa oli rajuluontoinen so- 
sialistiliike paremmin paikallaan. Oli siellä syytäkin sille, ja ihme 
kyllä, porvarismaisterit selittivät syytkin olevan yhteiskunnallisia, 
saman suuntaisia mitä työväki kotona sanoi olevan. 

Porvariston väite, että sosialistinen liike on agitaattorien ulkoa 
tuomaa, särkyy itsestään, sillä joka maassa alkaa työväen nousu 
maassa vallitsevien olojen vaikutuksesta. Kansan omassa keskuu- 
dessa kasvaa tyytymättömyys, ja kansan seasta nousee työväenliik- 
keen esitaistelijoita oman itsenäisen ajatuksen opettamina. 

Noin kaksikymmentäviisi vuotta sitte ei Suomessa maaseuduilla 
tiedetty työväenliikkeestä mitään. Pääkaupungissakaan ei silloin vie- 
lä ollut köyhälistöliikettä, joskin herraskaisten työväenyhdistyksiä 
oli olemassa. Työväen sanomalehtiä ei ilmestynyt, puhumattakaan 
yhteiskunnallisesta ja työväen kirjallisuudesta. Joitakin vapaamie- 
lisiä sanomalehtiä ilmestyi, toiset ilmottivat tilausilmotuksissaan 
ajavansa kansanvaltaisuutta. Harvat lukivat lehtiä ja vielä harvem- 
mat osasivat valita lehteä sen ajaman kannan mukaan. Maalais- 
työväestö ei kyennyt tilaamaan lehtiä, sama oli torpparien ja pien- 
tilallisten laita. Silloin elettiin yksinkertaisesti päivästä toiseen, il- 
man toivoa ja ilman vaatimuksia. Mitäpä toivoi ja vaati, kun ei 
tiennyt mitä vaatisi? 

Kansassa kyllä kyti salainen viha ja tyytymättömyys herra- ja 
virkavaltaa kohtaan. Katekismuksellinen esivallan *'miekan” pelko 
ja isäntävallan kunnioitus esti vihanilmauksen tulemasta julki; 

sanottiinhan vaan, että *herroja ne ovat herrojen koiratkin,” niin- 
kuin ne olivatkin. 


Sitä merkillisempää oli, kun sinä aikana sattui olemaan mies, 
joka oman ajattelun ja kokemustensa opettamana esiintyi työväen 
asian esitaistelijana. Tämä sattui seudussa, jossa oli lukuisasti 
suuria aateliston kartanoita. Myöskin oli siellä yksi maaseudun 
suurimpia tehdaslaitoksia. Havaintojen tekijälle esiintyivät niissä 
oloissa räikeät vastakohdat selvinä. Suurtilalliset ja heidän maa- 
orjansa, torpparit, feodaliajan jäte. Tehtaissa ja sahalaitoksissa 
raatoi nälkäpalkoilla nykyaikainen teollisuusköyhälistö. 

Tämä työväen oikeuksien esitaistelija, ehkä ensimäinen Savossa, 
oli ammatiltaan seppä. HFEnsin aluksi hätävara-takoja, mutta koke- 
musta voittaen tuli laajalti kysytyksi. Kävi usein toisissa pitäjissä- 
kin. Siten tuli hän kokemaan ja näkemään erilaisia oloja; tuli teke- 
misiin erilaisten elämäntapojen ja katsantokantojen kanssa. Yh- 
dellä kertaa käy hän työssä varakkaan suurtilallisen pajassa; toisel- 
la kertaa torpparille tai pikkutilalliselle takoen. Keskusteluissa 
käsiteltiin taloudellisia oloja, yhteiskunnallisia, jopa valtiollisiakin 
asioita. Siinä kehittyi hän tupapuhujaksi ja alkoi esittämään mieli- 
piteitä, jotka kävivät yhteen myöhemmin esiintyvien työväenpuhujain 
puheiden kanssa. 

Hän vihasi aatelistoa ja teollisuusparooneja. Ne rikastuvat 
vääryydellä, sanoi hän. Ei kukaan voi kerätä rikkauksia rehelli- 
sesti; köyhän kansan hiestä ja verestä ne sitä imevät. Aatelit ovat 
tulleet tänne ja ryövänneet parhaat maat; ne ovat sanoneet vaan 
talonpojille: *'minun maa ja minun keko,” ja niin anastivat toisen 
työn ja vaivan, pellot ja viljelykset, selitteli hän. Ne ovat sitäpaitsi 
viroissa ja vallassa, niitä pitää sitte hattu kourassa kumartaa, kun 
menee asialle heidän luokseen. 

Ei hän kyllä puhunut yleisestä ja yhtäläisestä äänioikeudesta. 
Mutta se aika on tuleva, päätteli hän, jolloin joka miehellä on sa- 
nanvaltaa valtiopäivillä. Nyt ne pakottavat sotapalvelukseen joka 
miehen puolustamaan isänmaataan. Mitenkäs köyhä mies puolus- 
taa maataan, kun sillä ei olekaan maata? Usein kiivasteli hän, että 
jos hän pääsisi valtiopäiville, sanoisi hän herroille ja narreille suo- 
rat sanat. Ennenkuin viisikymmentä vuotta on kulunut, on joka 
miehellä sananvalta ja jokainen saa maata, eikä toinen saa nylkeä 
toisen työtä ja vaivaa. 

Kerran eräässä herraskartanontapaisessa ollessaan takomassa 
heinäntekoaikana, vietiin seppä ja pajamies heinänkorjuuta autta- 
maan, kun oli kova kiire. Sinne tulee myös isäntä, keppi kädessä 
osottelemaan ja komentelemaan. 

«Bj täällä keppiherroja tarvita,” tiukkeni hän isännälle. Jollet 
ota haravaa tai hankoa käteesi ja käy työhön, kuten me toisetkin, 

niin mene pois! Näethän, että nyt tehdään työtä ja kiireesti” 
Isännän oli poistuttava komentelemasta. 

Toisella kertaa jutteli hän palkkaväelle ja torppareille iltashom- 
mien aikana, kun samasta keittiöstä kantoivat palvelijat ruokaa 
kahteen pöytään. Pöytien välillä oli ovi auki ja isäntä istuskeli 
sillä puolella mihin paremmat ruuat jäivät. 

«Eihän teille nyt riitä tämän parempaa, alkoi seppä, "eikä 
isäntänne mielestä kannata laittaakaan parempaa palkkaväelle. Hän 
sanoo, että kun isäntäväki ei saa mitään palkkaa kuten te, niin 
syöhän edes parempaa ruokaa ja käy paremmissa vaatteissa. Hä- 
nellä se kuulostaa kaikki huolikin olevan, isäntänne muka laittaa 
kaikki valmiiksi teidän eteenne. Vaikka te teette kaikki työt, eikä 
hän koskaan tee mitään. Huomaattekos, kuka se tässä kaiken val- 
miiksi toisen eteen laittaa?” — Väki kuunteli ja joku sanoi, että on 
se tuo seppä aika viettelys. 

Hän ei kerinnyt kuitenkaan nähdä työväen nousua. Proletaa- 
rin kuolema katkasi hänen elämänsä liian aikasin; hän sortui vi- 
haamansa hien ja verenimijän koneen pyörien alle. 

Työlakkokin Varkauden tehtaalla puhkesi vasta kauan sen jäl- 
keen, kun hän sen syntyä ennusteli. Mutta tuskin puolta hänen 

asettamastaan aikamäärästä oli kulunut, kun jo Suomessa ei ainoas- 
taan joka miehellä, vaan joka naisellakin oli äänioikeus. Historial- 
linen elämä kulkee pyörremyrskyn tavalla, ja tuskin kulunee kauan, 
ennenkuin tämän tienraivaajan aavistus käy toteen: jokaiselle tulee 
täysi oikeus työnsä tuloksiin, onko se sitte maasta tai tehtaassa 
tehdystä työstä. Vaikka ei hän ollutkaan tilaisuudessa näkemään 
joka miehen sananvaltaan perustuvaa eduskuntalaitosta, on hänen 
lähin jälkeläisensä kansan eduskunnassa edustamassa niitä aatteita, 
joista hän puhui, edustamassa työväkeä historian tärkeimmällä het- 
kellä, suur-merkityksellisimpänä aikana. 

Ajan vaihtuessa vaihtuvat ajan virtaukset. Se mitä äsken aa- 
vistettiin epämääräisen tulevaisuuden tapahtumiksi, tulee jyrkäksi 
todellisuudeksi nopeammin kuin oli luultu. Jos lukija tämän Ppie- 
nen kuvauksen avulla johtuu ajattelemaan ajan ja olojen vaihtu- 
mista yhä edelleen, ei kertomuksemme henkilön elämän vähäinen 
työ ole mennyt hukkaan. ALFRED RUIS. 

Pilkuta, pilkuta, pikkunen poika 


N ILKUTA, pilkuta, pikkunen poika, 
saunan pesään puita! 

Pian sun tulee siskollesi 

pieniä itkusuita. 


- Pilkuta, pilkuta, pikkunen poika, 
ja lehviä tupaan karsi! 
— Kuinkahan kestää tulevat tuskat 
siskosi hento varsi? 


Pilkuta, pilkuta, pikkunen poika, 
vesiä lämpyeks' laita! 

Niin ehkäpä sitten tehoaakin 

se Hieroja-Tiinan taika. 


Pilkuta, pilkuta, pikkunen poika, 
raskas on siskosi taakka. 

Kunta se — luulen — tohtorin tuottaa 
Tampereelta saakka? 


Pilkuta, pilkuta, pikkunen poika — 
Mistäs se lapsonen kuiskii? 
Sulhostaanko, mi lautalla laulaa 

ja saariston tyttöjä muiskii? 

Pilkuta, pilkuta, pikkunen poika — 
Jo Laurilan harmaa laukkaa. 
Tokko se voinee tohtori enää 
armastasi auttaa—? 


Pilkuta, pilkuta, pikkunen poika — 
Taitaa jo tulla kiire: 

siskosi kulmilla kaareilee 

niin kuoleman kelmeä piirre. 


Taukoa, taukoa, pikkunen poika, 
ällösi pilkuta puita — — — 
Toukat jo jyrsii kirkkomaassa 


siskosi hentoja luita. 
VEIKKOLAN SIUKKU. 


YINNNNINNNNNNNNNINNNNINNNNNNNNNNNINNNNN I 


ANOMALEHTIA lukevalla ihmiskunnalla tus- 
kin on käsitystä niistä vaivoista — ja voi- 
daan sanoa: vaaroista — joita sanomalehden 
toimittajalla yleensä on. Amerikalaista sano- 

malehtiä lukevaa yleisöä on kyllä koetettu valistaa 
tässä suhteessa kuuluisilla "Arizona Kickerin” ju- 
tuilla. Suomalaisille lu- 
kijoillekin nämä jutut 
ovat tuttuja, ainakin osak- 
si. Ja niitä muistelemalla 
tulee vakuutetuksi, ettei ky- 
nällä — nykyään koneella 
— käytävä sota ole 
niinkään vaaratonta. 
Turhaan siis on ylistelty tätä taistelua sivistyksen merkkinä, jos sillä 
tahdotaan sanoa sitä vaarattomaksi. 

Sosialistisen työväenlehden toimittaja ei ole poikkeusasemassa 
tässä suhteessa. Tai jos on, ei ainakaan se poikkeusasema merkitse 
vähemmän vaaroja. Voidaan sanoa aivan päinvastoin. Tapellessaan 
kapitalisteja vastaan saattaa sosialistisen työväenlehden toimittaja 
useasti joutua vähemmän kadehdittavan pitelyn alaiseksi. Takavuo 
sina hyökkäsi Suomessa tsaarin uskollisia upseereja jonkun työ- 
väenlehden toimistoon ja pieksi toimittajan pahanpäiväiseksi jonkun 
pienen upseerien juominkeja koskevan petiittiuutisen takia. Sellai- 
seen kynäsoturi saattaa joutua. Ja nyt aivan hiljattain antoi sota- 
kiihkoinen roskajoukko Ohiossa erään sosialistisen lehden toimitta- 
jalle samanlaisen annoksen. Hävitti koko toimiston ja kirjapainon 
ja rusikoi toimittajan kävelemään kykenemättömäksi. Tämänlaisia 
esimerkkejä voisi esittää paljonkin, mutta riittäkööt nyt nämä pa- 
rikin. 

Mutta ei ainoastaan silloin ole vaaroja tarjolla meikäläisille 
sanomalehdentoimittajille, kun iskemme kapitalismia vastaan. Mei 

käläisten sosialistien taisteluissa karaistu luonto pyrkii täysiin oi- 


keuksiinsa useasti keskinäisissä tappeluissammekin. Ja tästä puo-. 


lesta minä oikeastaan aionkin tässä jutella. 


Tämän julkaisun toimitus kehotti minua kirjottamaan *jotakin 
muistelmaa” Toverin toimituksessa oloajaltani. Olisihan sitä muisti- 
kammioissa yhtä ja toista, jos penkomaan sitä alkaisi. Mutta muuan 
juttu se tuntui olevan noitten muistojen joukossa ikäänkuin päällim- 
mäisenä, helpommin esiin saatavissa. Ja vähemmän vaivaa kysy- 
vään asiaanhan sitä sanomalehtimies tarttuu. Laiskuudeksi jotkut 
asiaa käsittämättömät väittävät tätäkin ammattikuntamme jaloa 
piirrettä. Mutta asiaan. 


Joku hyvä ystäväni lausui minulle joitakin varottelevia sanoja 
tullessani Toverin toimitukseen. Sanoi ensiksikin kuuluisan *lännen 
kurssin” jo itsestään vaativan jotakin erikoisempaa sanomalehden 
toimittajalta ja sen lisäksi vielä silloisena aikana, jolloin suoma- 
laisessa sosialistijärjestössä ja sen sanomalehdissä käynnissä oleva 
*'suuntariita” teki sen erityisen myrskyiseksi. Tämä myrskyisyys 
kuulemma oli korkeimmillaan lännellä. 

Minä olen aina epäillyt kovin paljon kehuttuja *kursseja” ja 
siksi en suuresti välittänyt *lännen kurssiakaan” kunnioittaa eri- 
koisella varovaisuudella. Tottapahan tuolla pärjää, tuumailin. Ja 
pärjätyksihän sitä tuli — vaikka oli siinä omat tohinansa. 

Ikäänkuin tuliaisiksi — *lännen kurssia” kuvatakseen — kertoi- 
vat toimitustoverini minulle eräästä merkillisestä lähetyksestä, jonka 
*'vallankumoukselliset” buttelaiset olivat lähettäneet toimitukseen 
vähää ennen tuloani. Havainnollisesti jutun esittääkseen vetivät he 
tallesta esiin erään arveluttavan värisen paperin. Paperi oli ollut 
kääreenä siinä buttelaisessa lähetyksessä. Se oli saapunut toimituk- 
seen vain tuollaisena vaatimattoman näköisenä postipakettina, jom- 
moisia saapuu sanomalehtiliikkeesen joka päivä. Mutta tämä har- 
vinainen paketti oli osotettu toimitukselle, vielä nimenomaisella huo- 
mautuksella. Toimittajat olivat puuhailleet paketin avaamisessa 
suurella touhulla. Kovin huolellisesti olikin paketti sidottu ja kää- 
ritty. Sidelanka ja paperikerros ja taas sidelanka ja paperikerros 
moneen eri kertaan oli siinä ollut. Tämä ylen huolellinen varustus 
se alkoi jo herättää toimittajain huomiota. Niin kertoivat he minulle. 
Jotakin aivan erinomaista mahtoi siellä olla. Jotakin kallisarvoista 
ehkä? Mutta mitähän se olisi? Mitä ihmeen kallisarvoista tavaraa 
toimitukselle olikaan lähetetty? 


Saivat lopulta kääreet auki ja siinä sen jalo sisältö oli heidän 
edessään — nenänsä edessä, voidaan tässä tapauksessa hyvällä 
syyllä sanoa. Sillä sisällön laadun voi pettämättömästi tuntea haju- 
aisteillaan kuka tahansa. Niin he kertoivat. 

Ystävällinen lähettäjä oli ollut niin vaatimaton, että tahtoi pysyä 
tuntemattomana. Ei ollut liittänyt nimeään lähetyksen mukaan. Sen 
sijaan oli vain käärepaperin puhtaaseen reunaan kirjottanut mietel- 
miään ja mielialakuvauksiaan toimitukselle. Tarvinneeko mainita, 
etteivät ne suuresti eronneet laatuunsa nähden lähetyksen aineelli- 
sesta sisällöstä. Paketti tuli *vallankumouksellisesta” Buttesta, jossa 
siihen aikaan oli sen suuntanousun hiivaläjä. 

Mutta tämä tapaushan oli jo silloin ollutta ja mennyttä. Sen 
jälkeen ei enää sellaisia aseita” käytetty, vaikka ne eivät todelli- 
suudessa niin räjähtävää laatua olleet, jos minunkin aikanani olisi 
niitä käytetty. Se ei siis minun rauhaani lainkaan häirinnyt. Ryh- 
dyin tappelun nujakkaan, jota jatkettiin toisilla aseilla. Harva se 
päivä tuli piirin eri kolkilla sijaitsevista asemista ankaroita panoksia 
toimitukseen. Sai niissä toimitus kuulla kunniansa monilla eri sa- 
noilla sanottuna. On huomattava tässä yhteydessä, että meidän 
Amerikan suomalaisten sosialistien voimasanavaraston Iloistavin 
nousu oli tuo aika. Loistavan räikeitä värejä me silloin käytimme 
kuvaamisessamme. 

Ja suuria syitä tuollaisen väririkkaan kuvauksen osakseen saa- 
miseen vastustajaltaan ei siihen aikaan tarvittu. Siinä suhteessa 
oltiin silloin suorastaan tuhlaavaisia. Seuraavassa esitetyt koke- 
mukset ovat siitä hyvänä esimerkkinä: 


Muuan radikaalinen” ystävämme oli pommittanut toimitusta 
pitkän ajan eräällä jatkuvalla kirjotussarjalla, jonka tarkotuksena 
oli tehdä tiettäväksi kapitalismin orjuudessa kärsivälle Amerikan 
työväestölle suurlakon mahtava voima. Me olimme kokeneet leh- 
den puolesta valistaa myöskin työväestöä käyttämään lakkotaistelua 
aseena kapitalismia vastaan, kuten luonnollista. Oli myöskin seli- 
telty parhaamme mukaan suurlakon merkitystä köyhälistön suuressa 
vallankumoustehtävässä. Mutta ystävämme selitti sangen: avomieli- 
sesti meidän meininkimme olevan surkuteltavaa porvarillisuutta, 
pääasiassa siinä kohdassa, ettemme kursailematta julistaneet Asto- 
riasta käsin koko maata käsittävää suurlakkoa. *'Suurlakollahan 
on merkitystä vain käytännöllisenä toimenpiteenä”, kirjotti uskol- 
linen luokkataistelutoverimme. Mitä h—tin hyötyä on tuollaisista 
teoreettisista viisasteluista vallankumoukselliselle köyhälistölle! Me 
emme tarvitse mitään teoreettisia suurlakkoja, vaan todellisia suur- 
lakkoja. Ymmärtäkää se, p—leen pölvästit!” Näillä sanoilla lopetti 
hän toimitukselle osotetun kirjeensä ja lähetti sitte seuraavassa 
postissa ensimäisen annoksen kirjotussarjastaan, jonka tarkotuksena, 
kuten hän sanoi, oli **kertakaikkiaan sanoa kursailematta koko to- 
tuus”. Parhaamme mukaan koetimme kirjotusta työntää lukijain 
eteen. Tilanpuutteen takia täytyi kirjotuksen alkuosasta kuitenkin 
karsia pitkä pätkä feodaaliaikaa paperikoriin. Sanomattakin on sel- 

vää, että sellainen teko pani *vallankumoukselliset voimat myllää- 
mään” toimitusta vastaan. *Keljut ja nilviäiset”, puheli ystävällinen 
valistajamme meille, kyllä teidät kansan käsi — tai oikeammin 
jalka — sieltä pian lähettää tiehenne”. Mutta valistajamme viha 
lauhtui sentään kohtalaiseen asteeseen, kun loppuosa kirjotussarjasta 
julaistiin prikulleen sellaisenaan. 2 

Tämän jälkeen sitte otimme toimituksen puolesta suurlakko- 
jutun uudelleen esille. Yritimme selittää ystävällemme ja lukijoil- 
lemme, että todellisuudessa oli ystävämme teoreettisen suurlakon” 
kannalla, vaikka hän ei sitä itse älynnyt. Syy, miksi me emme 
ottaneet ja julistaneet koko maata käsittävää suurlakkoa Astoriasta 
käsin, oli juuri se, että se olisi jäänyt vain teoreettiseksi suur- 
lakoksi”, vaikka Astoria olikin meidän mielestämme koko Amerikan 
keskus ja meidän lehtemme tärkein lehti koko maassa, ellei koko 
mailmassa. Suurlakon onnistuminen ei näet riipu kuitenkaan vain 
näistä kylläkin tärkeistä seikoista. Se vaatii ensiksikin työläisten 
järjestymistä. Sitä pieneltä näyttävää asiaa ei saa jättää huomioon- 
ottamatta suuren vallankumouksenkaan yhteydessä. Buttessa oli — 
niin selitiä mme — käsitetty mielestämme väärin, oli alettu väärästä 
päästä tämä kapitalismin kukistamistouhu. Siellä puuhailtiin näet 
siihen aikaan union hajottamispuuhissa, jonka *'vallankumoukselli- 
sen” yrityksen huippuna oli union haalin räjäyttäminen. Päinvas- 
taiseen suuntaan olisi pyrittävä. Kapitalistit moisesta *radikalis- 
mista” vain nauravat. Varokaa sellaista *'vallankumouksellisuutta”, 
se vie männikköön, varottelimme. 

Ja sen johdosta tuli sitte kirjotus, joka uhkasi *'hajottaa koko 
keltasen huijarisakin” (is. o. toimituksen ja lehden) kuten mainittu 
suurlakkovalistajamme, joka senkin kirjotuksen laatija oli, vakuutti. 
Toimituksen '*'haljumaisen kirjotuksen johdosta” yltyi ystävämme 
laatimaan uuden kirjotussarjan, kolme vertaa laajemman kuin oli 
ensimäinen suurlakkokirjotuksensa. Perinpohjin oli siinä meidät 
suomittava. Kirjotuksessa annettiin ensitöiksi lukijain ymmärtää, 
että lehti toimittajineen oli myyty muutamasta kymmenestä tuhan- 
nesta dollarista lännen kapitalisteille, *'jotta lehden avulla sitten 
sotkettaisiin selvää vallankumouksellista teollisuustyöväestön sosia- 
lismia kurjilla kieroiluilla ja uhkauksilla”. (Tämä oli muistaakseni 
kymmenes kerta kun jo minunkin aikanani tuollainen panos räjäy- 
tettiin. Minun edelläni olleen toimittajan sanottiin jo menneen ku- 
luttelemaan niitä tuhansia, joita hän oli osakseen saanut. Kieroil- 
lakseen vain oli muka vipannut joltakin toverilta matkarahat toiseen 
lehteen mennäkseen, samoin kuin minä sinne tullakseni olin tehnyt). 

Ystävämme kirjotuksen oli määrä tulla julkisuuteen heti. Ja 
rehellisesti sanoen ei meillä ollut mitään aikomusta sitä vaatimusta 
vastaan tapellakaan. Mutta esteitähän sitä inhimillisissä pyrkimyk- 

sissä sattuu. Kaikki asiat eivät mene aina mielen mukaan. Näytti 
tosiaankin siltä, että kohtalo olisi tahtonut musertaa meidät vastus- 
tajamme iskujen kautta, asettamalla meidän tarkottamattamme 
eteemme kaikenlaisia kolttosia. Ja tässä tapauksessa näytteli tär- 
keätä osaa seuraava pieneltä näyttävä seikka. 


Meillä tahtoi olla puutetta kirjapainossamme sopivista otsikko- 
kirjasimista. Kirjapainossamme oli kylläkin otsikkokirjasimia use- 
ampaa eri mallia, mutta niistä puuttui vain ä ja ö kirjaimet useam- 
mista. Amerikan suomalaisissa sanomalehdissä on yleensä totuttu 
lukemaan a ääksi ja o ööksi monesti lukijan hyvän tahdon avulla. 
Mutta voiko nyt puhua hyvästä tahdosta sellaisissa kuin suunta- 
jupakoissa? Kaikkea muuta. 

Tämä juttu se, kuten sanottu, näytti olevan tässä asiassa tärkeä. 
Sen huomasin minäkin ensiksi vasta sen jälkeen, kun kirjotuksesta 
oli ensimäinen painettavaksi tarkotettu osa ollut latomossa päivän 
toisensa jälkeen, eikä alkanut kuulua lehteen. Kysästyäni faktorilta 
syytä siihen viipymiseen, vastasi siihen painon oppipoika, joka oli 
nokkelampi faktoria, että *ei ole ollut äitä eikä öitä”. "Olen antanut 
sen hiukan viivähtää,” selitti faktori sen lisäksi, *olen ajatellut, että 
ennättääpä tuon. Ja kyllähän ne äät ja öötkin kiusaa tekevät.” — 
Niin kului taas päivä ja pari. Saapui jo buttelaiselta ystävältämme 
tulikivenkatkuinen **huomautus”. Tiedustelin taas, eikö kirjotusta 
jo voitaisi panna lehteen. *Miksi ei”, myönteli faktori, mutta poika 
ehätti selittämään että jobityöt, joita sinä päivänä oli tullut taval- 
lista enemmän, sisälsivät myöskin tavallista enemmän ä- ja ö-kir- 
jaimia sisältäviä sanoja. Minusta tuntui tuo juttu hauskalta, sillä 
totta puhuen en muistanut enää kuinka suuressa määrässä tuon kir- 
jotuksen julkasemisen alkaminen tosiaankin oli riippuvainen siitä, 
jota poika nimitti *ä- ja ö-jutuksi”. Mutta tässä yhteydessä muis- 
tin kumminkin taas huomauttaa liikkeenhoitajaa tarpeellisten väli- 
neitten ostamisen välttämättömyydestä. Sehän tarjosi mainion tilai- 
suuden. 

Näin sivumennen sanoen merkitsi tämänlainen juttu säännölli- 
sesti pitkää ja perusteellista ajatuksenvaihtoa minun ja liikkeenhoi- 
tajan välillä. Meillä oli olemassa sovittamaton periaatteellinen eri- 
mielisyys eräässä tärkeässä asiassa. Voidaanpa sanoa, että tämä 
erimielisyys ei ollut vain meidän henkilökohtainen erimielisyytemme, 
vaan olen taipuvainen uskomaan, että se oikeastaan edusti kahden 
ammattikunnan erimielisyyttä, kahden ammattikunnan elämänkäsi- 
tystä, jos lennokkaammin sanoisin. Siinä esiintyi yhdeltä puolen 
sanomalehden toimittajain ammattikunnan filosofia ja toiselta puo- 
len liikkeenhoitajain ammattikunnan filosofia. Kumpanenkin koetti 
meistä parhaimmin pitää ammattikuntansa lippua korkealla. Vai 
uusia kirjasimia”, alkoi liikkeenhoitaja. *Ja mitä varten? Lehteä 

varten tietenkin, ei suinkaan jobitöitä varten. Aina teille pitäisi 
olla jotakin... jotakin ekspenssejä on teillä aina tarjottavana. Mutta 
muistattekos mistä niitä rahoja tulee?” *Hittojakos se meille kuu- 
luu”, laukasin minä taas ammattikuntamme puolesta, *'sinun tehtä- 
väsi on siitä huolehtia”. «Joo, osaatte kyllä suuta pruukata. Mutta 
tiedätkös mitä koko tuo lehden toimittaminen maksaa? Ja sitte 
lateli hän minulle tavallisesti sarjan numeroita, joita minä en lain- 
kaan muista, sillä en koskaan kiinnittänyt niihin niin paljon 'huo- 
miota, pelkästä ammattiylpeydestä. Hän veti esiin vielä kustannus- 
taulukon numerosarjoineen. Se oli hänen päävalttinsa aina. Se oli 
hänen ammattikuntansa kilpi, ihmeellinen laitos. Siinä taulukossa 
oli kullakin liikkeemme osastolla tupakkakaupasta aina toimitukseen 
asti oma sarekkeensa. Ja numerot osottivat murhaavasti sen, että 
lehden toimitusdepartementti oli ainoa, joka koko liikkeessä muo- 
dosti vuotoaukon. "Katsoppas menojen sareketta ja katsoppas taas 
tulojen sareketta”, sanoi liikkeenhoitaja. *'Tupakka- ja paperikaupassa 
toimii vain yksi tyttönen — ja hän tekee sen lisäksi vielä muitakin 
töitä liikkeen muissa osastoissa — ja silkkaa voittoa on tullut noin 
ja noin paljon. Mutta miten on toimituksen laita? Kuinka monta 
teitä siellä on — aikuista miestä — ja mitä on kuluja siitä ja mitä 
tuloja?” Tähän suuntaan meni liikkeenhoitajan ammattikunnan filo- 
sofia. Minä taas juttelin: *Kustannuksiapa tietenkin tästä kapitalis- 
min kukistamisesta on, se on selvä. Mutta tupakkabisneksellä ei 
kapitalismia kukisteta. Ymmärrätkös? Meidän puolestamme men- 
kööt saunat ja maltaatkin kustannuksiin.” Niin minä juttelin. Ja 
tuhlaavaisia me olimmekin, sen totesi liikkeenhoitaja. Niinpä olimme 
me kuluttaneet kokonaisen pullollisen paperiliimaa viimeisen tili- 
vuosineljänneksen aikana. Sen kuulemma osottivat tilikirjan kiusalli- 
set numerot. Oli hän ajatellutkin jo pätevää säästämisreformia tässä 
suhteessa. Loppujen lopuksi tuli hän seuraavaan johtopäätökseen: 
«Oikeastaan on koko toimitustouhu liikkeessämme tuollainen välttä- 
mätön paha. Eikä sen niin välttämättömän tarvitse olla. Voidaanhan 
se poistaakin. Muutetaan koko hökötys jobipajaksi. Se vain näyttää 
olevan tuottava haara tässä.” 

En enää niin tarkoin muista, mitä kaikkia argumentteja minä 
käytin ammattikuntamme käsityksen puolesta, mutta eivät ne aina- 
kaan miedompia olleet ja summa oli se, että meidän periaatteellinen 
erimielisyytemme näytti olevan toivottomassa määrässä sovittamaton. 


Niitä otsikkokirjasimia äineen ja öineen ei siis — palataksemme 
sen kirjotuksen julkasemiseen — tullut. Ja siinä se onnettomuus 
piilikin. 


Muutaman buttelaisen *'huomautuksen” johdosta sanoin äkämys- 
tyneenä kirjapainon faktorille, että panee sen buttelaisen kirjotuk- 
sen nyt ensi numeroon, vaikkahan sitte sataisi tulta ja tulikiveä. 

Ja niin se pantiin. Sen laajan kirjotussarjan ensimäinen pätkä 
ilmestyi lehdessä. Ilmestyi vielä toinenkin pätkä siitä, mutta sen 
jälkeen ei siitä enää yhtään riviä julastu, ei niin kirjaintakaan. 

Se ei ollut mikään siirappisanainen se kirje, joka Buttesta saa- 
pui toimitukseen sen jälkeen kuin kirjotuksesta oli ensimäinen annos 
päässyt lehden palstoille. Muistan sen hyvin, vaikka en eräistä 
syistä käy sen kirjelmän voimakkaimpia sanoja lainailemaan. **—nan 
skonkit! Luulettekos te tuollaisella tempulla pettävänne vallan- 
kumouksellisen teollisuustyöväen asiaa? Lukekaa nyt se kirjotuksen 
otsikko uudelleen! Lukekaa! Mutta me tulemmekin täältä Buttesta 
seuraavaan yhtiökokoukseen tekemään hiukan selvää!” 

Sellainen oli sen kirjeen säädyllisin osa. 

Mutta mikä siinä kirjotuksen otsikossa sitte oikein rikeeraa, 
kysyimme. Sehän on virheetön kuin paavin meininki. Otsikkohan 
kuului näin: Ei niin pelata, pelata, pojat.” Se on sangen kansan- 
omainen vaikka ehkä hiukan outo otsikko tuollaiseen juurtajaksai- 
seen kirjotussarjaan, tuumailimme. Mutta me olimme tottuneet jo 
tuon tapaisiin omituisuuksiin, olimme havainneet, että niitä käytet- 
tiin vain tyylillisissä tarkotuksissa. 


Koko buttelainen purkaus olisi jäänyt käsittämättömäksi meille, 
ellei kirjapainon poika olisi sitte seuraavana päivänä kysässyt mi- 
nulta, jotta *'pannaankos ne ää-pisteet nyt jo paikoilleen?” Hän 
sanoi faktorin tuumailleen, ettei taida maksaa vaivaa enää niitä nyt 
paikoilleen asettaa, kun kerran alusta jäivät pois. Ja juttu selvisi. 
Otsikon olisi pitänyt kuulua käsikirjotuksen mukaan: *Ei niin pelätä, 
pelätä, pojat.” Tarkemmin käsikirjotusta tutkittuamme havaitsimme, 
että tämä otsikon ajatus soveltui yhteen tekstin alkuriveissä olevan 
ajatuksen kanssa. Kirjotus alkoi näet sillä, että osotettiin aluksi 
miten Toverin toimitus tahtoo pelotella vallankumouksellista työ- 
väestöä suurlakon epäonnistumisella, sen perusteella muka, että työ- 
väki ei ole järjestynyt. Tämä juuri on ilmeisin todistus siitä, että 
lehden toimitus on kapitalistien ostama. Mutta otsikkohan ei nyt 
tullut sellainen kuin sen olisi pitänyt tulla. Siinähän puhuttiin *pe- 
laamisesta”, vaikka sen piti olla rohkea pelottomuuden julistus. 
Buttelainen ystävämme kielsi mainitussa kirjeessään julkasemasta 
enää riviäkään loistavaksi aiottua kirjotustaan. Ja niin se sitte jäi. 
Se jäi siitä syystä, että painon oppipoika ei ollut ennättänyt viilata 
kaksoispisteistä ään pisteitä kyllin nopeasti. *Kolmehan minä niitä 
jo ennätin viilata”, selitti poika sitte jälkeenpäin, mutta neljäs jäi 
puolimoihin — taskuuni.” Ja faktori selitti: *Sinä päivänä olikin 
toimitussivulla seuraavanlaisia otsikkoja, kuten: *'Vääriä päämääriä”, 
*Hämärästä hämärään” y.m.s. Ne olivat kauemmin odottaneet vuo- 
roaan ja piti nekin julasta. Buttelaisen kirjotus meni sitte sellaisena 
kuin se meni, koska toimittaja kerran käski sen siihen numeroon 

välttämättä panemaan.” Näin puolusteli järjestyksestä kiinnipitävä 
faktori. Ja pätevät syyt oli kummallakin, niin oppipojalla kuin fak- 
torillakin. 

Mutta eihän tuo erehdys nyt niin suuri ollut, jäihän mailma 
sen jälkeen vielä pyöriä retuuttamaan, saattaa lukija sanoa. Niin 
minustakin. Mutta siihen aikaan oli joku tavallisen kuolevaisen 
silmissä pieneltä näyttävä asia hirvittävä katastroofi, tai oikeammin 
se merkitsi sellaista. Tässä tapauksessa piti tämän jutun merkitä 
katastroofia Toverin silloiselle toimitukselle — Buttesta käsin. Sitä 
ei kuitenkaan tullut. Yhtiökokous meni tavalliseen tapaansa, s.o. 
siihen tapaan kuin meillä sellaiset kokoukset menevät. Muistaakseni 
ei se kestänyt kuin viisitoista päivää vain. Jos muistan väärin, voi- 
vat paremmin muistavat oikasta sen. — Buttesta saapui kyllä mies, 
mutta hän oli sangen varovainen. Ei lähtenyt pistouvaamaan kah- 
viakaan, vaikka toimituskunta sitä tiukkasi, kumoamattoman oikeu- 
tensa perusteella, jota se aina käytti hyväkseen jokaista ulkoapäin 
tulevaa tulijaa verottaakseen. Niin varovainen oli Butten mies, ettei 
lähtenyt. Oli kertonut sitte Butteen palattuaan, että *eivät saaneet 
p—leen keltaset ansaan, vaikka yrittivät. Koettivat houkutella muka 
kahville — voidakseen piestä tai järkiään hirttää johonkin soppeen.” 

Syynä buttelaisen ystävämme rauhalliseen esiintymiseen oli kai 
sekin, että silloin oli jo alkanut ilmestyä muuan lehti, joka oli toi- 
minut sopivana varaventtiilinä buttelaisillekin. Ja Lantalakin oli 
muistaakseni silloin jo ikuisessa rauhassa. 

Niin tyyntyi myrsky sen jälkeen. 

Vaikka sanomalehden toimitus onkin kustannuksensa vaativaa 
touhua — tuumailimme siinäkin yhtiökokouksessa — on sitä kuiten- 
kin jatkettava. Ja vaikka siinä on vaivoja ja vaarojakin, on tappe- 
luun kuitenkin käytävä, tuumailivat lehden osakkeiden omistajat. 
Valjaisiin taas kumpikin ammattikunta — ja eteenpäin, mars! 


EEMELI PARRAS. 

